BREAKING: Miadhu positive adhadhu 1000 in macha! | ThePress\nLast Updated 12:54, 20 September\nކޮވިޑް ވެކްސިން ޖެހުން ސޯޝަލް ސެންޓަރުގައި / ފައިލް ފޮޓޯ: ދަ ޕްރެސް\nވޭތުވެދިޔަ 24 ގަޑިއިރުގެ ތެރޭގައި 1005 މީހަކު ކޮވިޑަށް ޕްޒިޓިވް ވެއްޖެއެވެ.\n"ދަ ޕްރެސް" އަށް މިކަން ކަށަވަރުވެފައި ވާއިރު އެއީ އިއްޔެ އިރުއޮއްސި6އިން މިއަދުގެ އިރުއޮއްސި6އަށް ޕޮޒިޓިވް ވެފައިވާ އަދަދެވެ. މިއަދު 1005 މީހުން ޕޮޒިޓިވްވެފައި ވާއިރު އިއްޔެވެސް މާލެ ސަރަހައްދުން 439 މީހުން ވަނީ ކޮވިޑަށް ޕޮޒިޓިވްވެފައެވެ. މާލެ ސަރަހައްދުން ގިނަ ބަޔަކު ޕޮޒިޓިވްވެފައި ވާއިރު މީހުން ދިރިއުޅޭ ރައްރަށުން 141 މީހަކާއި ރިސޯޓުތަކުން9މީހަކާއި އިންޑަސްޓްރިއަލް އައިލެންޑްތަކުން5މީހަކު އިއްޔެ ވަނީ ޕޮޒިޓިވް ވެފައެވެ.\nއެގޮތުން މިހާރު ކޮވިޑް ކޭސްތަކުގެ އަދަދު ވަނީ 6840 އަށް އަރާފައެވެ. ހޮސްޕިޓަލުގައި އެޑްމިޓްކޮށްގެން ފަރުވާދޭމީހުންގެ އަދަދު މިހާރު ވަނީ 230 އަށް އަރާފައިވާއިރު ޑީއެޗް11 ވަނީ ފުލްވެފައެވެ. ކޮވިޑްޖެހިގެން މަރުވިމީހުންގެ އަދަދު މިހާރު ވަނީ 84 އަކަށް އަރާފައެވެ.\nރާއްޖޭގައި ދުވަހެއް ދުވަހަކަށް ކޮވިޑް ކޭސްތައް ދަނީ އިތުރުވަމުންނެވެ. ކޭސްތައް އިތުރުވުމާ ގުޅިގެން ރާއްޖޭގައި ވަނީ ހާއްސަ ފިޔަވަޅުތަކެއް އަޅަން ފަށާފައެވެ. އެގޮތުން މާލެ ސަރަހައްދުގައި ރޭގަނޑު 09 އިން ފަތިހު 04 އަކަށް ކާފިއު ހިންގުމާ، ސިއްހީ ހިދުމަތް ހޯދުމަށާއި ޒަރޫރީ ބޭނުންތަކުގައި ފިޔަވާ އެހެން ބޭނުންތަކުގައި އެއްރަށުން އަނެއް ރަށަށް ދަތުރުކުރުން މަނާ ކުރުމާ، ދަތުރު ކުރާނަމަ 14 ދުވަހުގެ ކަރަންޓީނު ފުރިހަމަ ކުރަން ޖެހޭގޮތަށްވެސް ވަނީ ބަދަލުގެނެސްފައެވެ.\nވޭތުވެދިޔަ 24 ގަޑިއިރަކީ ރާއްޖެއިން އެއްދުވަހެއްގައި އެންމެ ގިނަ މީހުން ޕޮޒިޓިވްވި ދުވަހެވެ.\nހަބަރު ކޮވިޑް-19ގެ ބަލިމަޑުކަމަށް ފަހު އެޗްޕީއޭ\nޝުކުރިއްޔާ ސަރުކާރު...އިންޑިޔާއިން އަވަހަށް ފެތުރޭ ކޮވިޑް ވޭރިއަންޓު ގެނެސް ދެއްވީތީ. ޢަދިވެސް އިންޑިޔާ މީހުން އައުން މަނަލެއްނުކުރެވޭ.\nޔާ ﷲ ކޮވިޑުގެ، ނުރައްކަލުން، އަޅަމެން، ސަލާމަތް، ކުރައްވާށި، އާމީން'!\nޝާޙިދު ދެއްވި ފަރިއްކޮޅެއްގައި ރައީސް ސޯލިހު ބައިވެރިވެވަޑައިގެންފި\nކޮޅުވެއްޓިއެއް ބަނޑުން ޖަހާލާ، އަޑިއަށް ހިނގައްޖެ\nޓައިވާނުން ޗައިނާއަށް، ޖަނބުރޯލާއި އަނޯނާއިން ބިރުދައްކަނީތަ؟\nމިނިމަމް ވޭޖް ކަނޑައަޅާ، މުވައްޒަފުންނަށް ލިބޭ އިނާޔަތްތަކަށް ބަދަލެއް\nއަންހެން ދަރިވަރުންގެ ސްކޫލްތައް ހުޅުވަން ޔުނެސްކޯއިން ގޮވާލައިފި\n1099 މީހަކާ އެކު 390،900 މީހަކު ވެކްސިން ފުރިހަމަ ކޮށްފި


ފިރިމީހާގެ ފޯނު ބެލުމުން ތިން މަހަށް ޖަލަށް\nޔޫއޭއީގައި އަންހެނަކު އޭނާގެ ފިރިމީހާގެ ފޯނު ހުޅުވައިގެން ބެލި މައްސަލައެއްގައި، ފިރިމީހާ ދައުވާ ކުރުމުން އަނބިމީހާ ތިން މަހަށް ޖަލަށް ލާން ހުކުމް ކޮށްފި އެވެ.\nއޯޕެކް ވަނީ އެމެރިކާގެ ހަތިޔާރަކަށް ހަދާފައި: އީރާން\nތެހެރާން (ސެޕްޓެމްބަރު 16) - ތެޔޮ އުފައްދާ ގައުމުތަކުގެ ޖަމިއްޔާ، އޯޕެކަކީ އެމެރިކާގެ ހަތިޔާރަކަށް ސައުދީ އަރަބިއާ އާއި ޔޫއޭއީ އިން ހަދަމުންދާ ކަމަށް އީރާނުގެ އޮފިޝަލުން ބުނެފި އެވެ.\nޔޫއޭއީން ދިން އެހީ ގަބޫލް ނުކުރުމުން ރުޅިގަދަވެއްޖެ\nކެރަލާ ސްޓޭޓް (އޮގަސްޓް 23) - ޔުނައިޓެޑް އަރަބި އެމިރޭޓްސް (ޔޫއޭއީ) އިން އެހީގެ ގޮތުގައި ދިން 100 މިލިއަން ޑޮލަރު އިންޑިއާގެ މައި ސަރުކާރުން ގަބޫލް ނުކުރުމުން ކެރަލާގެ ލީޑަރުން ރުޅިގަދަވެއްޖެ އެވެ.\nރާއްޖެ، ޔޫއޭއީ، ގަތަރުގެ އެހީ އިންޑިއާ ބޭނުމެއް ނުވި\nއިންޑިއާގެ ކެރަލާ ސްޓޭޓްގައި ފެންބޮޑުވެ، ލިބެމުންދާ ގެއްލުންތަކުންތަކާ ގުޅިގެން ރާއްޖެއިން އެ ގައުމަށް ދޭން ނިންމި ފައިސާގެ އެހީ އާއި ގަތަރާއި ޔުނައިޓެޑް އަރަބް އެމިރޭޓްސް (ޔޫއޭއީ)ގެ ފައިސާގެ އެހީ ގަބޫލު ނުކުރަން އިންޑިއާ ސަރުކާރުން ނިންމައިފި އެވެ.\nއަބޫ ދާބީ އެއާޕޯޓަށް ވަނީ ޑްރޯނަކުން ހަމަލާދީފައި: ހޫތީ\nއަބޫ ދާބީ (ޖުލައި 27) - ޔުނައިޓެޑް އަރަބި އެމިރޭޓްސްގެ އަބޫ ދާބީ އިންޓަނޭޝަނަލް އެއާޕޯޓަށް ޑްރޯނަކުން ހަމަލާދީފައިވާ ކަމަށް ޔަމަނުގެ ހޫތީން ބުނެފި އެވެ.\nގަތަރުގެ ހައްގުތައް ހިމާޔަތް ކުރަން ޔޫއޭއީ އަށް އަންގައިފި\nޔުނައިޓެޑް ނޭޝަންސް (ޖުލައި 24) - ގަތަރުގެ ރައްޔިތުންގެ ހައްގުތައް ހިމާޔަތް ކުރަން ޔުނައިޓެޑް އަރަބި އެމިރޭޓްސް (ޔޫއޭއީ) އަށް އދ.ގެ އެންމެ މަތީ ކޯޓުން އަންގައިފި އެވެ.\nޔޫއޭއީގެ މައްސަލަ ގަތަރުން އދ.ގެ އެންމެ މަތީ ކޯޓަށް\nޔުނައިޓެޑް ނޭޝަންސް (ޖޫން 27) - ގަތަރާ މެދު އިންސާނިއްޔަތާ ޚިލާފު ގޮތަކަށް އަމަލު ކުރާ ކަމަށް ބުނެ ޔުނައިޓެޑް އަރަބި އެމިރޭޓްސް (ޔޫއޭއީ) އާ ދެކޮޅަށް އދ.ގެ އެންމެ މަތީ ކޯޓުގައި ދޯހާ އިން މައްސަލަ ޖައްސައިފި އެވެ.\nޔަމަނަށް އަތް ގަދަކޮށްގެން ތިބި ހޫތީ ހަނގުރާމަވެރިންގެ ބާރުގެ ދަށުގައި އޮތް، ބަނދަރުމަތީ ރަށެއް ކަމަށްވާ ހުދައިދާ މިނިވަން ކުރުމަށް ސައޫދީ އަރަބިއްޔާ އާއި އެމިރޭޓްސްގެ ގުޅިފައިވާ ލަޝްކަރުން ފަށާފައިވާ ހަނގުރާމައިގެ ސަބަބުން، އެ ރަށް މިހާރު އޮތީ އިންސާނީ ކާރިސާއެއްގެ ތުންފަތް މަތީގައި ކަމަށް، އދ. މަޖިލީހުގެ އިންސާނީ ހައްގުތަކާ...\nޔަމަންގެ ބަނދަރުމަތީ ރަށެއް ކަމަށްވާ ހުދައިދާގެ ވައިގެ ބަނދަރަށް ވެރިވެގަނެގެން އުޅުު ހޫތީ ހަނގުރާމަވެރިންގެ އަތްދަށުން އެ ބަނދަރު މިނިވަންކުރެވިފައިވާ ކަމަށް ޔަމަން ސަރުކާރުގެ ސިފައިން ބުނި ނަމަވެސް، އެ ބަނދަރު އަދިވެސް އޮތީ ހޫތީންގެ ބާރުގެ ދަށުގައި ކަމަށް ބައިނަލްއަގުވާމީ މީޑިއާތަކުން ބުނެފި އެވެ.\nޔަމަންގެ ބަނދަރު ރަށެއް ކަމަށްވާ ހުދައިދާ އޮތީ އެގައުމަށް އަތް ގަދަކޮށްގެން އުޅޭ ހޫތީ ހަނގުރާމަވެރިންގެ ބާރުގެ ދަށުގަ އެވެ. އެ ރަށުން ހޫތީ ހަނގުރާމަވެރިން ފައްސައިލުމަށްޓަކައި ނުވަތަ ބަލިކޮށްލުމަށްޓަކައި، ސައޫދީ އަރަބިއްޔާގެ ގުޅިފައިވާ ލަޝްކަރާއި ޔަމަން ސަރުކާރުގެ ސިފައިން އެ ރަށް ހިސޯރު ކޮށްގެން އުޅޭތާ އެތައް ދުވަހެއް ވެއްޖެ...\nޔަމަންގެ ބަނދަރުމަތީ ރަށެއް ކަމަށްވާ ހުދައިދާ އަށް އަތް ގަދަކޮށްގެން ތިބި ހޫތީ ހަނގުރާމަވެރިންނާ ދެކޮޅަށް ވަރުގަދަ ހަމަލާތަކެއް ދީ ބަލިކުރުމަށް ފަހު، ޔަމަން ސަރުކާރު ސިފައިންގެ ބާރުގެ ދަށަށް ހުދައިދާގެ ވައިގެ ބަނދަރު ގެނެސްފި އެވެ.\nޖޯޑްން އަށް މިހާރު ކުރިމަތިވެފައިވާ އިގްތިސާދީ މައްސަލަތަކަށް ހައްލެއް ހޯދައިދިނުމުގެ ގޮތުން ގަލްފުގެ އަރަބި ގައުމުތަކުން ޖޯޑްން އަށް އެހީގެ ގޮތުގައި 2.5 ބިލިއަން ޑޮލަރު ދިނުމަށް...\nޝެއިހް ޒައިދުގެ ވާހަކަ ބޮޑު ސްކްރީނަށް ގެންނަނީ\nޔޫއޭއީގެ ތަރައްގީގެ ބާނީގެ ގޮތުގައި ދެކޭ އެ ގައުމުގެ ފުރަތަމަ ރައީސް ޝެއިހް ޒައިދު ބިން ސުލްތާން އަލް ނަހްޔާން ހަޔާތުގެ ވާހަކަ އަށް ބިނާކޮށް ފިލްމެއް ހަދަން ނިންމައިފި އެވެ.\nކެރަލާގެ ތަރުކާރީ ޔޫއޭއީ އަށް އެތެރެކުރުން މަނާކޮށްފި\nއަބޫ ދާބީ (މެއި 30) - ނިޕާ ވައިރަސް ފެތުރެމުންދާތީ އިންޑިއާގެ ކެރަލާ ސްޓޭޓުގެ މޭވާ އާއި ތަރުކާރީ ޔުނައިޓެޑް އަރަބް އެމިރޭޓްސް (ޔޫއޭއީ) އަށް އެތެރެ ކުރުން މަނާކޮށްފި އެވެ.\nސައުދީ، ޔޫއޭއީގެ މުދާ ގަތަރުގެ ފިހާރަތަކުން ނަގަނީ\nދޯހާ (މެއި 27) - ގަަތަރާ މިދިޔަ އަހަރު ގުޅުން ކަނޑާލި ގައުމުތަކުގެ މުދާ ގަތަރުގެ ފިހާރަތަކުން ނެގުމަށް އަންގައިފި އެވެ.\n100 މިލިއަން ޑޮލަރުގެ ބޮންޑެއް އަބޫ ދާބީ ފަންޑަށް\nރާއްޖެއިން 100 މިލިއަން ޑޮލަރު (1.5 ބިލިއަން ރުފިޔާ)ގެ ބޮންޑެއް އަބޫ ދާބީ ފަންޑަށް ވިއްކައިފި އެވެ.\nވޮޝިންޓަން (ފެބްރުއަރީ 25) - ގަތަރާއި ސައުދީ އަރަބިއާ އަދި ޔޫއޭއީ ހިމެނޭ ގޮތަށް ގަލްފް ކޯޕަރޭޝަން ކައުންސިލް (ޖީސީސީ) ގެ ލީޑަރުންނާއި ރައީސް ޑޮނަލްޑް ޓްރަމްޕް ކުރިއަށް އޮތް މަސްތަކުގައި ބައްދަލު ކުރަން ހަމަޖެހިފައިވާ ކަމަށް އެމެރިކާގެ އޮފިޝަލަކު ވިދާޅުވެއްޖެ އެވެ.\nރާއްޖޭގެ އަމާންކަމާއި ހަމަޖެހުމަށް ލޮޅުން އަރާ ކޮންމެ ކަމަކާ މެދު ކަންބޮޑުވާ ކަމަށާއި ތަރައްގީގެ މަޝްރޫއުތަކަށް އެހީތެރިވުމުގައި ދެމިތިބޭނެ ކަމަށް ސައޫދީ އަރަބިއްޔާ އާއި ޔޫއޭއީ އިން މިއަދު ބުނެފި އެވެ.


Kuru vaahaka: Fiyavalhu (furathama bai) - vNews.mv\nކުރު ވާހަކަ: ފިޔަވަޅު (ފުރަތަމަ ބައި)\nވީނިއުސް 23 April 2022, 22:30\nފަޑީގައި އެލުވާލާފައިހުރި ބޮކިން ގޭތެރެޔަށް ފަނޑު އަލިކަމެއް ވަނީ ވެރިވެފައެވެ. ނިއްކުރިމައްޗަށް ކަނާއަތް އަރުވާގެން ނަރުގޮދަޑިއެއްގައި ފޮތި ބާލީހެއްގެމަތީ ބޯއަޅައިލާގެން މުނީރު އޮތެވެ. ދަބަރަށްގޮސް ހުސްވަން ކައިރިވެފައިވާ ފުރާޅަށް ބަލަހައްޓައިގެންނެވެ. އިރުވައި މޫސުމުގެ އެންމެ ހޫނު ގަދަ ދުވަސްވަރުކަމުން މެންދުރު ފޭބި ހޫނުގެ އަސަރު މުނީރުގެ ނިއްކުރިންނާއި ގޮޅިއެރި ހަށިގަނޑުން ހިއްލާފައި ހުރި ދާތަކުން އެހުރީ ފެނި ހާމަވާށެވެ. ގޯތިތެރެއިން ކޯޅޭ ދެބުޅާގެ އަޑުން މެންދަމުގެ ހަމަހިމޭންކަން ކޮންމެވެސް ވަރަކަށް ވަނީ ގެއްލިފައެވެ. ސިކުނޑީގައި އެނބުރި އުތުރެމުންދާ ހިޔާލުތަކާއި އަޅާ ބަލާއިރު މިކަންކަމަކީ މުނީރަށް މާބޮޑު ތުރާލަކަށް ނުވެއެވެ.\nމުނީރަކީ ޔަތީމެކެވެ. އެސޮރުގެ އަމާ މުނީރުގެ އެންމެ 12 އަހަރުގައި ނިޔާވީންސުރެ ދިރިއުޅެމުން އަންނަނީ އެކަންޏެވެ. އާއިލާއެއް އޮތްބައެއް ނޫންކަމުން އެފަހަރަކު ޖެހުނު މަސައްކަތެއް ކޮށްގެން ބަނޑު ފުރާނަ މުއްތިކުރާ ސޮރެކެވެ. އެފުރާގެ ކުދިން މަކުތަބުން ކިޔަވައި ނިމުނުއިރު މުނީރު އުޅުނީ ވެލިގަލަށްގޮސް ގާތަޅާ ވަލަށްގޮސް މީހުންނަށް ގުލާނުކޮށްދީ ހެދުމުގައެވެ. ޤުރުއާން ކިޔަވާ ހަދަން އެނގުނެއްކަމަކު ލިޔަން ކިޔާކަށް ނުދަނެއެވެ. އުޅެމުން އަންނަނީ މުނީރުގެ މަންމަ ނިޔާވިއިރު ދިރިއުޅެމުން އައި ގޭގައެވެ. ގެއެކޭ ބުންޏަސް މަރާމާތުނުކޮށް ގިނަދުވަސްވުމުގެ ސަބަބުން ބައުވެ ހަލާކުވެފައިވާ އެންމެ ކޮޓަރި ގަނޑެކެވެ. ކޮޓަރިއާއި އިންވެގެންހުރި ގިފިއްޔެކެވެ. ބަދިގެ މަރާމާތު ކޮށްގެން ބޭނުން ކުރިއެއްކަމަކު އިރުމަތީފަރާތު ބިތުގެ އެއްބައި ނުވެސް ނެތެވެ. ބަނބުކެޔޮ ފަތް އެއްޗެއް އަންދާފައި ހުރި އަޅި ފުންޏެއް ގޭގެ ބިއްދޮށުގައި ހުރިއިރު ގޯތިތެރޭގައި އޮތީ ހުސް ބިންހިމައެވެ. ގޭތެރޭގައި ހުރި ބޮޑު ބަނބުކެޔޮ ގަހުގެ ބުޑުގައި ޅަ ބަނބުކެޔޮ އެއްޗެއް އެއްކޮށްފައި ހުއްޓެވެ.\nއަހަރެންނަށް ހޭލެވުނީ ކޮންމެވެސް މީހެއް ޓިނު ދޮރުގަނޑުގައި ޖަހާލި އަޑަށެވެ. އެމީހަކު ދެތިން ފަހަރު ގޮވާލުމުން އަހަރެން ހޫސް އަޅުވާލާފައި ތެދުވެ މޯޅިއަކަށް ދެމެލީމެވެ. ގޭތެރޭގެ ގިފިލި ދޮރާވީކޮޅުގައި ދަމާފައި ހުރި ބާނުގައިއޮތް ޓީޝާޓު ގަނޑެއް ބޮލުން މަހާލުމަށްފަހު ޝަހާދަތް އިނގިލިން ދެލޯ ކަރުނަވަޅު ފޮހެލީމެވެ. އާފުރެމުންގޮސް ގޭގެ ދޮރު ހައްޔަރުކުރަށް އަޅުވާފައި ހުރި މަކުޑި ނައްޓާއި ބޭރަށް ބޯދިއްކޮށްލީމެވެ. މަނިކުބޭ! ކޮންވަޑާމެއް؟ އަހަރެން އަހާލީމެވެ. އެކޮއެ! ހިނގާބަލަ ދޯނި ފެހި ކަހާލަދޭން! ޖަވާބުގައި މަނިކުބޭ ބުނެލިއެވެ. ދެފަރާތް ބަލައިލުމަށްފަހު އަރަމުން އަންނަ އިރާ ދިމާކޮށް ގަޑިން ވީއިރެއް އަހަރެން އަންދާޒާ ކޮށްލީމެވެ. އަދި މިދަނީއޭ ތެލިއުނގުޅާ ނަރުގަނޑެއް ހޯދާފައި ބާއްވާށޭ ބުނެފައި މަނިކުބޭ ފޮނުވައިލީމެވެ. ގިފިއްޔަށް ވަދެ ވަޅުމަތީ އެއްފަރާތެއްގައި އަޅާފައި އޮތް ޓިނުގަނޑުމަތީ ހުރި ދޮން ހިމުންވެލިން މުއްވަރެއްނަގައި ރަނގަޅަށް ދަތްއުގުޅާލައި ފެންވަރާގެން ނިކުމެ މުންޑަކާއި ޓީޝާޓެއްލައިގެން މިސްރާބުޖެހީ މަނިކުބޭ އޮޑި ހަރުގެއާއި ދިމާލަށެވެ.\nމާދުރުން މަނިކުބޭ މުނީރަށް ހަނާ އަޅައިލިއެވެ. މުނީރު އައިސް ގޮނޑުދޮށަށް ފޭބިއިރު މަނިކުބެ އަރުވާޖަހައިގެން ގޮނޑުދޮށުގައި މާސްކެއް ސާފުކުރަން ހުއްޓެވެ. މުނީރު އެކޮއެ! މިޔޮތީ މާސްކު! ދިރުނބާކޮޅުން ފަށާ އެކޮއެ! ބޭބެ މި ފަށަނީ ކޮޅުފަސްކޮޅުން! ކަމުގައިބުނެ މުނީރު އަތަށް މާސްކު ދިއްކޮށްލިއެވެ. ގޮނޑު ދޮށުގައިހުރި ނަރުތަކުން ތިން ހަތަރު ނަރުގަނޑެއް ފައްތަރުކޮށްލައިގެން މުނީރު މޫދަށް އެރުނީ މަނިކުބޭއަތުން މާސްކު ނަގައިގެންނެވެ. މޫނުމައްޗަށް މާސްކު ހެޔޮވަރު ކޮށްލުމަށްފަހު ފީނާގަތެވެ. ފީނާފައި ގޮސް ދިރުބާކޮޅުން ދޯނީގައި ޖަހާފައިހުރި ފެހިތަށް ސާފުކުރަންފެށިއެވެ. މުނީރަކީ މޫދަށް ފަރިތަ މީހެކެވެ. އަތްމަތި ހަލުވި މީހެކެވެ. މަނިކުބެއާއި އަދި ދެކުއްޖަކު ވެގެން ދޯނީގެ އެއްފަރާތް ފެހިކަހާ ނިމެންވާއިރަށް މުނީރު އެކަނި މާއެކަނި ދޯނީގެ އަނެއް ފަރާތް ފެހިކަހާ ނިންމާލާފިއެވެ.\nބޮޑުވާއިނގިލި ކޮޅަށް ހެރިފައި އިން ކީލި ނެރެވޭތޯ އަތަށް ލެވުނުހާ ބާރެއް ލާފައި އިނގިއްޔަށް ފިއްތަމުން މުނީރު މޫދުން އެރީ މެންދުރު މަނިކުބޭ ފެހިކަހާ ކުދިންނަށް ގެނައި ފަރިވަޅަކަށެވެ. ކިހިލިފަތް ދަށުގައި އޮތް މާސްކާއި ފެހި ކަހަން ގެންގުޅުނު ނަރުގަނޑު ތަންކޮޅެއް އެއްގަމަށް އަރާފައި އޮޑި އެހެލަން ކޮނުނު އޮޑިވަޅުގެ އެއްފަރާތުގައި ހުރި ފަސްފުނި މައްޗަށް ވައްޓައިލިއެވެ. މަޑު ހިނގުމެއްގައި ހިނގައިފައިގޮސް ހަރުގޭގައި ބަހައްޓާފައި ހުރި ފަރިވަޅާއި ކައިރިއަށް ހުއްޓިލިއެވެ. އެކޮއެ ނައިސްގެން މި މަޑުކުރަނީ އަވަހަށް ބަހީ! އަޅާފައިހުރި ބޮޑު ބަތްތަށީގެ މެދަށް ކުކުޅު ރިހަސަމުސާ އޮއްސާލަމުން މަނިކުބޭ ބުނެލިލިއެވެ. ފަރިވަޅުގެ ވަށައިގެންތިބި ހަރުގޭގައި މަސައްކަތްކުރަން އުޅުނު ހަތަރު ސޮރަށް ބަލާލައިފައި މުނީރުވެސް ދެފައި ވައްކޮށް އިށީނދެ ކާންފެށިއެވެ.\nފަރިވަޅު ހިފައިގެން އައިސަ އާއިއެކު އޮޑިހަރުގެ ކައިރިޔަށް އައި ސަކީނާ ލަސްވެގެން އުޅޭކަހަލައެވެ. ހަރުގޭގެ ބޭރުގައި ހުރި ބޮޑު ކާނިގަހުގެ ހިޔަލުގައި ކާނި މަދުބިންނަން އިނދެފައި ބިން މަދުކޮޅުން ބައެއް ސަކީނާގެ އަމާ އައިސައަށް ދިއްކޮށްލިއެވެ. ލަސްވާތީ ފޫހިވެފައި އިން ސަކީނާ އަތުގައި ހުރި ބާކީ މަދުކޮޅު ހުރިގޮތަށް އަނގަޔަށް އަޅައި ހަފައިގަތެވެ. ކޮޅަށް ތެދުވެ ކަނޑިއްކާއި ހެދުންބުރި ފޮޅާލުމަށްފަހު އަދިވެސް ބައްޕަމެން ނުނިމޭތޯ އައިސަ އާއި ސުވާލު ކޮށްލިއެވެ. ޖަވާބުގައި ނޭގެއޭ ބިއްގަނޑުން ބަލައިލަ ބަލަހަރޭބުނެ, ސަކީނާ ފޮނުވާލިއެވެ. ވަގު ގޮތަކަށް ސަކީނާގޮސް ހަރުގޭގެ ބާގަނޑަކުން ކާންތިބި މީހުންނަށް ބަލާލިއެވެ. އަދިވެސް ނުނިމޭތަ؟ ސަކީނާ ބާގަނޑުގައި ލޯޖެހިގޮތަށް އިރުގަނޑެއްވަންދެން ބަލަން އޮތުމުން އައިސަ އަހާލިއެވެ. ޖަވާބުގައި ނިމިއްޖެ ކަމުގައި ސަކީނާ ބުންޏެވެ. އަދި އަވަހައް ތަށިތަށް ނަގައިގެން ގެޔަށްދިއުމަށްއެދި ބާގަނޑުން ބޯހިއްލައިލާ އައިސަ އާއި ދިމާލަށް ހިނގައިގަތެވެ.\nސަކީނާ އަކީ މަނިކުބޭގެ ހުރި ހަމައެކަނި ދަރިއެވެ. މަނިކުބެއަކީ މަހާދުއްވާ ތިން ގަނޑެތި އޮންނަ މީހެކެވެ. ރަށުގައި ކަމުއޮށިގެންވާ މީހެކެވެ. މަދު އެއްޗެއް މަނިކުބޭގެ ނެތެވެ. ފިރިހެން ދަރިއެއް ފިޔަވައެވެ. ކުރާނީ ކީއްހެއްޗެވެ. އިތުރު ދަރިއެއް ދެއްވާތޯ އައްޑު އަތޮޅުން ފެށިގެން ބޮޑު ތިލަދުންމައްޗާއި ހަމަޔަށް ބޭސްކުރަން ނުގެންނަ ބޭސްވެރިއެއް ފަންޑިތަވެރިއެއް ނެތެވެ. ނަމަވެސް ލިބުނު ފަރުވާއެއް ނެތީއެވެ. މާލެގޮސް މާލޭގެ ނަންހިނގާ ޔޫނާނީ ބޭސްވެރިންނަށް ދެއްކިއްޖެއެވެ. ވީކަމެއް ހަރާމެވެ. މަނިކުބޭގެ ދެމަފިރިން ނަދުރުބުނެ ސަދަގާތްބެހުނު އަދަދެއް ނޭނގެއެވެ. ކިތަންމެ ތަނަވަސް ބައެއް ނަމަވެސް ކަލާންގެ ހަޒުރަތުން ދެއްވަންނެތް ރޯއްޖެއް ނުލިބޭނެތާއެވެ.\nކިތަންމެ އަރާމު ތަންމައްޗެއްގައި އޮތްކަމަކު ރޭ ދެބައިވީއިރުވެސް ސަކީނާ އޮތީ ނުނިދިފައެވެ. މިއީ އެހެންޏާ އޭނާއަށް ވީގޮތެއް ނޫނެވެ. އެއް ފަރާތް ވަރުބަލިވުމުން އަނެއް ފަރާތަށް ޖެހިޖެހި އޮންނަތާ މިހާރު ވީއިރެއް ބުނަންވެސް ނޭގެއެވެ. އިޝާނަމާދުން ފައިބާގެން ކައި އަވަދިވެގެން ނިދަން އޮށޯތް ނަމަވެސް އަދި ނިދޭގޮތެއްނުވެއެވެ. ސަކީނާގެ ހިޔާލުތަށް ނުތަނަވަސްވަނީއެވެ. ފިކުރު ބޮޑުވަނީއެވެ. އިޝްގީ ލޯބީގެ ޖަޒުބާތުތަކަކީ މީގެކުރިން ސަކީނާގެ ހިތުގައި ހިނގި ޖަޒުބާތުތަކެއް ނޫނެވެ. ފުރިހަމަ އަންހެނަކަށްވީފަހުން އޭނާ އަދި ފިރިހެނަކަށް އެފަދަ ނަޒަރަކުން ނުދެކެއެވެ. ފިރިހެން ވަންތަ ހަށިގަނޑަކާއި ހަމުގައި ހުރި ގަދަ މުށިކުލައިގެ އިތުރުން ހަށިގަނޑުގެ ބައްޓަމާއި މަޑުމައިތިރި ކިޔަމަންތެރި މިޒާޖުން ސަކީނާގެ ހިތާ, ސިކުނޑި މުނީރު ކިޔަމަންކޮށްފިކަން ކަށަވަރެވެ.\nދަރިފުޅާ! ދަރިފުޅާ! އަވަހަށް ތެދުވޭ! އިރުއަރާފާނެ! އަވަހަށް ތެދުވޭ ނަމާދަށް! އައިސަގެ އަޑަށް ސަކީނާ ސިއްސައިގެން ގޮސް ތެދުވިއެވެ. ދޮރުހުޅުވާލާފައި ފެންޑާއަށް ނިކުތްއިރު އައިސަ ހަތިމެއް ހިފައިގެން ކިޔަވަން އިނެވެ. ސަކީނާ ގިފިއްޔަށްގޮސް ދަތްއުނގުޅާ މޫނުދޮވެ ވުލޫކޮށްލައިގެން ނިކުމެ ފަތިސްނަމާދު ކޮށްއަވަދިވެގެން ހަތިމެއް ނަގައިގެން އައިސަ ގާތުގައި ކިޔަވަން އިށީނެވެ. ދަރިފުޅާ ހާދަ ވަރަކަށް އާފުރެނީ! ރޭ ނުވެސް ނިދަނީތަ؟ އާސަގެ ސުވާލަށް ސަކީނާގެ ނިދިފިލާއި ދިޔަކަހަލައެވެ. ނޫނެކޭ ބުނުމުގެ ގޮތުން ޗޮކެއް ކަނޑާލައިފައި އަޑަށް ބާރުލާ ކިޔަވަން ފެށިއެވެ. މިސްކިތުން ފައިބާގެން އަތިރިޔަށްގޮސް މަނިކުބޭ ގެޔަށް އައިއިރު އައިސަ ހުރީ ސައި ހަދާފައެވެ. މަނިކުބޭގެ ބަނޑަށް ކިރިޔާ ކަތާވަރަށް ތިން ހުނި ރޮށި ކޮށައި އާސަ އެޔަށް ގަރުދިޔަ އަޅައިދިނުމުން ފިޔާ ފަޅިއަކާއި ފޮޅިކޮށްފައިއޮތް މިރުހެއް އެޔަށް ލައި ލިބޯ ފަޅިއެއް ޖަހާ މޮޑެލާފައި ކާން ފެށިއެވެ.\nއައިސާ! މިހާރު ސަކީނާ ގާތު އެވާހަކަ ދައްކައިފިންތަ؟ އެމަންޖެ ކީކޭބުނީ؟ އައިސަ ކޮށާފައި ފޯއްކޮޅު ބިލަތް އަރިއަކާއިއެކު މަނިކުބެއަށް ދިއްކޮށްލުމުން މަނިކުބެ އަހާލިއެވެ. އަދި ނާހަން! އަހަރެމެން ނިންމާ ނިންމުމަކާ އެމަންޖެ ދެކޮޅެއް ނުވާނެކަމުގައި އައިސަ ބުނެފައި ސަކީނާއަށް ގޮވާލިއެވެ. ފެންޑާގައި އެލުވާފައި އިން އުނދޯލީގައި މަނިކުބޭ އާއި އައިސަ އިންއިރު ސަކީނާ އައިސް ހުއްޓުނީ އެދެމީހުންގެ ކުރިމަތީ އެއްފަރާތެއްގައެވެ. ކިހިނެއްތޯވީ! ސަކީނާ އެހުމުން މަނިކުބޭ ދިގުވާހަކަ ކުރުކޮށްލާފައި މީހަކާ ހިތާވެގެންތޯ އުޅެނީ އާއި މީހަކާއި އިންނަންޏާ އިންނަން ބޭނުން ވަކިމީހަކު ހުރިތޯ ސުވާލު ކޮށްލިއެވެ. ޖަވާބުގައި ސަކީނާ ލަދުންހުރެ ނޫނެކޭ! ނެތޭ! ބުނެ އިސްޖަހާލިއެވެ. މަނިކުބޭކަހަލަ ހަށިގަނޑު ވަރުގަދަ މީހަކު އުނދޯލީގައި އިނުމުން އުނދޯލި ހެއްލަން އައިސައަށް ދަތިވިނަމަވެސް ފައިގާ ހުރި ބާރެއް ލާފައި އުނދޯލި ހެއްލައިލަމުން މުނީރު އާއިމެދު ބައްޕަ ވަރަށް ރުހިލައްވައޭ ބުންޏެވެ. ސަކީނާ ލަދުންހުރެ ޒާތަކަށް ރަކި ހިންޏެއް ހެމުން އެތަނުން ދިއުމުން އައިސަވެސް މަނިކުބޭއަށް ބަލައިލާފައި ނިއްއަރުވައިލާފައި ތިޔަވީ! އޭބުނެފައި ހީލިއެވެ.\nރަށުތެރޭގައި މިހާރު އެންމެ ގަދަޔަށް ދެކެވޭ އެއްވާހަކައަކީ މަނިކުބޭގެ ސަކީނާ އިންނަށް މުނީރު އިހްތިޔާރު ކުރި ވާހަކައެވެ. މުނީރަކީ ބޮޑުވަމުން އައިއިރު މަގުދައްކައި, އަޅައިލާނެ ޔާރެއް އިޔާރެއް ނެތް މީހެއް ނަމަވެސް އޭނާ އަކީ ހީވާގި މުރާލި ފިރިހެނެކެވެ. ކޮށްމެ މަސައްކަތެއްގެ ވާހަކަ ބުންޏަސް ކުރަން އެނގޭ މީހެކެވެ. ފަސްވަގުތު ނަމާދުކުރާ ހެޔޮލަފާ ސޮރެކެވެ. މުނީރު ފަދައިން ބޮޑުވި ދެތިން ސޮރެއް މިރަށުގައި ވައްކަންކޮށް މީހުންނަށް ޖެއްސުން ކުރަން އުޅުނެއް ކަމަކު މުނީރު ހިޔާރުކުރީ އެގޮތެއް ނޫނެވެ. މުނީރުގެ މަންމަ މަރުމަތީގައި ކުރި ވަސިއްޔަތުގައި ހިފައިގެން ހެޔޮލަފާ މީހަކަށް ވެވޭތޯ އޭނާ މަސައްކަތް ކުރެއެވެ. ރަނގަޅު ދިރިއުޅުމެއް ލިބޭތޯ ދުއާ ކުރެއެވެ. ސަކީނާ އަކީ ތަނަވަސް ދެމަފިރިއެއްގެހުރި ހަމައެކަނި ދަރިއެވެ. ހުރިހާ މުދަލެއްގެ ވާރުތަވެރިޔާއެވެ. އެންމެ ފުރިހަމަ ނޫނަސް ރީއްޗެވެ. ރަށުގެ ސަކީނާއާއި އެއްފަންތީގެ ކިތަންމެ ޒުވާނެއް ސަކީނާގެ ކައިވެއްޏަށް ތިބީ އެދިއެދިއެވެ. މިކަމާ މުނީރުދެކެ ރުޅިއަންނަ ބައެއްވެސް ރަށުގައި އުޅޭނެކަން ކަށަވަރެވެ.\nމީގެ ހަފުތާއެއްހާ ދުވަސްކުރިން އެހެލި މަނިކުބޭގެ މަހާދުއްވާ ބޮޑު އޮޑި މަރާމާތުކޮށް ކަޑިލާ ނިމި މިހާރު އެޔޮތީ ބާލަންވެފައެވެ. މަނިކުބޭގެ އިރުޝާދާއި އެއްގޮތަށް މިހުރިހާ މަސައްކަތެއް ބަލަހައްޓަނީ މިހާރު މުނީރެވެ. ވާނީވެސް އެހެންތާއެވެ. މުނީރު އާއި ސަކީނާގެ ކައިވެނި އަންނަ ހަނދުމަހުގެ ފުރަތަމަދުވަހު ކުރުމަށް ވަނީ ހަމަޖެހި ނިމިފައެވެ. އެކަމަށް ކުރަންހުރި ތައްޔާރީތަށް ގާތްގަނޑަކަށް މިހާރު އެހެރަގެން ނިމެނީއެވެ. ކައިރި ރައްރަށުގައި ހުރިނަމަ ހުރިހާ ކުކުޅުހާލާއި, ދޮންކޭލާއި, ފަލަމަޑީގެ ބާވަތްތަކުގެ އިތުރުން ފެންމީރު ރުކެއްގައި ކުރުންބާ އިހަލެއް އޮތިއްޔާ މިހާރު އެއޮތީ މަނިކުބޭމެންގޭ ގޯތިތެރޭގައެވެ. ސަކީނާގެ ކައިވެއްޔަށް ކައްކަން ގެނައިހާ ދަރު ގޭގެ އެތަންމިތާގައި ފުނި ފުންޏަށް ޖަހާފައި ހުއްޓެވެ. މާލެއިން ރަށައްފުރި ދޯއްޏަށް މަނިކުބޭވަނީ ކާޑުގެ ހުރިހާ ބާވަތެއް ޖަމާކޮށްފައެވެ. މި ކައިވެއްޔަކީ އެންމެންގެ ރުހުމާއިއެކު ކުރެވޭ ކައިވެއްޏަކަށްވެފައި ހުރި ހަމައެކަނި ދަރިފުޅުކަމުން ވީ އެންމެ ފުރިހަމަޔަށް ކައިވެނީގެ ވަލީމާ ރަށުގެ ރައްޔިތުންނަށް ދޭން މަނިކުބޭގެ ދެމަފިރިން ބޭނުންވެއެވެ. (ނުނިމޭ)\nއަނެއްބައި ކޮންއިރަކުންބާ؟ އަސްލު ވާހަކަ ގެނެސްދޭ ދުވަސް ބުނެލަ ދީފަ ހުންނަ ނަމަ ސަޅިވީސް މާބޮޑަށް\nހޫދުގެ ވާހަކަތަށް ވަރަށް ދިވެހިވަންތަ ގޮތްގަނޑުގަ ހުންނަކަން ފާހަގަވޭ. ވަރަށް ރީތި ސިފަކޮށްލަދީފަ ހުންނަ ގޮތްގަނޑު\nވަރަށް ރީތިވާނެކަމަށް ފެނޭ މިވާހަކަ


12 Aharuge Mi Noosveriyaa Mihaathanah 100 Interview kohfi - Vaguthu\n12 އަހަރުގެ މި ނޫސްވެރިޔާ މިހާތަނަށް 100 އިންޓަވިއު ކޮއްފި\n1 އަހަރު ކުރިން ( އޮކްޓޯބަރ 16, 2019 )\nއުމުރުން އެންމެ 12 އަހަރުގެ ނޫސްވެރިއަކު އޭނާގެ 100 ވަނަ އިންޓާވިއު ކޮއްފި އެވެ.\nގޮޔަތް ނަމަކަށް ކިޔާ މި ނޫސްވެރިޔާ އަކީ ސިޔާސީ ފަރާތްތައް ކައިރިއައް ގޮސް އިންޓަވިއު ކުރާ ޅަ ނޫސްވެރިއެކެވެ. ގޮޔަތް ވަނީ އަމިއްލަ ޔޫޓިއުބް ޗެނަލް އެއް އުފައްދާފަ އެވެ. އަދި އެޗެނަލް މެދުވެރިކޮށް އޭނާ ކުރާ އިންޓަވިއުތައް އަޕްލޯޑް ކުރަމުން ދެއެވެ.\nގޮޔަތްގެ އިންޓަވިއުތައް އޭނާގެ ޔޫޓިއުބު ޗެނަލް މެދުވެރިކޮށް ގިނަ ބަޔަކު ބަލަމުންދެއެވެ. އެގޮތުން އޭނާ އިންޓަވިއު ކުރި އިންޓަވިއުތަކައް ބަލާއިރު އެންމެ ގިނަ މީހުން ބަލާފައިވަނީ ދުޝިޔަންތް ޗައުޓަލާ ގެ އިންޓަވިއު އެވެ. މި އިންޓަވިއު ދެ ލައްކަ އާއި ގާތްކުރާ އަދަަދަކަށް މީހުން ބަލާފައި ވެއެވެ.\nގޮޔަތް އަކީ ހުނަރުވެރި ޅަ ނޫސްވެރިއެކެވެ. އޭނާ އިންޓަވިއު ކުރުމުގައި ސުވާލު ކުރުމައް ފަސް ނުޖެހި ލަދު ނުގަނެ ކުރަން ބޭނުންވާ ސުވާލު ވަރަށް ހަމަޖެހިލައިގެން ކުރެ އެވެ. ގޮޔަތް އަކީ ކްލާސް9ގައި ކިޔަވާ ދަރިވަރެކެވެ.\n"މީ އަހަރެން ކާފަ ގެ ވަރަށް ބޮޑު ހުވަފެނެއް އަހަރެންނަކީ މުޖްތަމައުގައި ބަލައިގަންނަ މީހަކައް ވުން، އެކަމަކު މިހާރު އަހަރެންގެ ކާފަ ނިޔާވެއްޖެ ، އަހަރެން ވަރަށް ދެރަވޭ ކާފަ އަށް އަހަރެން މިކުރާ މަސައްކަތް ނުފެންނާނެތީ ، އަހަރެން މިކަން 2034 އާ ހަމައް ކުރިއައް ގެންދާނަން އެއައަށްފަހު އިލެކްޝަން ގައި ބައިވެރިވާނި" ގޮޔަތް ބުންޏެވެ.


Arabiyya ah hallu hoadhan mashvaraa koffi, huskuran ves jehidhaane! | Mihaaru\nޚަބަރު / އަރަބިއްޔާ ސްކޫލް\nއަރަބިއްޔާއަށް ހައްލު ހޯދަން މަޝްވަރާކޮށްފި، ހުސްކުރަން ވެސްް ޖެހިދާނެ!\nއަަރަބިއްޔާ ސްކޫލްގެ ތަނބުތަކުގައި ރެނދުލާފައި. އެތަން ހުސްކުރަން ޖެހިދާނެ. ފޮޓޯ: ފަޔާޒް މޫސާ/މިހާރު\n25 ނޮވެމްބަރ 2021 - 10:37\nއަރަބިއްޔާ ސްކޫލްގެ ތަނބުތަކުގައި ރެނދުލައި، ބޮޑެތި ގެއްލުންތަކެއް ވެފައި ވާތީ މި ވަގުތަށް ހުރި ހައްލުތަކާ ބެހޭ ގޮތުން އެ ސްކޫލްގެ ޕީޓީއޭގެ އިސް ފަރާތްތަކާ އެޑިއުކޭޝަން މިނިސްޓަރު ޑރ. އައިޝަތު އަލީ އިއްޔެ މަޝްވަރާކުރައްވައިިފި އެވެ.\nއެޑިއުކޭޝަން މިނިސްޓްރީގައި، އަރަބިއްޔާ ޕީޓީއޭގެ އެކްސްކޯ މެމްބަރުންނާ އެކު މިނިސްޓަރު ބޭއްވެވި ބައްދަލުވުމުގެ މައުލޫމާތު އެނގޭ ބެލެނިވެރިއަކު ބުނި ގޮތުގައި އެ ސްކޫލް ހުސްކުރަން ޖެހިދާނެ ހާލަތަކާ ބެހޭ ގޮތުން ވެސް އެ ބައްދަލުވުމުގައި މަޝްވަރާކުރި އެވެ. އޭނާ ބުނީ އެ ހާލަތުގައި އޮންލައިންކޮށް ކިޔަވައިދޭ ގޮތަށް ހަމަޖެއްސުން ނުވަތަ އިއްޒުއްދީން ސްްކޫލަށް އަރަބިއްޔާގެ ކިޔަވައިދިނުން ބަދަލުކުރާނެ ކަަމަށް މިނިސްޓަރު ވިދާޅުވި ކަމަށެވެ. އެއީ މެންދުރު ފަހު ކިޔަވައިދޭ ގޮތަށެވެ.\nއިއްޒުއްދީން ސްކޫލަކީ މިހާރު އެއް ދަންފަޅި އަށް ކިޔަވައިދޭ ސްކޫލަކަށް ވާތީ މެންދުރު ފަހު، އެ ސްކޫލްގައި ކިޔެވުމެއް ނޯވެ އެވެ. އެގޮތަށް ވަގުތީ ގޮތުން އެހެން އިމާރާތަކަށް ބަދަލުވި ނަމަވެސް މިހާރު ހުރި އިމާރާތް، މަރާމާތުކުރުމަށް ފަހު އަލުން ލިބޭނެ ކަމުގެ ޔަގީންކަން ވެސް ބެލެނިވެރިން މިނިސްޓަރުގެ ފަރާތުން ހޯދި އެވެ.\nArabiyyaa imaaraathun dharivarunnah nuurakkaleh adhi neiy: Minister\nއެއީ ބެލެވޭ ގޮތުގައި އަރަބިއްޔާ ސްކޫލްގެ އެންމެ ފުރަތަމަ އިމާރާތް ބާވެގެން، އޭރު ބަދަލުވި އިރު ކަންހިނގި ގޮތަށް ބަލައި ހޯދި ޔަގީން ކަމެކެވެ. އެފަހަރު އަރަބިއްޔާގެ ދަރިވަރުން އެހެން ތަނަަކަށް ވަގުތީ ގޮތުން ބަދަލުކުރުމަށް ފަހު، ސްކޫލް ހުރި ބިން ނެގީ ފްލެޓް އެޅުމަށެވެ. އޭރު ހުރި ސްކޫލަށް ވުރެ އެތައް ގުނައެއް ބޮޑުކޮށް މިހާރުގެ އިމާރާތް އަޅާނެ ކަމަށް އޭރުގެ ސަރުކާރުން ބުނި ނަމަވެސް ބެލެނިވެރިންނާއި އާއްމުން އޭރު އެކަމާ އިހުތިޖާޖު ވެސް ކުރި އެވެ.\nއެޑިއުކޭޝަން މިނިސްޓަރު ޑރ. އައިޝަތު އަލީ އިއްޔެ އަރަބިއްޔާގެ ޕީޓީއޭއާ ބައްދަލުކުރައްވަނީ. އިމާރަތް ހުސްކުރަން ޖެހިއްޖެ ނަމަަ އަަމަލުކުރާނެ ގޮތަކާ މެދު މަޝްވަރާކުރެއްވި.\nއިއްޔެގެ ބައްދަލުވުމަކީ، އެނގިފައިވާ ގޮތުގައި ރައްޔިތުންގެ މަޖިލީހުގެ އިއްޔެގެ ޖަލްސާގައި މިނިސްޓަރު އައިޝަތު އަލީ ދެއްކެވި ވާހަަކައާ ގުޅިގެން ބައެއް ބެލެނިވެރިން ކަންބޮޑުވުން ފާޅުކުރަން ފެށުމުން ބޭއްވި ބައްދަލުވުމެކެވެ. އެހެންވެ، މިނިސްޓަރު ދެއްކެވި ވާހަކަ ބެލެނިވެރިންނަށް ސާފުކޮށްދެއްވި އެވެ.\nދަރިވަރުންނަށް ނުރައްކަލެއް ނެތް ކަމަށް އިއްޔެ ވިދާޅުވީ މިހާތަނަށް ހަދާފައިވާ އެސެސްމެންޓަށް ބިނާކޮށް ކަމަށާއި، ފުރިހަމަ އެސެސްމެންޓެއް ހަދަން މިހާރު ބަޔަކާ ހަވާލުކޮށްފައިވާ ކަަމަށް މިނިސްޓަރާ ހަވާލާދީ މައުލޫމާތު ދިން ބެލެނިވެރިޔާ ބުންޏެވެ.\nމަޖިލީހުގެ އިއްޔެގެ ޖަލްސާގައި މިނިސްޓަރުންނާ ސުވާލުކުރުމުގެ ވަގުތުގައި އެކަމާ ގުޅިގެން މެމްބަރަކު ކުރެއްވި ސުވާލަށް ޖަވާބުދެއްވަމުން މިނިސްޓަރު ވިދާޅުވީ 2013 ވަނަ އަހަރު ހުޅުވި އަރަބިއްޔާ ސްކޫލު އިމާރާތުގައި ބޮޑެތި ރެނދުތަކެއް ހުރިކަން ފާހަގަވީ މިދިޔަ އަހަރުގެ ޑިސެމްބަރުގައި ކަމަށެވެ.\nތައުލީމް އަރަބިއްޔާ ސްކޫލް ޑރ. އާއިޝަތު އަލީ، އެޑިއުކޭޝަން މިނިސްޓަރު\n7 އަހަރު ތެރޭ ކޮންކުރިޓުގައި ރެދުލައި ކަޑަކަޑައިން ދިއައީމަ އެސެސްމެންޓް ހެދުމުގެ ބޭނުމެއްނޯންނާނެ މުޅި އިމާރާތް ތަޅާލާ އަލުން ހަދަންޖެހޭނި އެ އިމާރާތްބޭނުން ކުރުން ރައްކާތެރިއެއް ނުވާނެ. ވަގުތު ބޭކާރު ނުކޮށް ހަމަޖެއްސެން ހުރި އިންތިޒާމުތައް ހަމަޖައްސާ އަރަބިއްޔާ ދަރިވަރުންގެ ކިޔެވުން ކުރިއަށްގެންގޮސްދެއްވާ.\nބިލަބޮންގ ސުކޫލްއާދިމާ އަމީނީމަގު އަނެއްފަރާތު ހުރި ބިލްޑިން ތަޅާލާފަ އަރަބިއްޔާ ނޫންނަމަ އިތުރު އަރަބި މީޑިއަމް ސުކޫލެއް އެޅުން ރަނގަޅު.\nއަހުސަން އެބުނީ ވަރަށް ރަގަނޅު ވާހަކައެއް. އަހުމަދިއްޔާ އަށް ކޮންމެވެސް ބޮޑު ތަނެއް ދޭން އެބަޖެހޭ. އެސްކޫލް އަކީ ނަތީޖާ ނެރޭ ސްކޫލް އެއް. ޓޮޕްޓެން ޖަލްސާ ގައި ބިލަބޮންގ އާއި ޤިޔާސުއްދީން ގެ އަޑެއްނީވޭ. އަހްމަދިއްޔާ ވަރަށް މޮޅު.\nއަހުމަދިއްޔާ މަސައްކަތް ކުރަނީ ކުދިން ގާނައިގެން ގްރޭޑަށް. އަމަލީ އަދި އުފެެްދުންތެރި ހުނަރަށް މާބޮޑު އަހަމިއްޔަތުކަމެއް ނުދޭ. ޔަގީނުންވެސް އަހުމަދިއްޔާއިން ކިޔަވާ ކުދިންގެ ގްރޭޑް ސެޓްފިކެޓް ފުރިހަމަވާނެ. ގިގިޔާސުއްދީން އަދި ބިލަބޮންގެ ސިލަބަސް ބައްޓަން ކޮށްފައި ބޮޑަށް އޮންނަމީ އުފެއްދުންތެރި މުޖުތަމައަކަށާއި އިގްތިސާދަކަށް ކުދިންގެ ވިސްނުމާއި ހުނަރު ތަރައްގީވާފަދަ ގޮތަކަށް. ޓްޕް ޓެން އެއީ މުސްތަގުބަލު ނިންމާ ކަމެއް ނޫން.\nވަކި ސިލަބަހަކަށް ކިޔަވާނެކަމެއްނެތެއްނުދޯ. އުފެންދުންތެރިކަމާއި އިއްތިސާދަށް އެކަނި ވިސްނީމަ އެނިމުނީތާދޯ. ކިތަންމެ ހިތްހަމަނުޖެހުނަސް އަހްމަދިއްޔާ އާއި ތިޔަ ވިދާޅުވި ދެ ސްކޫލާ އެއްވެސް ގޮތަކުން އަޅާނުކިޔޭނެ. ހަޤީގަތް ޤަބޫލް ކުރައްވާ އިގޭތޯ.\n100% މުސްލިމް ގައުމެއް އަރަބި އިސްލާމީ ތަޢުލީމަށް ވަކި ޚާއްޞަ ސްކޫލެއް ހުރުމުގެ ބޭނުމަކީ ކޮބާ؟ ހުރިހާ ސްކޫލެއްގަވެސް އިސްލާމީ، ދުނިޔަވީ، ތަރުބަވީ ސަޤާފީ ދެންވެސް ފައިދާހުރި ހުރިހާ ޢިލްމުތަކާއި، ޢަރަބި ބަހާއި އިގިރޭސި ބަސްވެސް ފިސާރި ގަދައަށް ކިޔަވައިދީބަލަ. ޢަރަބިއްޔާގެ ވަރަށް ގިނަ ދަރިވަރުން ސެކަންޑްރީ އާއި ހަމައިން އެހެން ސްކޫލްތަކަށް ބަދަލުވާތަން ފެންނާތީ ހިތަށް އަރަނީ ޢަރަބިއްޔާގެ މުޤައްރަރުގަ މައްސަލައެއް އުޅެނީބާއޭ ކުދިން ޝައުޤުގެއްލެނީ\nއިއްޒުއްދީން އަކީ މިސަރުކާރުގެ އެއްދަންފަޅި ވައުދު ފުއްދަން އިބްރާގެ މަންދު ކޮލެޖް ކުރިން ހިންގަމުންގެންދިޔަ ބާ އިމާރާތެއް. އެތަން މަރާމާތުކޮށްފައި އިއްޒުއްދީން ސުކޫލް ހުޅުވީ، ހެނދުނު 7:50 އިން 2:30 ހާހަމަށް ކިޔަވާދީ އިތުރު ހަރަކާތް ހިންގާގޮތައް. ދެން އަރަބިއްޔާ އެތަނަށް ލަންޏާ އެންމެ އަވަހަށްވެސް ފެށޭނީ 3:00 ޖަހާއިރު ނޫނީ އިއްޒުއްދީނުގެ ގަޑި ކުޑަކުރަންޖެހޭނީ. ނަމޫނާ ސްކޫލަށް ދެން ކިހިނެތްތޯ ވާނީ؟ އަންނިގެ ސަރުކާރުގައި ހެދިއިމާރާތްތިވެއްޓެނީ.\nކިހާ ތާޚިރު! މައްސަލަ ނިމުނީ ދެއްތޯ؟ ކޮބާ އިޚްމާލު ފަރާތްތައް. މަސައްކަތް ހަވާލުކުރި މީހުންނާ ފެންވަރުދެރަކޮށް މަސައްކަތް ކުރި މީހުން! މިޤަޢުމުގަ އިންސާފް ޤާޢިމުވާން ހަމަ ނެތީ ހޭ؟\n100 ޕަސެންޓް މުސްލިމް ގައުމެއްގަ ހުރި ހަމަ އެކަނި އަރަބި ކިޔަވާ ދޭ ސްކޫލް އަށް ހާދަ އަނިޔާ އެއް އެބަ ކުރެ އެވެ. ގެއްލުން ވާނީ ކިޔަވާ ދަރިވަރުންނަށެވެ.\nވަރަށްރަގަޅު ވާހަކައެއް ޣިޔާސުއްދީނަށް ބޭކާރުބޮޑު އިމާރާތެއް މާލޭގެ ކުދިން ގިނަ ސްކޫލް ތަކަށް ތިތަން ދޭން ފެނޭ ބަލަ ތިއޮއް އަހްމަދިއްޔާ އެއް ވެސް ކުދިން ގިނަ ކަމުން. ހާދަ ހާލެއްގައޭ އެސްކޫލް އެއޮތީ ސަރުކާރުން މިކަން ވިސްނާލެއްވުން ވަރަށްރަގަޅު\nތިކަމުގެ ބަދަލު އެލްއެފް ކޮންސްޓްރަކްޝަނުން ހޯދަން ވާނެ. ބޮޑު އަގު ނަގާފަ އަތިރިމަތީ ލޮނު ވެލި ބޭނުން ކޮށްގެން އިމާރާތް ކޮށްފަ ލާރި ކޮޅުން ހުރިހާ ހިއްސާދާރުން އެތިބީ ހުޅުމާލެއިން ބޮޑެތި ބިން ގަނެގެން. ބިންތައއ ދައުލަތަށް ނަގާފަ އެތަންތަން ވިއްކައިގެން އާ އިމާރާތެއް އެޅުމަށް ގޮވާލަން\nއަޅުގަޑު ހިތަށް އަރާ ސުވާލެއް، ކީއްވެބާއޭ ޤިޔާސުއްދީން އިންޓަނެޝަނަލް އަށް އެހާބޮޑު ސްކޫލެއް ދީފަ އެހުންނަނީ. އެންމެ 700 ކުދިން އެތާވެސް އުޅެނީ، ޖަމާލުއްދީން، އިއްޒުއްދީން ވަރުގެ ޢިމާރާތެއްވެސް ފުދުނީސް\nޖަމާލުއްދީން ހިންގަން ޤިޔާސުއްދީން އިމާރާތް ދޭން، އެސްކޫލް ކުޑަވެ ކުދިން ގިނަކަމުން ގޭޓްތަކުން ކުދިންބަލަ ވަދެ ނުކުމެވާއިރު ނޭވާ ހާސްވާވަރުވޭ، އެކަމަކު އެކަމެއް އެހެން ނުކުރާނެ، މުއްސަދިންގެ ޕްރައިވެޓް ކާރުތައް ކިރިޔާވެސް ދުއްވަލެވޭނީ އަމީނީ މަގުގަ، ޖޭއެސް ސަރަހައްދަކީ އެހާ ޓްރެފިކް ބޮޑު ކާރޫބާރު ބޮޑު މާލޭގެ މެދު


India Ah Andhiri Dhuvasthakeh, Covid Baleege Ithurun Kalhu Fungus Bali Fethurenee! - Vaguthu\nއިންޑިއާއަށް އަނދިރި ދުވަސްތަކެއް، ކޮވިޑް ބަލީގެ އިތުރުން ކަޅު ފަންގަސް ބަލި ފެތުރެނީ!\nކޮވިޑް-19 އަށް ފަރުވާ ދެމުން އަންނަ އިންޑިއާ ބައެއް\nކޮވިޑް-19ގެ ތިން ވަނަ ރާޅެއް އަރާފައިވާ އިންޑިއާގައި އިތުރު ނުރައްކާތެރި ބައްޔެއް ކަމަށްވާ މިއުކޯމައިކޯސިސް ނުވަތަ ކަޅު ފަންގަސް ހަލުވި ކަމާއި އެކީ ފެތުރެން ފަށައިފިއެވެ.\nއަވަށްޓެރި އިންޑިއާގައި ކޮވިޑް-19ގެ ހަލުވި ކަމާއި އެކީ ފެތުރި އެގައުމުގެ ސިއްހީ ނިޒާމު ވަނީ ގަޑުބަޑުވެފައެވެ. ބަލި ޖެހިގެން ފަރުވާ ދެވޭނެ އިންތިޒާމުތައް ހޮސްޕިޓަލްތަކުގައި ނެތި އޮކްސިޖަންތައް ހުސްވެ، ބަލި މީހުން މަގުމަތީގައި ސަލާން ޖަހާ ހިސާބަތް ވަނީ ހާމަލަތު ގޮސްފައެވެ.\nމިހާލަތަށް އެގައުމު ވެއްޓިފައިވާއިރު، މިހާރު އަނެއްކާ ވެސް އެގައުމަށް މިވަނީ އަނދިރި ދުވަސްތަކަކާއި ކުރިމަތިލާން ޖެހިފައެވެ. އެއީ ނުރައްކާތެރި ކަޅު ފަންގަސް ބަލި އެގައުމުގައި ފެތުރެން ފަށާފައިވާތީއެވެ.\nއެގައުމުން މިހާތަނަށް 26 މިލިއަނަށްވުރެ ގިނަ މީހުންނަށް ކޮވިޑް ބަލި ޖެހިފައިވާއިރު، ދާދި ފަހުން ފެނިފައިވާ ކަޅު ފަންގަސް މިހާތަނަށް 10 ސްޓޭޓަކުން 7،250 މީހުންނަށް ޖެހިފައި ކަމަށް ރިޕޯޓްތަކުން ދައްކައެވެ. އަދި 219 މީހަކު ވަނީ މި ބަލީގައި މަރުވެފައެވެ.\nކަމާއި ބެހޭ މާހިރުން ބުނާ ގޮތުގައި ކަޅު ފަންގަސް އެންމެ ނުރައްކާ ވަނީ ކޮވިޑް-19 ޖެހިފައިވާ މީހުންގެ ތެރެއިން ދާއިމަށް ބޭސް ފަރުވާ ކުރާ ނުވަތަ ހައިރިސްކު މީހުންނަށް ކަމަށެވެ.\nއޭގެ ތެރޭގައި ހަކުރުބަލި، ކެންސަރު، ބޯންމެރޯހަދާފައި، ސުޓެރޮއިޑްފަދަ ބޭހުން ދިފާޢީ ނިޒާމު ދަށްނަމަ މިބަލި ޖެހުމުގެ ފުރުސަތު ބޮޑު ކަމަށް އެފަރާތްތަކުން ބުނެއެވެ.\nދިރާސާތަކުން ދައްކާ ގޮތުގައި މި ބައްޔަކީ ފުރާނަ އަށް ނުރައްކާވާ ވަރުގެ އިންފެކްޝަނެކެވެ. މި އިންފެކްޝަންގެ އަސަރު ކުރާ މީހުންގެ 54 އިންސައްތަ މީހުން މަރުވާ ކަމަށް ވެސް ދިރާސާތަކުން ދައްކައެވެ.\nއިންޑިއާގެ ހާލަތު ކަޅު ފަންގަސްގެ ސަބަބުން ގޯސްވެދާނެ ކަމަށް ބެލެވިފައިވީ ނަމަވެސް، ކޮންމެ އަހަރެއްގެ މައްޗަށް މި ބަލީގެ 20 ވަރަކަށް މީހުން އެގައުމުން ފެނޭ ކަމަށް އެގައުމުން ވަނީ ބުނެފައެވެ.\nމެއި 21, 2021 17:31\nއަލްޙަމްދުލިﷲ ޝިރްކް އިންޑިއާ އަށް ގެއްލޔމާއި ހަލާކު އިތުރުކުރައްވާށި ، އާމީން\nމެއި 21, 2021 21:43\nކަޅު ފަންގަސް ބައްޔަކީ ފެތުރޭ ބައްޔެއްނޫން. ތިހެން ބުނީމަ ހީވަނީ ގައިންގަޔަށް އަރާ ފެތުރޭބައްޔެއްހެން.


Horomuz kanduge olhi ballhatan gaumuthakaa mashvaraa kuraanan: UK\nހޮރޮމުޒް ކަނޑުއޮޅި ބަލަހައްޓަން ގައުމުތަކާ މަޝްވަރާކުރާނަން: ހަންޓް\nއިރާނުން ހިފެހެއްޓި އިނގިރޭސިވިލާތުގެ ޓޭންކަރުގެ ސަލާމާތީ ކަންކަން ބަލަހައްޓަނީ-\nއިރާނުގެ އިގްތިސޯދީ ކަނޑުގެ ސަރަހައްދުގައި ހިމެނޭ ހޮރުމުޒް ކަނޑުއޮޅީގެ ސަރަހައްދު ބަލަހައްޓަން ޔޫރަޕްގެ ގައުމުތަކާއި މަޝްވަރާކު ރަމުންދާ ކަމަށް އިނގިރޭސިވިލާތުގެ ފޮރިން ސެކްރެޓަރީ ޖާމީ ހަންޓް ވިދާޅުވެއްޖެ އެވެ.\nއިނގިރޭސިވިލާތުގެ ތެޔޮ ޓޭންކަރެއް ހިފެހެއްޓުމާއި ގުޅިގެން ޔޫރަޕުގެ ގައުމުތަކާއެކު ކުރިއަށް ދިޔަ އެމެޖެންސީ ބައްދަލުވުމުން ނިންމާލުމަށް ފަހު ހަންޓް ވިދާޅުވީ، ބައިނަލް އަގްވާމީ ކަނޑު ދަތުރު ކުރުމުގެ ގަވާއިދުގެ ދަށުން ހޮރުމުޒް ކަނޑުއޮޅީން ދަތުރު ކުރާ ބޯޓުތައް ހިފެހެއްޓުމާއި ބޯޓުތައް ދަތުރު ކުރަން އިރާނަށް ހުރަސް ނޭޅޭނެ ކަމަށެވެ. ހަންޓް ވިދާޅުވީ މިހާރު އިރާނުން އެކުރާ ކަމަކީ ސަރުކާރުން ވާގިވެރިވެގެން ހިންގާ ޕައިރެސީގެ އަމަލެއް ކަމަށެވެ.\nޔޫރަޕުގެ ގައުމުތަކާއއެކު ދިޔަ އެމަޖެންސީ ބައްދަލުވުމަށްފަހު، ހަންޓް ވަނީ އިނގިރޭސިވިލާތުގެ ޓޭންކަރާއި އެއިން ދަތުރު ކުރަމުންދިޔަ މީހުން ދޫކޮށްލުމަށް ގޮވާލާފަ އެވެ. ނަމަވެސް އިރާނުން ޓޭންކަރާއި އެއިން ދަތުރުކުރި މީހަކު ދޫކޮށްލާން އެއްބަހެއް އަދި އެވެ. ޓޭންކަރުގެ މައްސަލައިގައި ދެ ގައުމުގެ ދެމެދުގައި ވަނީ ހަމަނުޖެހުން އުފެދިފަ އެވެ.


Gengulhe Bodukuri meeha Janavaarun ves dhaney: Gasim\nގެންގުޅެ ބޮޑުކުރި މީހާ ޖަނަވާރުންވެސް ދަނޭ: ގާސިމް\nގާސިމް އިބްރާހިމް: ފައިލް ފޮޓޯ\nހަބަރު | ސިޔާސީ | 12 ޖެނުއަރީ 2018 |0ކޮމެންޓް\nޖަނަވާރުންވެސް އެސޮރުމެން ގެންގުޅެ ބަލާބޮޑުކުރި މީހާ ދަންނަ ކަމަށް ޖުމްހޫރީ ޕާޓީގެ ލީޑަރު ގާސިމް އިބްރާހިމް ވިދާޅުވެއްޖެއެވެ.\nގާސިމް މިހެން ވިދާޅުވީ ރޭ ޕީޕީއެމްގެ ޖަލްސާއެއްގައި އިކޮނޮމިކް މިނިސްޓަރު މުހައްމަދު ސައީދު ގާސިމަށް އަމާޒުކުރައްވާ ފާޑު ވިދާޅުވެފައި ވަނިކޮށް މިރޭ ކުރެއްވި ޓްވިޓެއްގައެވެ.\nގާސިމް ވިދާޅުވީ ޖަނަވާރުންވެސް އެސޮރު ގެންގުޅެ ބަލާބޮޑުކޮށް، ވަރުގަދަ ސޮރަކަށް ހެދި މީހާ ދަންނަ ކަމުގައެވެ.\n"ޖަނަވާރުންވެސްދަނޭ އެސޮރު ގެންގުޅެ ބަލާބޮޑުކޮށް، ވަރުގަދަ ސޮރަކަށް ހެދި މީހާ، މިސާލަކަށް ކުއްތާ އެސޮރު ބެލެހެއްޓި މީހާ ސަލާމަތް ކުރުމަށް ފުރާނަ ދުއްވާލާ ނޫންތޯ؟ ރާމާ މަކުނުވެސް ހެޔޮކަމެއް ކޮށްދިން މީހާ ދަނޭ ދެއްތޯ؟އެކަމަކު......" ގާސިމް ވިދާޅުވިއެވެ.\nގާސިމްގެ ހަރަދުގައި ކިވަޔާ ވިދާޅުވެ ގާސިމްގެ ސަން އައިލެންޑް ރިސޯޓްގެ މެނޭޖަރަކަށް ހުންނެވުމަށް ފަހު ޖުމްހޫރީ ޕާޓީގެ ސްލޮޓެއްގައި މި ސަރުކާރުގެ މިނިސްޓަރުކަމަށް ވަޑައިގެންނެވި ސައީދު ގާސިމަށް ފާޑުވިދާޅުވީ ރޭ އއ މަތިވެރީގައި ރޭ ބޭއްވި ރައީސް ޔާމީންގެ ކެމްޕެއިން ޖަލްސާގައެވެ.\nޝަރުތުތަކަކާއެކު ސިޔާދު ގާސިމް ދޫކޮށްލަން އަމުރުކޮށްފި\nމަޝްވަރާއަށް އިދިކޮޅުން މިފަހަރުވެސް ކުރިމަތިކުރުވީ ޝަރުތުތަކެއް: ރައީސް ޔާމީން\nރައީސް ނަޝީދާއި ގާސިމް ފައިސަލަށް މަރުޙަބާ ވިދާޅުވެއްޖެ\nނަޝީދާ ހެދި ހަތަރު ޕާޓީގެ ގުޅުމަށް ގެއްލުން ލިބިދާނެ ކަމަށް ނުބުނަން: ގާސިމް


Covid19 aai gulhigen Igthisoadhun araigannaane goi thakaai gulhey gothun mashvaraa koffi\nކޮވިޑް19 އާއި ގުޅިގެން އިގްތިސޯދުން އަރައިގަންނާނެ ގޮތްތަކާއި ގުޅޭގޮތުން މަޝްވަރާކޮށްފި\n8 މާރޗް 2020\nކޮވިޑް-19 އަށް ރާއްޖެއިން2މީހަކު ޕޮޒިޓިވްވުމާ ގުޅިގެން، މިހާރުން މިހާރަށް އަޅަމުންދާ ފިޔަވަޅުތަކާ ގުޅޭގޮތުންނާއި، އިގްތިސޯދުން އަރައިގަންނާނެ ގޮތްތަކާއި ގުޅޭގޮތުން ވަޒީރުންގެ މަޖިލީހުގައި ރޭ މަޝްވަރާ ކުރައްވައިފިއެވެ.\nކޮވިޑް-19އަށް ރާއްޖެއިން2މީހަކު ޕޮޒިޓިވްވިކަން ސަރުކާރުން ރޭ އިޢުލާންކުރެއްވިތާ މާގިނައިރުތަކެއްނުވެ މުލީއާގޭގައި ބޭއްވެވި ވަޒީރުންގެ މަޖިލީހުގެ ކުއްލި ޖަލްސާ ފަށްޓަވަމުން، ރައީސް ދެއްކެވި ވާހަކަފުޅުގައި، ސަރުކާރުން އެންމެ ފުރަތަމަވެސް އަހަންމިއްޔަތުކަން ދެއްވީ ރައްޔިތުންނާ ހަމައަށް މި ޚަބަރު ގެނެސްދެއްވައި، ކަމުގެ ހަގީގަތް ރައްޔިތުންނަށް ސާފުކޮށްދެއްވުމަށް ކަމުގައެވެ.\nއަދި މި ވަގުތަކީ ރައްޔިތުން ކަންބޮޑުނުވެ، ސަރުކާރުން ދެމުން ގެންދާ އިރުޝާދުތަކާ އެއްގޮތަށް އަމަލުކުރެއްވުމުގެ ވަގުތު ކަމަށާއި، އެންމެ ބޮޑު ސަމާލުކަމެއް ދެއްވަނީ މިބަލިން ރައްޔިތުން ސަލާމަތްކުރެއްވުމަށް އަޅުއްވަންޖެހޭ ހުރިހާ ފިޔަވަޅުތަކެއް ވަގުތުން ވަގުތަށް އެޅުއްވުމަށް ކަމުގައިވެސް ރައީސް ވިދާޅުވިއެވެ.\nރޭ ބޭއްވެވި ވަޒީރުންގެ މަޖިލީހުގެ ކުއްލި ޖަލްސާގައި، ރާއްޖޭގައި ކޮވިޑް-19 އިތުރަށް ފެތުރެމުން ހިނގައިދާނެތީ، މިހާރުން މިހާރަށް ކަންކަން ގެންދާނެ ގޮތްތަކާބެހޭގޮތުންވެސް މެންބަރުން މަޝްވަރާ ކުރެއްވިއެވެ. އަދި މިވަގުތަށް އަޅަންޖެހޭ މުހިއްމު ފިޔަވަޅުތަކުގެ ތެރޭގައި ގިނަ މީހުން ބައިވެރިވާ ގޮތަށް ބާއްވާ އެއްވުންތައް މަދުކޮށް، ވީހާވެސް ހަރަދުތައް ކުޑަކުރުމަށް ހުރިހާ ފަރާތްތަކުން މަސައްކަތް ކުރަންޖެހޭކަން މެންބަރުން ފާހަގަކުރެއްވިއެވެ.\nއަދި އިގްތިސާދީގޮތުން ދިމާވެދާނެ ގޮންޖެހުންތަކުން އަރައިގަތުމަށްޓަކައި ކުރެއްވިދާނެ ކަންކަމުގެ ލަފާ ހޯއްދަވައި، އެޅުއްވުދާނެ ފިޔަވަޅުތަކާމެދުވެސް މަޝްވަރާކުރެއްވިއެވެ. ހަމައެއާއެކު ރައްޔިތުންނަށް ދަތިނުވެ، ކާޑުގެ ބާވަތްތަކާއި، ކާބޯތަކެއްޗާއި ބޭސް ލިބޭނެ އިންތިޒާމުތައްވެސް ސަރުކާރުން ހަމަޖައްސަވަމުން ގެންދަވާތީ، ރާއްޖޭގެ ހުރިހާ ރައްޔިތުންނަށްވެސް ފަސޭހަކަމާއެކު ކާޑުގެ ބާވަތްތަކާއި ކާބޯތަކެއްޗާއި ބޭސް ފަސޭހަކަމާއެކު ލިބޭނެ އިންތިޒާމުތައް ހަމަޖެހިފައިވާކަން ކަށަވަރުކުރުމުގެ މުހިއްމު ކަމުގެ މައްޗަށްވެސް މެންބަރުން ވާހަކަފުޅު ދެއްކެވިއެވެ.


vnews - Courtois Real ah, Kovacic Chelsea ah!\nކޯޓުއާ ރެއާލް އަށް، ކޮވަސިޗް ޗެލްސީ އަށް!\nރެއާލް އަށް ކުޅެމުން އައި ކޮވަސިޗް (ކ) އަދި ޗެލްސީ އަށް ކުޅެމުން އައި ކޯޓުއާ (ވ) - ފޮޓޯ: ޓުވިޓާ\nޗެލްސީގެ އަށް ކުޅެމުން އަންނަ ބެލްޖިއަމްގެ ކީޕަރު ތިބޯޓް ކޯޓުއާ ރެއާލް މެޑްރިޑަށް ބަދަލުވިއިރު، ރެއާލް އަށް ކުޅެމުން އައި ކްރޮއޭޝިއާގެ މިޑްފީލްޑަރު މަޓިއޯ ކޮވަސިޗް ޗެލްސީ އަށް ބަދަލުވެއްޖެ އެވެ.\nޗެލްސީ ދޫކޮށް ކޯޓުއާ ރެއާލް އަށް ބަދަލުވެފައިވަނީ ހަ އަހަރު ދުވަހުގެ އެއްބަސްވުމެއްގެ ދަށުން 31 މިލިއަން ޕައުންޑަށެވެ. މި އެއްބަސްވުމުގެ ދަށުން ރެއާލުން ވަނީ ކޮވަސިޗް އެއް އަހަރު ދުވަހުގެ ލޯނެއްގެ ގޮތުގައި ޗެލްސީއަށް ދޫކޮށްފަ އެވެ.\nކޯޓުއާ ރެއާލް އަށް ބަދަލުވެފައިވާއިރު، އޭނާ ހޯދުމަށް އެ ކްލަބުން މިދިޔަ އަހަރުން ފެށިގެން އައީ މަސައްކަތް ކުރަމުންނެވެ. އޭނާ ހޯދުމަށް ރެއާލްގެ އިތުރުން ގިނަ ކްލަބްތަކުން ދިޔައީ މަސައްކަތްކުރަމުންނެވެ.\nއުމުރުން 26 އަހަރުގެ ކޯޓުއާ ކެރިޔަރު ފެށީ 2008 ވަނަ އަހަރު ބެލްޖިއަމްގެ ޖެންކް އިންނެވެ. އޭނާ ވަނީ އެ ކްލަބަށް 45 މެޗު ކުޅެފަ އެވެ.\nއޭނާ ވަނީ ޖެންކްއާއެކު ބެލްޖިއަމް ލީގުވެސް ކާމިޔާބުކޮށްފަ އެވެ. އެ ކްލަބުގައި ތިން ސީޒަން ހޭދަކުރުމަށްފަހު އޭނާ ވަނީ ލޯން އެއްބަސްވުމެއްގެ ދަށުން ތިން ސީޒަން އެޓްލެޓިކޯގައި ވެސް ހޭދަކޮށްފަ އެވެ.\nކޯޓުއާ ވަނީ އެޓްލެޓިކޯ އަށް 154 މެޗު ކުޅުމުގެ އިތުރުން އެ ކްލަބާއެކު ލަލީގާ އާއި ކޮޕާޑެލްރޭ އާއި ޔުއެފާ ޔޫރޮޕާ ލީގާއި، ޔުއެފާ ސުޕާ ކަޕާއި، ޔުއެފާ ޗެމްޕިއަންސް ލީގުގެ ދެވަނަ ހޯދާފަ އެވެ.\nއެޓްލެޓިކޯގެ ލޯން އެއްބަސްވުމަށްފަހު ޖެންކް އިން ވަނީ ކޯޓުއާ ޗެލްސީ އަށް 2014 ވަނަ އަހަރު ވިއްކާލާފަ އެވެ. އޭނާ ވަނީ އެ ކްލަބުގައި ހޭދަކުރި ހަތަރު ސީޒަނުގައި 154 މެޗު ކުޅެ، ޕްރިމިއާ ލީގު ދެފަހަރު، އެފްއޭ ކަޕް އެއްފަހަރު އަދި ލީގް ކަޕް އެއްފަހަރު ކާމިޔާބުކޮށްފަ އެވެ.\nނިމިގެންދިޔަ ވޯލްޑް ކަޕްގެ އެންމެ މޮޅު ގޯލުކީޕަރުގެ މަގާމު ހޯދި ކޯޓުއާ ވަނީ ބެލްޖިއަމް ގައުމީ ޓީމަށް 65 މެޗު ކުޅެފަ އެވެ.\nޑައިނަމޯ ޒަގްރެބް އިން 2010 ވަނަ އަހަރު ކެރިޔަރު ފެށި ކޮވަސިޗް ވަނީ އެ ކްލަބުގައި ތިން ސީޒަން ހޭދަކޮށް، ކުޅުނު 73 މެޗުގައި ނުވަ ލަނޑު ކާމިޔާބުކޮށްފަ އެވެ. އެ ކްލަބް ދޫކޮށް އޭނާ އިންޓަ މިލާނަށް ބަދަލުވީ 2012 ވަނަ އަހަރެވެ. އެ ކްލަބުގައި އޭނާ ވަނީ ތިން ސީޒަން ހޭދަކޮށް ކުޅުނު 97 މެޗުގައި 8 ލަނޑު ކާމިޔާބުކޮށްފަ އެވެ.\nއިންޓަ މިލާން ދޫކޮށް ކޮވަސިޗް ރެއާލް އަށް ބަދަލުވީ 2015 ވަނަ އަހަރެވެ. އޭނާ ވަނީ އެ ކްލަބަށް ކުޅުނު ތިން ސީޒަނުގައި 109 މެޗު ކުޅެ ތިން ލަނޑު ކާމިޔާބުކޮށްފަ އެވެ.\nކޮވަސިޗް ވަނީ ރެއާލްއާއެކު ލަލީގާ، ސްޕެނިޝް ސުޕާ ކަޕް، ޔުއެފާ ޗެމްޕިއަންސް ލީގު ތިންފަހަރު، ޔުއެފާ ސުޕާ ކަޕް ދެފަހަރު އަދި ފީފާ ކްލަބް ވޯލްޑް ކަޕް ދެފަހަރު ކާމިޔާބުކޮށްފަ އެވެ.\nނިމިގެންދިޔަ ވޯލްޑް ކަޕްގައި ކްރޮއޭޝިއާގެ ގައުމީ ޓީމާއެކު މުބާރާތުގެ ދެވަނަ ހޯދި ކޮވަސިޗް ވަނީ ގައުމީ ޓީމަށް ކުޅުނު 46 މެޗުގައި އެއް ލަނޑު ކާމިޔާބުކޮށްފަ އެވެ.


ބަދު ނަސީބުގެ ހިޔަނި އެޅުމުން (12) – Esfiya\nހިތާމަ ބިރުވެރި ލޯބި 1 min ago\nބަދު ނަސީބުގެ ހިޔަނި އެޅުމުން (12)\nލައިގެން ހުރި ހެދުންތައް ބާލާފައި ޔީޝާ މާގަނޑު ދަށަށް ޖެހިލިއެވެ. ފިނި ފެންތިކިތަށް ޔީޝާގެ ކުލަ އަލި ހަށިގަނޑުން ތިރިއަށް ދަތުރު ކުރަމުން ދިޔައިރު އެ އޮމާން ހަންގަނޑުގައި ހީބިހީގެ ތޮށިގަނޑެއް ލެވެމުން ދިޔައެވެ. އަތަށް ޝަވަރ ޖެލް ފުޅިން އެތިކޮޅެއް އަޅާލާފައި އޭނާގެ ހަށިގަނޑުގައި ހާކަމުން ދިޔައިރު ބަޔާން ކުރަން ދަތި ހިތްހަމަ ޖެހުމެއް ލިބި ސިކުނޑި ތާޒާވިއެވެ. ނަމަވެސް ދެވަނަ ސިކުންތު ޔީޝާ ސިހިގެން ދިޔައީ އޭނާގެ އުނަގަނޑުގައި އަތް ހާކާލިއިރު އަބަދުހެން އޭނާގެ ހަށިގަނޑާ ވަކިކޮށް ނުލާ ގެންގުޅޭ ތަވީދުގައި އަތް ނުޖެހުމުންނެވެ.\nފެން މާގަނޑު ދޫކޮއްލާ ގައިން ސައިބޯނިތައް ފިލުވަލުމަށްފަހު ޔީޝާ ގައިގައި ތުވާލި އޮޅާލިއެވެ. އަދި ފާހަނަ ތަޅުންގަނޑު މަތީގައި ތަވީދު ވެއްޓިފައި އޮތް ތޯ ބަލަން ފެށިއެވެ. ނަމަވެސް ފާހަނައަކު އެޔެއް ނެތެވެ. ގައިން ބޭލި ހެދުންތައްވެސް ޔީޝާ ބެއްޔެވެ. ނަމަވެސް އެއަކުވެސް ނެތެވެ.\nގައި ހިއްކާލުމަށްފަހު ޓީސާޓާ ކުރު ސޯޓު ކޮޅު ލުމަށް ފަހު ޔީޝާ ކޮޓަރިން ނުކުމެ ދޮންނަ މެޝިން ކައިރީ ހުރި ދާ ހެދުންތައް އަޅާ ވަށިގަނޑުވެސް ބަލަން ފެށިއެވެ.\n“ޔީޝް ކޯއްޗެއް ތިހޯދަނީ؟” ސޯފާގައި ފޯނާ ކުޅެލަ ކުޅެލާ އިން އަފާ ޔީޝާ ދާހެދުންތައް ހާވަން ފެށުމުން އަހާލިއެވެ.\n“ތަވީދު.. އަހަރެން އުނަގަނޑަކު ތަވީދެއް ނެތް” ޔީޝާ ބުނެލިއެވެ.\n“ޔީޝް އަދިވެސް އެތަވީދު އަޅަންތަ؟” އަފާ އަހާލިއެވެ.\n“މާމަ ބުނެފައޭނުން އޮންނަނީ އެ ނުބާލާށޭ.. އަހަރެން އެކަހަލަ އެއްޗެހި ގަބޫލު ނުކުރިއަސް އެ އަޅަނީ މާމަ އާދޭސް ކުރާތި.. އެކަމު ދެންމެ ފެންވަރަން ހުއްޓަ އެނގުނީ ތަވީދު ނެތްކަންވެސް” ޔީޝާ ބުނެލިއެވެ.\n“ތިވާނީ މޫދަށް އެރި އުޅެނިކޮށް ނެއްޓުނީ ކަމަށް.. އަސްލު ކީއްވެ އަޅާ އެއްޗެއްތަ އެއީ؟” އަފާ އަހާލިއެވެ.\n“މީހުންގެ އެސްފީނައިން ސަލާމަތް ވާނެއޯ ކިޔާފަ މާމަ އެޅުވި އެއްޗެއް އެއީ” ޔީޝާ އެހެން ބުނުމުން އަފާ ހޭންފެށިއެވެ.\n“މާމަމެންވެސް ގަބޫލު ކުރަާ އެއްޗެހިދޯ.. ދެން އަޅާ ނުލާބަ.. ތަވީދު ގެއްލުނު ވާހަކަ މާމަ ކައިރީ ނުބުނީމަ އެވީނުން” އަފާ ބުނެލިއެވެ. ޔީޝާވެސް ބޯޖަހާލާފައި އެނބުރި ކޮޓަރިއަށް ވަނެވެ.\nދަތުރުގެ ވަރުބަލިކަން ފިލުވާލުމަށް ޔީޝާ އެނދުމަތީ އޮށޯތެވެ. ފޯނާ ކުޅެން އޮށްވާ ނިދުނު މީހާއަށް ހޭލެވުނީ ހުކުރުންވެސް ފޭބި ފަހުންނެވެ. ނިދަންލީ ކުރު ސޯޓާ ދޫ ޓީޝާޓުގައި ޔީޝާ ކޮޓަރިން ބޭރަށް ނުކުތީ ބަނޑުހައިވެގެންނެވެ.\nބޭރަށް ނުކުތްއިރު ސޯފާގައި އިން ދާނިޝްގެ މޫނު ފެނިފައި ޔީޝާ ސިހުނެވެ. އަފާއާ ވާހަކަ ދައްކަން އިން ދާނިޝްވެސް އިސްއުފުލާލާ ބަލާލީ އެވަގުތުއެވެ. އެހާ ކުރު ހެދުމެއް ލައިގެން ބޮލުގައި ފުނާވެސް ނާޅަ ހަޑިކޮށް ހުރެ ދާނިޝްގެ ކުރިމައްޗަށް ނުކުމެ ވުމުން ޔީޝާ ލަދުގަތެވެ. ޔީޝާގެ ހުދުވެފައިވާ މޫނަށް ރަތް ކުލަ ވެރިވީ ކުޑަ ސިކުންތު ކޮޅެއްގެ ތެރޭގައެވެ. އަވަހަށް ކޮޓަރިއަށްވަދެ ދޮރު ޖެހިއެވެ. ދޮރުފަތުގައި ބުރަކަށި ޖައްސާލާފައި ބިންމަތީގައި ދެފައި ތަޅާލިއެވެ. ޔީޝާ ލަދުން މަރުވާވަރުވިއެވެ. ލޯގަނޑު ކައިރީ ހުއްޓުނު އިރު އަމިއްލަ ސޫރަ ފެނިފައިވެސް އޭނާ އިތުރަށް ލަދުގަތެވެ.\nއަވަހަށް ހެދުން ބަދަލު ކޮއްލާފައި އޭނާ ބޮލުގައި ފުނާ އަޅާލާ ރީތި ކޮށްލިއެވެ. އަދި އިސްތަށިގަޑު އައްސާލާފައި ގަޔަށް ސެންޓު ޖަހާލިއެވެ.\n“ދާނިޝް މިތާ ކީއްކުރަނީ؟” ޔީޝާ ބޭރަށް ނުކުމެ އަހާލިއެވެ.\n“މިއައީ ޔީޝްގެ ހާލު ބަލާލަން.. ދެން މަންމަ ބުނީ މެންދުރު ކާން ދާންވާނެއޭ.. އެހެންވެ.. ޔީޝް ބޭސް ކާފިންތަ؟” ދާނިޝް އެހެން ބުނުމުން ޔީޝާ އާންއެކޭ ބުނެ ބޯޖަހާލިއެވެ. ޔީޝާ ހީކުރީ ދާނިޝް އޭނާއަށް ކުރާނީ މަލާމަތްކަމަށެވެ. ނަމަވެސް ދާނިޝް އެއީ ކަމަކަށް ނަހަދާ ވާހަކަ ދެއްކުމުން ޔީޝާގެ ހިތަށް ލިބުނީ ފިނިކަމެކެވެ. ދާނިޝްއާއެކު ގިނަވަގުތު ހޭދަވި ވަރަކަށް އޭނާގެ ފަރާތުން ކަމުދާ ސިފަތަށް ޔީޝާއަށް ފާހަގަ ކުރެވެއެވެ. ހާއްސަކޮށް ދާނިޝްގެ މަޑުމައިތިރި ކަމާ އަޅާލުމެވެ.\nއަފާވެސް ތައްޔާރުވެލައިގެން އައުމުން ތިންމީހުން އެކީ ދާނިޝްމެން އުޅޭ ބަޔަށް ދިޔައެވެ. އޭރު ނާޒިޔާ ހުރީ ތަށިތައް މޭޒުމަތީ އަތުރާ ތައްޔާރު ކޮއްފައެވެ. ޔީޝާ ފެނުމުން ކޮންމެ މީހަކުވެސް ހާލު އަހާލައެވެ.\n“އަސްލު ޔީޝް ކީއްވެތަ ކުއްލިއަކަށް ހުން އައީ.. ގައިމު ކުރިއަކުން ހުންވައްތަރު ވެފައެ ނޫނެއްނު ހުރީ” ކެއުމުގެ ތެރެއިން ނިހާ އަހާލިއެވެ. ނިހާ އެހެން އެހުމުން އެރޭ ޔީޝާއަށް ފެނުނު އެތި މަތިން ޔީޝާ ހަނދާންވިއެވެ.\n“ނޭނގެ.. ބައެއްފަހަރު އެގޮަތަށް ހުން އާދޭ… މޫސުން ބަދަލުވާން ފެށީމަވެސް” ހަގީގަތް ފޮރުވުމަށް ޔީޝާ ބަހަނާއެއް ދައްކާލިއެވެ. ހަގީގަތް ބުނެފި ނަމަވެސް އެމީހުން ގަބޫލު ކުރާނެ ކަމެއް ނޭނގެއެވެ. ދާނިޝްއަށްވެސް އެއެއްޗެެއް ނުފެނުމުން ފަހަރެއްގާ އެއީ ބިރުން ހުރުމުން ހީވިގޮތެއް ކަމަށްވެސް ވެދާނެއޭ ޔީޝާ ހިތަށް އެރިއެވެ.\n“އަހަރެމެން ހާދަ ބިރެއްގަތޭ.. އަދި ވަކިން މި ދޮންބެ.. އެނގޭތަ ދޮންބެ ހީވަނީ ހާސްވެގެން އެހެން ފަދަ ކަމެއްހެން.. ހީވަނީ ބިޓު ބަލިވެގެން އުޅުނު ހެންވިއްޔަ” ނަހުވާން ލާނެތް ގޮަތަކަށް ދާނިޝްއާ ދިމާއަށް ބަލާލަމުން ބުނެލިއެވެ.\nއަނގަޔަށް ލާން އުޅުނު ބަތް ސަމްސާ ތަށިތެރެއަށް ދޫކޮއްލާފައި ދާނިޝް ދެލޯ ކުޑަ ކޮއްލާފައި ނަހުވާންއާ ދިމާއަށް ބަލާލިއެވެ. ނަހުވާންއަށް އޭނާގެ ހިތުގެ ހަގީގަތް އެނގުމުން ދިމާ ނުކޮށް ނުހުންނާނެކަން ކުރިންވެސް ދާނިޝްއަށް އެނގެޔެވެ. ދާނިޝް އިންޒާރެއް ދޭފަދައިން ބަލާލާފައި ދަތް ކުޑި ވިކާލުމުން ނަހުވާން ނޭނގޭ ކަމަށް ހެދިފައި ހޭން ފެށިއެވެ.\nނަހުވާން އެހެން ބުނުމުން ޔީޝާގެ ތުންފަތް މަތީ ލުއި ހިނިތުންވުމެއް ފަވާލިއެވެ.\n“ހަމަ ތެދެކޭ އެބުނީ.. ޔީޝްއަށް ދޮންބެ އުޅުނުގޮތް ފެނުނު ނަމަ އެނގޭނީ” ނިހާވެސް ނަހުވާންއާ އެއްބަސްވެގެން ދިމާކުރަން ފެށިއެވެ.\nއެދެމީހުން ދާނިޝްއަށް ދިމާކުރަނީކަން އެނގުމުން ޔީޝާ އިނީ މަޑުންނެވެ. އެމީހުން އެދައްކާ ވާހަކަތަކަށް ރައްދު ދޭނެ ގޮތެއްވެސް ޔީޝާއަކަށް ނޭނގުނެވެ.\nކައި ނިމިގެން ޔީޝާ ނުކުމެލީ ބޭރަށެވެ. މަގުމަތީގައި ހުރި ޖޯލިފަތީގައި ޔީޝާ ޖައްސާލީ ފޫހިވެގެންނެވެ. އުޑާ ދިމާއަށް ބަލަހައްޓައިގެން ހުރި ޔީޝާ ސިހުނީ ޖެހިގެން ހުރި ޖޯލީގައި ދާނިޝް އިށީނުމުންނެވެ.\n“ތެންކްސް” ދާނިޝް ދިއްކޮށްލި ސުޕާރީގައި ހިފަމުން ޔީޝާ ހީލިއެވެ.\n“ނަހުވާން މެން ދައްކާ ވާހަކަ އަޑު އަހާނެ ކަމެއްނެއް.. އޭނަ ކިޔާފާނެ ކޮންމެ ފަދަ އެއްޗެކޭވެސް” އެއްފައި މައްޗަށް އަނެއްފައި ލަމުން ހަމަ ޖެހިލާފައި ދާނިޝް ބުނެލިއެވެ.\n“ދެން ތިބުނީ އަހަރެން ބަލިވީމަ ދާނިޝް ދެރައެއް ނުވެއޭތަ؟” ލުއި ހިނިތުންވުމަކާ އެކު ދާނިޝްގެ މޫނަށް ބަލާލަމުން ޔީޝާ އަހާލިއެވެ.\n“ނޫނޭ.. ޔީޝްއަށް ދެރަކަމެއް ވެއްޖެއްޔާ އެންމެ ދެރަވާނެ އެކަކަށް އަހަރެން ވާނެ.. އަދި ޔީޝްއަށް އުފާވެރިކަމެއް ދިމާވިއަސް އަހަރެންވެސް އުފާވާނެ” ދާނީޝް ބުނެލިއެވެ.\n“އެއީ؟” ޔީޝާ އަހާލިއެވެ.\n“އެއީ ދެން އެހެންވެ” ދާނިޝް ނިތް އަރުވާލަމުން ބުނެލިއެވެ.\n“އަހަރެންވެސް..” ޔީޝާ އެހެން ބުނެލީ މަޑުންނެވެ.\n“އެން..؟ ” ޔީޝާ އެބުނި އެއްޗެއް ދޭހަ ނުވެގެން ދާނީޝް އަހާލިއެވެ.\n“ދާނިޝްއަށް ދެރަކަމެއް ވެއްޖެއްޔާ އަހަރެންވެސް ދެރަވާނެއޭ” ޔީޝާ ބުނެލިއެވެ.\n“އަސްލުވެސްތަ.. އެކީއްވެޔޯ؟” ދާނިޝް ފުން ނަޒަރަކުން ޔީޝާއަށް ބަލާލަމުން އަހާލިއެވެ.\n“އެއީ ހަމަ އެހެންވެ” ޔީޝާވެސް ދިނީ ދާނިޝް ދިން ޖަވާބެވެ. ޔީޝާ އެހެން ބުނުމުން ދެމީހުންގެ ތުންފަތް މަތީވެސް ކުޅެލީ ހިނިތުންވުމެކެވެ.\n“އޭ ޔީޝް.. ޔީޝް މަންމަ ބުނީ ގުޅާބަލާށޯ.. ކޮންތާކަށް ފޯނު ލައިގެން ތިއުޅެނީ؟” ދާނިޝްއަށް އެއްޗެކޭ ނުބުނެވެނީ ދޮރާށިން ބޭރަށް ބޯދިއްކޮއްލާފައި އަފާ ބުނެލިއެވެ.\n“އަހަރެން ދެން މިދަނީ އެތެރެއަށް” ޔީޝާ އެހެން ބުނެފައި ޖޯލިފަތިން ތެދުވެ ހިނގާގަތެވެ.\nއެރޭގެ ވަގުތެކެވެ. ނިދުމުގެ ކުރިން ގައި ދޮވެލަން ޔީޝާ ވަނީ ފާހަނައަށެވެ. ހެދުން ބޭލުމަށްފަހު ހޭންޑު ޝަވަރުން ގަޔަށް ފެން އަޅަން ފެށިއެވެ. އެހެން ހުއްޓާ ވައި އަޑުން މީހަކު ޔީޝާގެ ނަމުން ގޮވާލި އަޑު އިވުނެވެ. ނުހަނު ކައިރިން އެއަޑު އިވުމުން ޔީޝާ ސިއްސައިގެން ދިޔައެވެ. ޝަވަރު ބަންދުކޮއްފައި ޔީޝާ އަދި އެއްފަހަރު އެއަޑު އިވޭތޯ މަޑުކޮއްލިއެވެ. ނަމަވެސް ދެވަނަ ފަހަރަށް އެއަޑެއް އޭނައަކަށް ނީވުނެވެ. ފެންވަރާ ނިމުމުން ޔީޝާ ތުވާލި ނަގާ ގައި ހިއްކަން ފެށިއެވެ. ގައި ހިއްކާ ނިމުމުން ގައިން ތުވާލި ވަކިކޮއްލާފައި ބުޅީގައި އަޅުވާލި ވަގުތު ޔީޝާ ސިހިގެން ދިޔައީ ފިނި ފިނި ވައިރޯޅިއެއް އައިސް ގައިގައި ބީހިލީމައެވެ. ހައިރާންވެފައި ޔީޝާއަށް ބަލާލެވުނީ ކުޑަ ކުޑަކޮށް ހުޅުވާފައިވާ ފެން ލައިޓާ ދިމާއަށެވެ. އެހާ ކުޑަ ދޭތެރެއަކުން ވައިރޯޅިއެއް އެތެރެއަށް ވަދެދާނެބާއޭ ޔީޝާ ހިތަށް އެރިއެވެ. އޭނާގެ ހިތް ސުވާލުން ފުރިފައި ވީނަމަވެސް އެކަމަށް މާބޮޑު ސަމާލުކަމެއް ނުދީ ޔީޝާ ހެދުން ލުމަށްފަހު ފާހަނައިން ނުކުތެވެ.\nޖެހިގެން އައި ހަފްތާ ޔީޝާ އޮތީ ހުން އައިސް ބަލިވެފައެވެ. ތިން ދުވަސްވަންދެން ހޮސްޕިޓަލުގައި އެޑްމިޓު ކޮއްފައި ގެޔަށް ފޮނުވާލީ ޔީޝާ އާދޭސް ކުރާ ވަރުންނެވެ. އެހެން ނޫނަސް ހޮސްޕިޓަލުގައި އޮތް ނަމަވެސް އޭނާގެ ހުމަކަށް ބަދަލެއް އަންނަނީކީ ނޫނެވެ. ނާޒިޔާއާއި އަފާ އަދި ދާނިޝްގެ ބުނުމަށް ޔީޝާ ކުލާހަށް ނޮގަސް ގޭގައި އަރާމު ކުރަން އޮތެވެ. ބޭސް ކެއުމުން ކުޑަ ލުޔެއް ލިބުނު ނަމަވެސް ޔީޝާގެ ހުން މަޑުވާގޮތެއް ނުވެއެވެ. ބޭހުގެ ގަޑި ހަމާވާއިރަށް ޔީޝާ އޮންނަނީ ހުމާ ފިހި ފިހިއެވެ.\nކެމްޕަހުން ގެޔަށް އައި ދާނިޝްގެ މިސްރާބު ހުރީ ވަކިން ހުންނަ ސިޑިއާ ދިމާއަށެވެ. ޔީޝާގެ ހާލު ބަލާލާފައި ނޫނީ އޭނާ އުޅޭބަޔަށް ނުދާން ވެގެންނެވެ. ދޮރުގައި ޓަކި ދޭ އަޑުއިވިގެން ސޯފާގައި އޮށޯވެ އޮތް ޔީޝާ ތެދުވިއެވެ. ކަންނެތް ހިނގުމެއްގައި ޔީޝާ ދޮރު ހުޅުވުމަށް ހިނގާގަތެވެ. ކުޑަކޮށް ހުޅުވާލި ދޮރުކައިރީ ހުރި ދާނިޝް ފެނުމުން އެތެރެއަށް ވަނުމަށް ދައުވަތު ދެމުން ބޮޑަށް ދޮރު ހުޅުވާލިއެވެ. ބޭސް ކައިފިންހޭ ކިޔަމުން ދާނިޝްވެސް އެތެރެއަށް ވަނެވެ.\n“މިހާރު ކިހިނެއް ބަލިގަނޑު” ސޯފާގައި އިށީންނަމުން ދާނިޝް އަހާލިއެވެ.\n“މިހާރު އޯކޭ.. މިހާރު ނެތް އެއްގޮތަކަށްވެސް ހުމެއް” ޔީޝާ ބުނެލިއެވެ.\n“އެހެންތަ.. ދައްކަބަލަ އަހަރެން ބަލާލާނަން” ދާނިޝް އެހެން ބުނެފައި ޔީޝާގެ ނިތްކުރި މަތީ އޭނާގެ އަތްތިލަ ޖައްސާލިއެވެ. ދާނިޝްގެ އިނގިލިތަށް އޭނާގެ ހަންގަނޑުގައި ބީހިލުމާއެކު ޔީޝާގެ މޫނު ރަތްވެގެން ދިޔައެވެ. ކުޑަކޮށް ރަކިވެފައި އިސްދަށަށް ޖަހާލިއެވެ.\n“ސޮރީ” ޔީޝާއަށް އައި ބަދަލު ފެނިފައި ދާނިޝް އަތް ދުރުކޮއްލިއެވެ.\n“އިޓްސް އޯކޭ..” ޔީޝާ ހީލަމުން އަވަހަށް ބުނެލިއެވެ.\n“އަން މިހިރީ މިއަދުގެ ނޯޓްސް.. ޔީޝްއަށް ކިޔަވައިދޭ އެހެން ޓީޗަރުން ކައިރީވެސް ބުނިން ޔީޝްއަށްވީ ހުރިހާ ނޯޓްސް ތަކެއް އަހަރެންނަށް ދޭށޭ.. ޔީޝް ބަލި ރަނގަޅުވެ ކުލާހަށް ދެވެންދެން އަހަރެން ޔީޝްގެ ފިލާވަޅުތައް ހޯދަ ދޭނަން” ދާނިޝް އޭނާގެ ކޮނޑުގައި އޮތް ދަބަހުން ފައިލެއް ނަގާ ދިއްކޮއްލަމުން ބުނެލިއެވެ.\n“ތެންކްސް.. ދާނިޝް.. އެކަމު ދާނިޝް ތިހާ ބިޒީކޮށް އުޅޭއިރު”\n“އެއީކީ މައްސަލައެއް ނޫނޭ.. އަހަރެން ކިތަންމެ ބިޒީވިއަސް ޔީޝްއަށް މިވަރު ކަމެއް ކޮށްދެވޭނެއޭ..” ޔީޝާ ބުނަން އުޅުނު އެއްޗެއް މެދުކެނޑުނީ ދާނިޝް މިހެން ބުނުމުންނެވެ.\n“ޔީޝް ދެން މިއަދު ކޮންކަމެއް އޮތީ؟” ދާނީޝް އަހާލިއެވެ.\n“ނެތް ވަކި ކަމެއް.. އަފާވެސް ޑިއުޓީގަ ވީ.. އެހެންނަމަތާ ބޭރަށްވެސް ދެވުނީހީ.. މިހެން ގޭގަ އިނުމަކީވެސް ހާދަ ފޫހި ކަމެކޭ” ޔީޝާ ބުނެލިއެވެ.\n“ހިނގާ އަހަރެންނާއެކު ހިނގާލަން ދާން.. އޭރުން ސާފު ވައިކޮޅެއް ލިބިގެންވެސް ތިބަލި ގަނޑު ރަނގަޅުވެދާނެ” ދާނިޝް އެހެން ބުނުމުން ޔީޝާ އުފަލުން ބޯޖަހާލިއެވެ.\nހަވީރެވެ. މަޑު ފިޔަވަޅުގައި ދާނިޝްއާއި ޔީޝާގެ މިސްރާބު ހުރީ އެރަށު ތުނޑިޔާ ދިމާލަށެވެ. ހިނގަމުން ހިނގަމުން އައިސް ދެމީހުން ބޮޑު ގަހެއްގެ ހިޔަލުގައި އޮތް ރުއްގަނޑެއް މަތީ އިށީނެވެ. އޭރު ކުދިބޮޑު ގިނަބަޔަކު ހަވީރު ފިންޏަށް ނުކުމެ އުޅެއެވެ. ތަންކޮޅެއް ދުރުގައި ސަކަރާތް ޖަހަމުން ދުވަމުން ދިޔަ ކުޑަ ކުދިންތަކަށް ނަޒަރު ހުއްޓިފައިވާއިރު ދެމީހުންގެ ދެމެދުގައިވެސް ވަނީ ހަމަ ހިމޭން ކަމެވެ.\n“ޔީޝް.. އަހަރެމެން ދެމީހުން ދިމާވިފަހުން މިހާރު މަހަކަށްވުރެ ގިނަދުވަސް ވެއްޖެ.. އެކަމު ހަގީގަތުގަ އަހަންނަކަށް ޔީޝްއާ ބެހޭގޮތުން އެހާ ގިނައެއްޗެއް ނޭނގޭ.. ޔީޝްގެ ލައިފްއާ ބެހޭގޮތުން އަހަންނަށް ކިޔާދޭންވީނުން..” އެދެމެދުގައިވާ ހަމަހިމޭންކަން ނަގާލުމަށް ދާނީޝް ބުނެލިއެވެ.\n“އަހަރެންގެ ލައިފްއާ ބެހޭގޮތުން ވަކި ކޯއްޗެ ކިޔާ ދެވޭނީ” ދާނިޝްގެ މޫނަށް ބަލާލަމުން ޔީޝާ ހީލިއެވެ.\n“ޔީޝްގެ ފެމިލީ.. ފުރެންޑްސް.. ދެން އަހަންނަށް ޔީޝް ފެނުމުގެ ކުރިން ޔީޝްގެ ލައިފްއާ ބެހޭގޮތުން” ދާނީޝް ބުނެލިއެވެ.\n“އަހަރެންގެ ފެމިލީގަ ނޫޅޭނެ މާ ގިނަ މީހަކު.. މަންމައާއި ބައްޕަ ފިޔަވާ ދެން ހުންނާނީ ދައްތައަކާ ބޭބެއެއް.. އަހަރެން މިއީ އާއިލާާގެ އެންމެ ކުޑައަށް ހުންނަ މީހާ.. އަހަރެންގެ ނުހުންނާނެ އެހާ ގިނަ ފުރެންޑުން ނެެއްވެސް.. އަފާގެ އިތުރުން އެންމެ ގާތްކޮއް އުޅޭނީ ކަޒިންސުން..” ޔީޝާގެ ވާހަކަތައް ކުރިއަށް ދަމުން ދިޔައިރު ދާނީޝް ހުރީ ކަޅި ޖަހާ ނުލާ ޔީޝާގެ މޫނާ ބަލަހައްޓައިގެނެވެ.\n“ޔީޝް ކިތަށް ކުދިންނާ ރައްޓެހިވިން.؟ ހަމަ ގައިމުވެސް މިހާރު ސިންގަލް.. ދޯ؟” ދާނީޝް އަހާލިއެވެ.\n“އެ ކީއްވެ އަހަރެން ސިންގަލް ހެން ހީވީ؟” ޔީޝާ އަހާލިއެވެ.\n“އެހަމަ ހީވީ.. އެހެން ނޫނަސް ޔީޝް ފިރިހެން ކުއްޖަކާ ވާހަކަ ދައްކާ ތަނެއްވެސް ނުފެނޭ ވިއްޔަ.. އަނެއްކަ ސިންގަލް ނުނީތަ؟” ދާނީޝް އެހެން ބުނީރު މޫނުމަތި މިލައިގެން ދިޔައެވެ.\n“ނޫން.. އަހަރެން މިހާރު ސިންގަލް.. އަސްލި އަހަރެން އެންމެ ފަހުން ކުއްޖަކާ ލޯބިގެ ގޮތުން ގުޅުނީ މީގެ ދެއަހަރު ކުރިން.. އޭލެވެލްގަ އުޅުނު އިރު.. އޭގެ ފަހުން އަހަރެން އަދި ކުއްޖަކާ ރައްޓެހިވާ ކަހަލަ ހިޔާލެއް ނުގެންގުޅެން” ޔީޝާ އިސްދަށަށް ޖަހާލަމުން ބުނެލިއެވެ.\n“އެކީއްވެ؟ ހަމަ ގައިމުވެސް ޔީޝް ކަހަލަ ރީތި ކުއްޖަކާ ރައްޓެހިވާން ބޭނުން ނުވާނެ ފިރިހެނަކު މަދުވާނެ.. އަހަންނަށް ޔަގީން ޔިޝްއާ ހިތްކިޔާ ބައިވަރު ކުދިން އުޅޭނެކަން” ދާނީޝް ބުނެލިއެވެ.\n“ދާނިޝް ތިހީކުރާ ގޮތާ ހިލާފަށް އަހަރެން މިއީ ލޯބީގަ ވަަރަށް ބަދު ނަސީބު މީހެއް.. އަހަންނާ ރައްޓެހިވާނެ ކުއްޖަކު ނުވާތީކީ ނޫން.. އެކަމު އަހަންނާ ރައްޓެހިވާ ކުއްޖަކު އަހަންނާ އެކީ އުޅެވެނީ ވަރަށް މަދު ދުވަސްކޮޅަކު..” ޔީޝާ އެހެން ބުނުމުން ދާނީޝް ހައިރާންވެފައި އެ ކީއްވެހޭ އަހާލިއެވެ.\n“އަހަރެންގެ މުޅި ހަޔާތުގަވެސް ރައްޓެހިވީ އެންމެ ދެކުދީންނާ.. އެކަމު އެދެމީހުނާ އެކުވެސް އަހަންނަށް އުޅެވުނީ ވަަރަށް މަދު މުއްދަތަކަށް.. ރައްޓެހިވެގެން މަހެއްވެސް ނުވަނީސް ފުރަތަމަ ކުއްޖާ އެކްސިޑެންޓަކުން މިދުނިޔެއާ ވަކިވީ.. ދެން ރައްޓެހިިވި ކުއްޖާވެސް..” އެހިސާބަށް ދިޔަތަނާ ޔީޝާގެ އަޑު ކުރެކުނެވެ.\n“އައިމް ސޮރީ ޔީޝް.. ޔީޝްއަށް މިކަހަލަ ކަމެއް ދިމާވެފައި ވާކަން އެނގޭނަމަ އަސްލު އަހަރެން މިވާހަކަ ނުދެއްކީމުސް” ޔީޝާގެ މޫނަށް ވެރިވެފައިވާ ކުލަވަރުން ދާނިޝްގެ ހިތުގައި ރިއްސާލިއެވެ.\n“އޭގެ ފަހުން އަހަރެން އިތުރު މީހަކާ ރައްޓެހިވާން ޖެހިލުންވޭ.. އަހަރެންގެ ސަބަބުން އެހެން މީހަކަށް ދެރަ ގޮތެއް ވާކަށް ބޭނުމެއް ނޫން..” ޔީޝާ ބުނެލިއެވެ.\n“ޔީޝް.. ތިކަމުގެ ހަގީގަތް އަހަންނަށް ނޭނގުނު ނަމަވެސް އަހަރެން ބުނަން ބޭނުންވަނީ.. މިކަމުގަ ޔީޝްގެ އެއްވެސް ކުށެއް ނެތޭ.. ޔޫ ކާންޓު ބުލޭމް ޔުއަރ ސެލްފް ފޯ އެވްރީތިން.. އިނގޭ.. މީހެއްގެ މަރަކީ އަނެއް މީހާގެ އަތްމަތީ ވާކަމެއް ނޫން.. މަރު ގަންނަވަނީ ހަމައެކަނި ހެއްދެވި ފަރާތް.. އެހެންވީމަ އެމީހުނަށް އެހެން ދިމާވީ ޔީޝްގެ ސަބަބަކުން ނޫން.. ” ޔީޝާގެ އަތް ތިލާގައި ހިފާލަމުން ދާނިޝް ބުނެލިއެވެ. ދާނިޝްގެ މިއަމަލުންނާއި ބަސްތަކުން ޔީޝާގެ ލޮލަށް ކަރުނަ ޖަމާވިއެވެ\n“ލޯބިވާ މީހަކު މިދުނިޔެއާ ވަކިވީމަ ކުރާނެ އަސަރު އަހަންނަށް ވަރަށް ރަނގަޅަށް އެނގޭ.. ޔީޝްގެ ސިޓުއޭސަން އަހަރެންގެ ސިޓުއޭސަންއާ އެއްގޮތް ނުވިއަސް އަހަންނަށް ޔީޝާއަށް ކުރާނެ އަސަރު ވަރަށް ރަނގަަޅަށް އަންޑަސްޓޭންޑު ވޭ.. އަހަރެންަގެ މންމަ ނިޔާވީ އަހަންނަށް އެންމެ 10 އަހަރުގަ.. އެތަށް ދުވަހެއް ވަންދެން އަހަރެން އެކަމާ ޑިޕްރެސް ވެފަ ހުރިން.. އަހަރެންގެ ބައްޕަ އެހެން ކައިވެންޏެއް ކުރުމުން ޝަކުވާވެސް ކުރިން.. އެހާ އަވަހަށް ބައްޕަ މަންމަ މަތިން ހަނދާން ނައްތާލީ ބާއޭ އަހަރެން ހިތަށް އެރި.. އެކަމު އަހަންނަށް މިހާރު ގަބޫލު ކުރެވޭ ބައްޕަ އެގޮަތަށް ކަންތަށް ކުރީ އަހަންނަށް ރަނގަޅަކަށް ކަން.. ކިތަންމެ ދުވަހެއްވިއަސް އެކަހަލަ ކަންތައްތަކަކީ ހަނދާން ނައްތާލެވޭނެ ކަންކަމެއް ނޫން.. މޫވް އޮން ކުރަންވެސް އުނދަގޫވާނެ.. އެކަމު ހަގީގަތުގަ ދުނިޔޭގަ ނެތް މީހަކަށްޓަކައި އެހެން މީހަކަށް ޗާންސެއް ނުދީ ހުރުމަކީ އެންމެ ރަނގަޅު ގޮތެއް ނޫން.. ދިރިތިބީން ޖެހޭނީ އެކަންކަމަށް ކެއްތެރިވެ އަމިއްލަ ލައިފްއާގެން ކުރިއަށް ދާން..” ދާނިޝް އެހެން ބުނެފައި ޔިޝާގެ މޫނަށް ބލާލިއިރު ޔިޝާގެ ކޯތާފަތް ވަނީ ތެމިފައެވެ.\nޔީޝާ ރޮނީކަން އެނގުމުން ދާނިޝް ހާސްވިއެވެ.\n“އޭ އޭ.. ނުރޮއެ.. ޔިޝް ތިހެން ރޯތަން ފެންނައިރަށް މީހުނަށް ހީވާނީ އަހަރެން ޔިޝްއަށް ބުލީ ކުރަނީ އޭނުން” ޔީޝާގެ ކޯތާފަތް ފުހެދެމުން ދާނީޝް ބުނެލި އެއްޗަކުން ރުއިމުގެ ތެރެއިން ޔީޝާއަށް ހެވުނެވެ.\n“އަހަރެން ހިޔެއް ނުކުރަން ޔީޝް ތިއީ ކުރައި ބޭބީއެއް ކަމަކަށް” ޔީޝާ ހޭން ފެށުމުން ދާނިޝް އަނެއްކާވެސް ބުނެލިއެވެ.\n“ދެން.. ދާނީޝްގެ ތިހާ ސޭޑު ސްޓޯރީއެއް އިވުނީމަ އަހަރެން ހޭންވީތަ؟” ޓިސޫއަކުން ދެލޯ ފުހެލާފައި އުޅަން ބޮށިން ދާނިޝް ގައިގައި ޖެހިއެވެ.\n“އަހަރެން މިވާހަކަ މިކިޔާދިނީ ޔީޝް ދެރަ ކުރާކަށް ނޫނޭ.. ޔީޝްއަށް ވިސްނަ ދޭން.. ފަހަރެއްގަ ޔީޝް ހީކޮއްފާނެ ލޯބިވާމީހަކު ނިޔާވުމުން އެއީ އަމިއްލަ ބަދުނަސީބު ކަމުން ވީ ކަމެކޭ.. އެކަމު އަސްލު އެއީ ޔީޝްގެ ކުށެއް އޮއެގެން ވީކަމެއް ނޫން” ދާނީޝް އެހެން ބުނުުމުން ޔީޝާ ބޯޖަހާލިއެވެ.\n“ދެން ހިނގާ ދޯ ގެޔާ ދިމާއަށް ހިނގާ ގަންނަމާ.. މިހާރު އެއޮށް އިރު އޮއްސެނީ” ވިލާތަކުގެ ތެރޭގައި ނިވާވަމުން ދިޔަ އިރަށް ބަލަހައްޓައިގެން ހުރެފައި ޔީޝާ ބުނެލިއެވެ.\nބަންގި ގޮވުމުގެ ކުރިން ގެޔަށް ދެވޭތޯ ދެމީހުން ހިނގާގަތެވެ.\n“އަހަރެންނާ ބެހޭގޮތުން ޝެއަރ ކޮއްލާށޭ ބުނީމަ މާ ޑިޕްރެސިން ވާހަކައެއް ދޯ މިދެއްކެވުނީ؟” ޖިންސުގެ ޖީބަށް އަތް ޖަހާލައިގެން ހިނގަމުން ދިޔަ ދާނިޝްއަށް ބަލާލަމުން ޔީޝާ ބުނެލިއެވެ.\n“އެއީކީ މައްސަލައެއް ނޫން.. ހަމައެކަނި އުފާވެރި ކަންތަކެއް ނޫންދޯ ޝެއަރ ކުރަންވާނީ.. ދެމީހެއްގެ ދެެމެދު އޮތް ގުޅުމެއް ވަރުގަދަވެފަ މުހިންމުވާނީ ހުރިހާ ކަހަލަ ކަމެއް ހިއްސާކުރެވެންޏާ.. އާދިލް ނޫން އެހެން މީހަކަށް އަހަރެންގެ ވާހަކަ ކިޔައިދިނީ ހަމައެކަނި ޔީޝްއަށް..އެހެންވީމަ އަހަރެންވެސް މިއީ ޔީޝްއަށް އެއްޗެހި ހިއްސާކުރެވޭވަރު ގާތް މިހެއް ގޮތުގަ ދެކެން ބޭނުންވަނީ” ދާނީޝް ބުނެލިއެވެ.\n“ޔީޝް.. އަހަރެން ވާހަކައެއް ބުނަން ބޭނުން..އަސްލު އަހަރެން މިވާހަކަ ބުނަން ބޭނުންވެގެން އުޅޭތާ ދުވަސްކޮޅެއް ވެއްޖެ. މިދުވަސްކޮޅު ޔީޝް މާ ބަލިކޮށް އުޅޭތީ ބުނާނެ ފުރުސަތެއް ނުލިބުނީ” ދާނިޝް އެހެން ބުނެފައި ޔީޝާގެ އަތްތިލާގައި ހިފާލިއެވެ. ރަކިވެފައި ޔީޝާއަށް މަގުގެ ދެފަރަތް ބަލާލެވުނި މީހަކަށް ފެނިދާނެތީއެވެ. އޭރު އެމީހުނަށް ތިބެވުނީ ގެޔާ ވަރަށް ކައިރީގައެވެ.\n“ކޮން ވާހަކައެއް؟” ތެޅި ތެޅިއޮތް ހިތަކާއެކު ޔީޝާ ބުނެލިއެވެ.\n“ޔީޝް.. އައި ތިންކް އައި ލަވްޔޫ.. ނޫން އައި ޑޫ ލަވް ޔޫ “\nލޯ ފޮހެލާދޭށެ މަގޭ 17\nލޯބި އަހަރެން ވާނަމޭ (10)\nހިތާމަ އެހެނިހެން ލޯބި May 29, 2017\nބޭނުންވަނީ އުމުރަށް 12\nވަމޭ ތިލޯބި އެދިއެދި ( ޢިއުލާން )\nދިމްޔާ (6 ވަނަ ބައި)\nލޯބި August 24, 2015\nއެދެމޭ ކަލާޔާ ގާތުގާ ވުމަށް (ފަސްވަނަބައި)\nހިތާމަ ބިރުވެރި ލޯބި May 15, 2017


SunOnline: Mahaanathah zeenaiytheri kurun huttuvumah Islamic ministry in City council ah angaifi\nމަހާނަތައް ޒީނަތްތެރިކުރުން ހުއްޓުވުމަށް އިސްލާމިކް މިނިސްޓްރީން ސިޓީ ކައުންސިލަށް އަންގައިފި\nއައިޝަތު ހިދާޔާ 26 May 2022, 18:21\nޒީނަތްތެރިކުރުމުގެ ގޮތުން ރާނާފައިވާ މަހާނައެއް -- ފޮޓޯ/ މިހާރު\nމަހާނަތަކުގެ މަތީގައި ރޭނުމާއި ޒީނަތްތެރިކުރުން ހުއްޓުވަން އިސްލާމިކް މިނިސްޓްރީން މާލޭ ސިޓީ ކައުންސިލަށް މިއަދު އަންގައިފިއެވެ.\nއެކަމާ ގުޅިގެން އިސްލާމިކް މިނިސްޓްރީން މާލޭ ސިޓީ ކައުންސިލަށް ފޮނުވި ސިޓީއެއްގައި ވަނީ މިހާރަކަށް އައިސް ބައެއް ގަބުރުސްތާނުތަކުގެ މަހާނަތައް ޒީނަތްތެރިކޮށް, މަހާނަތަކުގައި ގާފޮޅު ޖެހުމާއި ރާނާ ހަދާކަމުގެ ޝަކުވާ އެ މިނިސްޓްރީއަށް ލިބެމުންދާ ކަމަށެވެ.\nމިނިސްޓްރީން ފޮނުވި ސިޓީގައި ބުނެފައިވަނީ ގަބުރުސްތާނަކީ އިސްލާމީ ޝަރީއަތުގައި ވަރަށް ބޮޑަށް ޙުރުމަތްތެރި ކުރައްވާފައިވާ ތަނެއް ކަމަށެވެ. އަދި މަހާނަތަކަށް އިހުމާލުވެ ހުރުމަތް ކެނޑޭ ފަދަ އެއްވެސް އަމަލެއް ކުރުމަކީ ހުއްދަވެގެންވާ ކަމެއް ނޫން ކަމަށް ވެސް އެ ސިޓީގައިވެއެވެ.\nޒީނަތްތެރިކަމުގެ ގޮތުން މަހާނަތައް ރާނާ ހެދުމަކީ ވެސް އިސްލާމް ދީނުގައި އޮންނަ ކަމެއް ނޫން ކަމަށް މިނިސްޓްރީން ބުންޏެވެ.\n"މަހާނަތައް ޒީނަތްތެރި ކުރުމުގެ ނިޔަތުގައި އިސްލާމް ދީނުގެ އުސޫލުތަކާ ޚިލާފަށް އާ ސަހަރާގެ ގަބުރުސްތާނުގައި މަހާނަތައް މަތީ ރާނާ ހަދަމުންދާތީ މިކަން ހުއްޓުވައި ދެއްވުން އެދި ދަންނަވަމެވެ،" އެ މިނިސްޓްރީން މާލޭ ސިޓީ ކައުންސިލަށް ފޮނުވި ސިޓީގައި ވެއެވެ.\nއިސްލާމިކް މިނިސްޓަރު ޙައްޖަށް ފުރާވަޑައިގެންފި\nމި އަހަރު ރާއްޖެއިން ޙައްޖަށްދާ ފަހު ގްރޫޕް މިރޭ ފުރާނެ


ޙުސައިން ޞަލާޙުއްދީން - ވިކިޕީޑިއާ\n(މިސްރާބުކުރެވުނީ ހުސެއިން ޞަލާހުއްދީން އިން)\nފަޟީލަތުއްޝައިޚު ޙުސައިން ޞަލާޙުއްދީނަކީ އެއްވެސް އޮޅުމެއް ނެތް ގޮތުގައި ދިވެހިން މިހައިތަނަށް ދުށް އެންމެ ބޮޑު، އެންމެ ޚިދުމަތްތެރި އަދީބެވެ. ފަޟީލަތުއްޝައިޚް ޙުސައިން ޞަލާޙުއްދީން އުފަންވެ ވަޑައިގަތީ 14 އެޕްރީލް 1881 (15 ޖުމާދަލްއޫލާ 1298) ވީ ބުރާސްފަތި ދުވަހު ފުރަމާލޭގައެވެ. މި މަނިކުފާނު ދިވެހި އަދަބަށް ކުރެއްވި ޚިދުމަތްތައް ހިމަނައި ގުނައިލެވޭ ވަރަށް ވުރެން ގިނައެވެ. ޅެންތަކާއި ރައިވަރުތަކެވެ. މަޒުމޫނުތަކާއި ޚުޠުބާތަކެވެ. ވާހަކަތަކެވެ. ދީނީ ފޮތްތަކެވެ. ނުލިޔުއްވާ މައުޟޫޢެއް ނެތެވެ. ޅެން ވިދާޅުނުވާ ބާބެއް ނެތެވެ. ޞަލާހުއްދީންގެ އެންމެ ބޮޑު އުސްތާޛަކީ އަލްޢައްލާމާ އައްޝައިޚް އަލްޙާފިޡް އިބްރާހިމް ތަކުރުފާނު (ސ. މީދޫ އައިސާބީގެދަރު ދޮންބެއްޔާ) މިކަލޭގެ ފާނެވެ. ދެން އޭގެ ފަހުގައި ޞަލާޙުއްދީން ދަރިވަރުވެ ވަޑައިގަތީ އައްޝައިޚް މުޙައްމަދު ޖަމާލުއްދީންއަށެވެ. އެންމެ އަށާރަ އަހަރުގައި އެމަނިކުފާނަށް ފަނޑިޔާރުގެ އިސް އެހީތެރިޔާގެ މަޤާމު ލިބުނެވެ.\n2 ލިޔުއްވި ބައެއް ފޮތްތަކެއް\nބައްޕާފުޅަކީ ރަނަހަމާދި ތަކުރުފާނުގެ ފުތް އައްޝައިޚް އަލްފަޤީހް އަލްޤާޟީ މުޙައްމަދު ޝަމްސުއްދީން ބޮޑުފަނޑިޔާރު ތަކުރުފާނުގެ ދަރިކަނބަލުން އަލްޙާފިޡާ ބޮޑު ފާޠިމާފާނުގެ ދަރިކަނބަލުން ޒުލައިޚާބީގެ ދަރިކަނބަލުން އަތިރީ ޙައްވާބީގެ ދަރިކަނބަލުން އަތިރީ ކަމަނާއާ، އައްސައްޔިދު މުޙައްމަދު ނަހާ އަލްމަލާބާރީ (ހޮޅިނަހާ) ގެ ފުތް ފަސްމަންދޫ އަލްވަޒީރު ޙަސަން ބޮޑު ހަކުރާ ތަކު ރުފާނު ކައިވެނި ބައްލަވައިގެން، މި ދެކަނބަލުންނަށް ލިއްބެވި ފާޠިމާ މާވާކިލެގެފާނުގެ ދަރިކަނބަލުން ޢާއިޝާ ކަނބާފާނުއާ، އައްސުލްޠާން މުޡައްފަރު މުޙައްމަދު ޢިމާދުއްދީނުގެ ދަރިކަލުން އައްސުލްޠާން އިބްރާހީމް އިސްކަންދަރު (2 ވަނަ) ކައިވެނިފުޅު ބައްލަވައިގެން، މި ދެކަނބަލުންނަށް ފުރަސޫތާވި ދަރިކަނބަލުން ޢާއިޝާ ރަންދިކަނބާފާނުގެ ދަރިކަނބަލުން މާވާ މަރްޔަމްދީދީގެ މާވާ ޙުސައިންދީދީގެ އާމިނާ މެދު ދީދީގެ ބޮޑުގަލު މޫސާ ދީދީއެވެ.\nޞަލާހުއްދީންގެ މަންމާފުޅަކީ ދަރަވަންދޫ ޙުސައިން އެދުރުކަލޭފާނުގެ ޒަކަރިއްޔާކަލޭފާނުގެ މުސާކަލޭފާނުގެ، ދަރަވަންދޫގޭ ތުއްތު މަނިކެ އެވެ. ޞަލާހުއްދީނު ކިޔަވައިވިދާޅުވީ ދިވެހިރާއްޖެއިންނެވެ. އޭރު ރާއްޖޭގައި ތިއްބެވި އެންމެ ބޮޑެތި ޢިލްމުވެރިންގެ އަރިހުންނެވެ. ޞަލާހުއްދީންގެ ފުރަތަމަ އުސްތާޒަކީ އަލްފަޤީހު އިބްރާހީމް ބިން ޙުސައިން ތަކުރުފާނު (އައްޑު މީދޫ އައިސާބީ ގެދަރު ދޮންބެއްޔާ) އެވެ. އޭގެ ފަހުން ކިޔަވައި ވިދާޅުވީ އައްޝައިޚު މުޙައްމަދު ޖަމާލުއްދީން (ނައިބު ތުއްތު) ގެ އަރިހުންނެވެ.\nލިޔުއްވި ބައެއް ފޮތްތަކެއް[އުނިއިތުރު ގެންނަވާ]\nއައްދުއްރަތުލް ބަހިއްޔާ ފީ ތަރުޖަމަތިލް އަޙްކާމިއްޝަރުޢިއްޔާ\nއަލްބުރުހާން އަލަލް އީމާން\nއަލްޙަސަނާތި ފީ ތަރުޖަމަތިލް އަޛުކާރި ވައްދަޢަވާތިލް ވާރިދަތި ފިއްޞަލަވާތިލް މަފްރޫޟާތި\nއައްނަހްޖަތުއް ސަވިއްޔާ ފީ ތަރްޖަމަތިލް އަރްބަޢީނައް ނަވަވިއްޔާ\nތަސްދީދުލް އަޛުހާނި ފީ ތަޖްވީދުލް ގުރުއާނި\nއައްތުޙްފަތުލް އަދަބިއްޔާ ލިއްޠުއްލާބިއް ލުޣަތިލް މަހަލްދީބިއްޔާ\nއައްސުލްޠާން ހަސަން ނޫރައްދީން ރަދުންނަށް ރަސްކަމަށް ކޮލިލުމަށްފަހު ރަދުންގެ ފަރާތުން މާލޭގެ ހަތަރު އަވަށާއި ރާއްޖެތެރެއަށް ނެރުނު އަމުރުފުޅުތައް\nއައްސީރަތުއް ނަބަވިއްޔާ އަލްމުތަރުޖަމަތި ބިއްލުޣަތިލް މަހަލްދީބިއްޔާ\nތަސްބީހު ތަޙްލީލު ކިޔާގޮތް\nކިތާބުއްނޫރައިނި ފީ އިސްލާޙިއްދާރައިނި\nހުސެއިން ސަލާހުއްދީން އަވަހާރަވީ 1948 ވަނަ އަހަރުގެ އޮގަސްޓު މަހުގެ5ވަނަ ދުވަހުއެވެ. ފަސްދާނުލެވިފައިވަނީ ސިލޯނުގައެވެ.\nއެޓާނީ ޖެނެރަލް އޮފީހުގެ ވެބްސައިޓް\nހަދާނާއި ތާރީޚަށްޓަކައި ދިވެހިރާއްޖެ -2- ދިވެހި ބަހާއި ތާރީޚަށް ޚިދުމަތްކުރާ ގައުމީ މަރުކަޒު\nސަލާހުއްދީން އާއި ބެހޭގޮތުން ހެދިފައިވާ ސައިޓް\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 29 ޖޫން 2022، 20:05 ގައެވެ.


Joorimanaa kuree Inthihaabuge Coverage ah huras alhan: Raajje Tv | Mihaaru\nޖޫރިމަނާ ކުރީ އިންތިހާބުގެ ކަވަރޭޖަށް ހުރަސް އަޅަން: ރާއްޖެ ޓީވީ\n09 އޯގަސްޓް 2018 - 11:07 23 comments\nރާއްޖެ ޓީވީ ފަސް ވަނަ ފަހަރަށް އިއްޔެ ޖޫރިމަނާ ކުރުމުން އެ ސްޓޭޝަނުން ނެރުނު ބަޔާނެއްގައި ބުނެފައިވަނީ ކުރެވެން އޮތް އެންމެ ބޮޑު އަދަދުން ބްރޯޑްކޮމް އިން އެކަން ކޮށްފައިވަނީ ރާއްޖެޓީވީ ހުއްޓުވުމަށް އެ ކޮމިޝަންގެ މެމްބަރުން ކުރަމުންދާ ސިލްސިލާ މަސައްކަތްތަކުގެ ތެރެއިން ކަމަށެވެ.\n"އެއީ އަންނަ މަހު ބާއްވާ އިންތިހާބުގެ ހަގީގަތްތައް ރައްޔިތުންނަށް ގެނެސްދިނުމަށް ސްޓޭޝަންގެ މުވައްޒަފުން ކުރަމުން އަންނަ މަސައްކަތައް ހުރަސް އަޅައި ފޯކަސް ގެއްލުވާލުމަށް، ރަނގަޅަށް ހިސާބު ޖެހުމަށްފަހު ދިން ބޮޑު އަނިޔާއެއް،" ރާއްޖެ ޓީވީގެ ބަޔާނުގައި ބުނެފައިވެ އެވެ.\nބްރޯޑްކޮމް އިން ބުނިގޮތުގައި ރާއްޖެ ޓީވީ ޖޫރިމަނާކުރީ، ކުއްލި ނުރައްކަލުގެ ހާލަތު އިއުލާނުކޮށްފައި ވަނިކޮށް ބޭއްވި މުޒާހަރާއެއްގައި ރައީސް އަބްދުﷲ ޔާމީންގެ އަބުރު ގެއްލޭ ގޮތަށް ދެއްކި ވާހަކަތަކެއް ބްރޯޑްކާސްޓްކުރުމުން ކަމަށެވެ. އެހެންވެ ދެ ގާނޫނަކާ ހިލާފުވެގެން ކުރި ޖޫރިމަނާ، ކުރިއަށް އޮތް 30 ދުވަހުގެ ތެރޭގައި ދައްކަން ވަނީ އަންގައިފަ އެވެ.\nRaajjeTV2million rufiyaa in joorimanaa koffi\nރާއްޖެޓީވީ ދެ މިލިއަން ރުފިޔާއިން ޖޫރިމަނާކުރުން--\nރާއްޖެޓީވީން ބުނީ ބްރޯޑްކޮމްއިން އެ ސްޓޭޝަން ޖޫރިމަނާ ކުރީ "ބުހުތާން ދޮގު" ހެދުމަށްފަހު ކަމަށެވެ. މައްސަލަ ނިންމިއިރު ރާއްޖެޓީވީ އަށް ޖަވާބުދާރީވުމުގެ ފުރުސަތު ދީފައި ނުވާ ކަމަށް ވެސް ބުނެފައިވެ އެވެ.\nރާއްޖެޓީވީން ގެނެސްދިން އިންޓަވިއުގައި ދެއްކި ވާހަކަތަކަކީ ގައުމީ ސަލާމަތައް ނުރައްކާވާ ކަމެއް ކަމަށް ބްރޯޑްކޮމް އިން ބުނާއިރު އެފަދަ މައްސަލަ ބަލަން ޖެހޭ އެއްވެސް މުއައްސަސާއަކުން މިހާތަނަށް އެކަމާ ގުޅޭގޮތުން އެއްޗެއް ބުނެފައިނުވާކަން ވެސް ބަޔާނުގައި ފާހަގަކޮށްފައިވެ އެވެ.\nރާއްޖެ ޓީވީން ބުނީ އެ ސްޓޭޝަން ދެ މިލިއަން ރުފިޔާއިން ޖޫރިމަނާކުރީ އެކަން އެގޮތަށް ނުކުރެވޭނެ ކަމަށް ބްރޯޑްކޮމްގެ މެމްބަރުންނަށް އެ ކޮމިޝަންގެ ފަންނީ މުވައްޒަފުން ލަފާދީފައިވަނިކޮށް ކަމަށް އެ ސްޓޭޝަނަށް މައުލޫމާތު ލިބިފައިވާ ކަމަށެވެ.\nބްރޯޑްކޮމް އިން މިދިޔަ އަހަރު އެކިފަހަރު މަތިން 1.7 މިލިއަން ރުފިޔާއިން ރާއްޖެ ޓީވީ ޖޫރިމަނާކޮށްފައިވެ އެވެ. އެކަންކަމަށް އިންސާފު ހޯދުމަށް ކުރި މަސައްކަތް ކާމިޔާބުވެފައި ނުވާ ކަމަށް ވެސް ރާއްޖެ ޓީވީން ބުނެ އެވެ.\nއެ ސްޓޭޝަނަކީ އެހާ ބޮޑު ޖޫރިމަނާއެއް ދެއްކުމުގެ ގާބިލުކަން ނެތް ސްޓޭޝަނެއް ނަމަވެސް ކުރާ މަސައްކަތް ހުއްޓާނުލާނެ ކަމަށް ބަޔާނުގައި ބުނެފައިވެ އެވެ.\nއިތުރު ލިޔުންތައް މޯލްޑިވްސް ބްރޯޑްކާސްޓިން ކޮމިޝަން ރާއްޖެ ޓީވީ މީޑިއާ ނޫސްވެރިކަން ބްރޯޑްކާސްޓަރުން


ޤައުމު ހުޅުވާލަން ކުރި އަމުރާއެކު ބްރެޒިލްގެ ހެލްތް މިނިސްޓަރ އިސްތިޢުފާ ދީފި – Dhen.mv\nޤައުމު ހުޅުވާލަން ކުރި އަމުރާއެކު ބްރެޒިލްގެ ހެލްތް މިނިސްޓަރ އިސްތިޢުފާ ދީފި\nކޮވިޑް-19 އެންމެ ބޮޑަށް ފެތުރެމުންދާ އެއް ގައުމު ކަމަށްވާ ބްރެޒިލްގައި މި ބަލި ކޮންޓްރޯލް ކުރުމަށް ރައީސް ޒައިރް ބޮލްޒޮނާރޯ ގެންގުޅޭ އުސޫލުތަކާއި ހިތްހަމަ ނުޖެހިގެން، އެ ގައުމުގެ ހެލްތު މިނިސްޓަރ ނެލްސަން ޓީޝް އިސްތިއުފާ ދީފިއެވެ.\nނެލްސަލް ވަޒީފާއަށް އައްޔަން ކުރީ، ކުރިން ހުރި ހެލްތު މިނިސްޓަރ މިދިޔަ އޭޕްރިލް 16 ގައި އިސްތިޢުފާ ދިނުމާއި ގުޅިގެންނެވެ. ކުރިން ހުރި ހެލްތު މިނިސްޓަރ އިސްތިޢުފާ ދިނީ، ކޮވިޑް-19 ގެ ފަރުވާ އަކަށް، އެންޓި މެލޭރިޔާ ޑްރަގެއް ކަމަށްވާ ހައިޑްރޮސިކްލޮރޮކްއިން ބޭނުން ކުރުމަށް މަޖުބޫރުކުރަން ފެށުމުންނެވެ.\nރައީސް ބޮލްސޮނާރޯ ފާހަގަ ކުރާ ގޮތުގައި ޓީޝް އަކީ ވަރަށް މަޑުމައިތިރި މީހެކެވެ. ޓީޝްއަށް ރައީސް މަޖުބޫރު ކުރަމުން ދިޔައީ އިގްތިޞާދު ހުޅުވާލުމަށާއި، ކުރީގެ ހެލްތު މިނިސްޓަރެކޭ އެއްގޮތަށް ކޮވިޑް-19 ފަރުވާއަށް ހައިޑްރޮސިކްލޮރޮކްއިން ބޭނުން ކުރުމަށެވެ. ނަމަވެސް މިކަންތަކަށް އެއްބަސް ނުވެ ޓީޝްވަނީ އިސްތިޢުފާ ދީފައެވެ. މިއީ ކޮވިޑް-19 ކޮންޓްރޯލުން ނައްޓާފައިވާކަމަށް ބެލެވޭ ބްރެޒިލްގައި އެއްމަސް ތެރޭގައި އިސްތިޢުފާ ދިން ދެވަނަ ހެލްތު މިނިސްޓަރެވެ.\nމިދިޔަ ހުކުރު ދުވަހު އޮތް ނޫސްވެރިންގެ ބައްދަލު ވުމުގައި ޓީޝްވަނީ، އޭނާއަށް ވަޒީރުކަން ދިނުމުން އެކަމަށް ރައީސްއަށް ޝުކުރު އަދާ ކޮށްފައެވެ. އަދި އޭނާއަށް ކުރެވުނު އެންމެ ރަނގަޅަކަށް ވަޒީރުކަމުގެ މަސައްކަތް ކުރި ކަމަށް ފާހަގަ ކުރި ނަމަވެސް، އިސްތިޢުފާ ދިން ސަބަބެއް މި ބައްދަލު ވުމުގައި ހާމައެއް ނުކުރެއެވެ. ޓީޝް އިސްތިޢުފާ ދިނުމާ ގުޅިގެން ރައީސް އަށް ސިޔާސީގޮތުން ބޮޑެތި ފާޑު ކިޔުން ތަކެއް ދަނީ އަމާޒު ވަމުންނެވެ. އަދި ރައީސް މަޤާމުން ދުރުކުރުމަށް ވެސް ވަނީ ގޮވާލާފާއެވެ. އާންމުންވަނީ ގެތަކުގައި ތިބެގެން ކުޑަދޮރުން ތެލިތަށީގައި ތަޅާ އަޑުގަދަކޮށް ނުރުހުން ފާޅުކޮށްފައެވެ.\nޓީޝްވަނީ، ރައީސް އެދުނު ގޮތަށް ގައުމުގެ އިގްތިސާދު ހުޅުވާލުމަށް ގައިޑްލައިތަކެއް ތައްޔާރުކޮށްފައެވެ. ނަމަވެސް ޖިމް ތަކާއި ސެލޫންތައް ހުޅުވާލަށް ރައީސް ހުއްދަދިންކަން އެނގުމުން އެކަމާ ހައިރާން ވާކަށް ވަނީ ފާޅުކޮށްފައެވެ. ޓީޝް އިސްތިޢުފާ ދިނީ ބްރެޒިލްގައި ރެކޯޑް އަދަދަކަށް ކޮވިޑް-19 އަށް ޕޮޒިޓިވް ވި ދުވަހުއެވެ. ބްރެޒިލްގައި މި ބައްޔަށް ޕޮޒިޓިވް ވި މީހުންގެ އަދަދު ވަނީ 222,760 އަށް އަރާފައެވެ.\nބްރެޒިލްގެ ކެބިނެޓްގައި ތިބި އަސްކަރިއްޔާއަށް ނިސްބަތްވާ މެމްބަރުން އަންނަނީ، ދެން އައްޔަށް ކުރާ ހެލްތު މިނިސްޓަރަކަށް އަސްކަރިއްޔާގެ ތަޖުރިބާ ހުރި އެޑުއަޑޯ ޕަޒުއެއްލޯ ހެދުމަށް ބާރު އަޅަމުންކަމަށް ސަރުކާރުގެ ފަރާތުން ރޮއިޓަރސްއަށް މަޢުލޫމާތު ދީފައިވެއެވެ.


Bainal Aguvaamee Foot Ball Mubaaraatheh Addu City Hithadhoogai Baahvanee\nސައިކަލް އެކްސިޑެންޓްގައި ބޮޑަށް އަނިޔާލިބުނު ހަސަންދީދީ ...\nބައިނަލްއަގްވާމީ ފުޓްބޯޅަ މުބާރާތެއް ކަމަށްވާ ޔޫއޭފާ އަންޑަރ 15 އިންޓަނޭޝަނަލް ފުޓްބޯޅަ މުބާރާތް އައްޑޫ ސިޓީ ހިތަދޫގައި ބާއްވާ ގޮތަށް ނިންމައިފިއެވެ.\nއަންނަ ޖުލައި މަހުގެ 20 ވަނަ ދުވަހުން ފެށިގެން 29 ވަނަ ދުވަހުގެ ނިޔަލަށް އައްޑޫސިޓީ ހިތަދޫގެ ” އައްޑޫ ފުޓްބޯޅަ ސްޓޭޑިއަމް” ގައި ކުރިއަށް ގެންދިއުމަށް ހަމަޖެހިފައިވާ މިމުބާރާތުގައި ރާއްޖޭގެ އިތުރުން ބޫޓާން، ސައުދީ އަރަބިޔާ އަދި ލަޓްވިޔާގެ ފަނަރަ އަހަރުން ދަށުގެ ޤައުމީ ޓީމުން ވާދަކުރާނެއެވެ.\nފުރަތަމަ ފަހަރަށް ރާއްޖޭގައި ބާއްވާ ޔޫއޭފާ އަންޑަރ 15 އިންޓަނޭޝަނަލް ފުޓްބޯޅަ މުބާރާތަކީ އެފްއޭއެމް އާއި ޔޫތު މިނިސްޓްރީ އަދި ޔޫއޭފާ ގުޅިގެން ކުރިއަށް ގެންދިއުމަށް ހަމަޖެހިފައިވާ މިމުބާރާތެކެވެ.\nމައުލޫމާތު ލިބިފައިވާގޮތުގައި މިމުބާރާތުގައި ބައިވެރިވާ ޓީމުތައް އަންނަ މަހުގެ 18 ވަނަ ދުވަހު އައްޑޫ ސިޓީ އަށް އައުމަށްވަނީ ހަމަޖެހިފައެވެ.


މޯލްޑިވްސް މީޑިއާ ކައުންސިލުގެ މެންބަރުން އިންޑިއާ އިން ދިވެހިރާއްޖެ އަށް ކަނޑައަޅުއްވާފައި ހުންނަވާ ސަފީރު އަކިލޭޝް މިޝްރާއާ އެކު 2017 އޮގަސްޓް 21 ވީ ހޯމަ ދުވަހު ރަސްމީ ބައްދަލުވުމެއް ބާއްވައިފިއެވެ.\nމި ބައްދަލުވުމުގައި ސަފީރު ދެއްކެވި ވާހަކަފުޅުގައި މީޑިއާ ކައުންސިލުން މިއަހަރު ދިނުމަށް ހަމަޖެހިފައިވާ ނޫސްވެރިކަމުގެ އިނާމަށް އެހީތެރިކަން ދެއްވޭތޯ މަސައްކަތްކުރައްވާނެކަމަށާއި، އޭގެ އިތުރު އެހެން އެހީތައްވެސް ނޫސްވެރިންނަށާއި، މީޑިއާ ކައުންސިލަށް ދެއްވުމުގެ ވިސްނުންފުޅު އެބައޮތްކަމަށް ވިދާޅުވިއެވެ.\nމި ބައްދަލުވުމުގައި މީޑިއާ ކައުންސިލުގެ މެންބަރުން ދެއްކެވި ވާހަކަފުޅުގައި ވަނީ ދިވެހި ނޫސްވެރިންނަށް ތައުލީމާއި ތަމްރީނާއި ތަޖުރިބާގެ ފުރުސަތުތައް ބޭނުންވާކަން ފާހަގަކުރައްވައިފަ އެވެ. އެގޮތުން އިންޑިއާ އިން ތައުލީމީ ފުރުސަތުތަކުގެ އިތުރުން އިންޑިއާގެ ތަޖުރިބާކާރުން ގެނެސް ރާއްޖޭގައި ތަމްރީން ޕްރޮގްރާމްތައް ހިންގައި އަދި އިންޑިއާގެ މީޑިއާތަކުގައި ދިވެހި ނޫސްވެރިންނަށް ތަޖުރިބާ ހޯދިދާނެ ގޮތްތަކާ މެދު ސަފީރާ އެކު މަޝްވަރާކުރެއްވި އެވެ.\nސަފީރު ވަނީ ނޫސްވެރިންނަށް ތައުލީމާއި ތަމްރީން އަދި ތަޖުރިބާ ހޯދައިދޭން މީޑިއާ ކައުންސިލުން ގެންއުޅޭ ވިސްނުމަށް މަރުހަބާ ދަންނަވައިފަ އެވެ. އަދި އެކަމަށް ވެދެއްވެން އޮތް ހުރިހާ އެހީތެރިކަމަކާއި އެއްބާރުލުމެއް ވެދެއްވާނެ ކަމަށްވެސް ވިދާޅުވިއެވެ.\nމިކަންކަމަށް އަމަލީ ސިފަ ގެނައުމަށްޓަކައި ކުރިއަށް އޮތް ތަނުގައި އިންޑިއާ އެމްބަސީ އާއި މީޑިއާ ކައުންސިލާ އެކު އިތުރު ބައްދަލުވުންތައް ބޭއްވުމަށް ވަނީ މަޝްވަރާކުރެވިފައެވެ.\nނޫސް ބަޔާން 9\nމާރޗް 2019 13\nފެބްރުއަރީ 2019 11\nޖެނުއަރީ 2019 1\nޑިސެމްބަރު 2018 6\nނޮވެްބަރު 2018 5\nMar 21 , 2019: Iulaan. http://www.mmc.org.mv/storage/app/media/Iulaan/2019/Iulaan%20Press%20freedom%20Day-2019.pdf view\nMar 21 , 2019: #worldDownSyndromDay #WDSD2019 #LeaveNoOneBehind #MMC view\nMar 20 , 2019: Press release. http://www.mmc.org.mv/publications/article/20-03-2019 view\nMar 20 , 2019: On going Council meeting 13-MMC/C5-2019 at Maldives Media Council. view\nMar 19 , 2019: Maldives Media Council Meeting with Public service Media view


"Hahdhu" aky aa benchmark akah vaane: Fathah | Mihaaru\n"ހައްދު" ގެ ޕޯސްޓަރު ލޯންޗް ކުރަން ބޭއްވި ހަފުލާގައި ފައްތާހް ވާހަކަ ދައްކަނީ.\n"ހައްދު" އަކީ ދިވެހި ފިލްމްތަކުގެ އާ ބެންޗްމާކަކަށް ވާނެ: ފައްތާހް\n30 އޯގަސްޓް 2017 - 06:09 8 comments\nއޭނާ ބުނަނީ "ހައްދު" އަކީ އޭނާގެ 21 އަހަރުވީ ފިލްމީ ކެރިއަރުގައި ހެދި "އެންމެ ބެސްޓް ފިލްމް" ކަމަށެވެ. ފިލްމުގެ ކޮންމެ ޑިޕާޓްމަންޓަކަށް ބެލިޔަސް، ބޮޑު ސްކްރީނުން ބެލުންތެރިން މި ފަހަރު ތަޖުރިބާކުރާ ދިވެހި ފިލްމްތަކުގެ އަސްލު ކޮލިޓީ ކަމަށް އޭނާ ބުންޏެވެ.\n"މި ފިލްމް ވާނެ ދިވެހި ފިލްމްތަކުގެ ބެންޗްމާކަކަށް. މިހެން މި ބުނަނީ ވަރަށް ކެރިގެން. އެ ވަރަށް މަސައްކަތް ކުރެވިފައި ހުރީމަ،" ހިމޭން ދުނިޔެއިން ފިލްމީ ދާއިރާ އަށް ނިކުތް ޑައިރެކްޓަރު ބުންޏެވެ.\nފައްތާހް ބުނީ "ހައްދު" އަކީ 1994 ގައި ރިލީޒް ކުރި، މުހައްމަދު ނިޔާޒް (ޓެޑްރީ) ގެ "ދެރިޔާ" އާއި 1997 ގައި ރިލީޒް ކުރި އީސާ ޝަރީފްގެ "ފަތިސްހަނދުވަރު" އަށް ފަހު، ދިވެހި ސިނަމާ އަށް އަންނާނެ އެންމެ ފުރިހަމަ އަދި އެންމެ މޮޅު ފިލްމަށް ވާނެ ކަމަށެވެ.\n"ހައްދު ބެލުމަށް ފަހު ހަމަ ޔަގީނުން ވެސް ދިވެހި ފިލްމްތަކަށް ލޯބި ކުރާ މީހުންގެ އެކްސްޕެކްޓޭޝަން މާ ބޮޑަށް ވެސް ހައިވެގެން ދާނެ. މާނައަކީ އެންމެ ދަށްވެގެން މި ފެންވަރުގައި މިހާރު ފިލްމް ހެދެންވާނެއޭ. މިއީ ދެހާސް ސަތާރަ. ފިލްމީ ދާއިރާ މިހާރު އޮތް ހިސާބަށް ބަލާ އިރު ކޮލިޓީ މަސައްކަތްތަކެއް ފެންނަން ޖެހޭނެ،" މަހުދީ އަހުމަދުގެ ސްކްރީންޕްލޭއަކަށް ހަދާފައިވާ ފިލްމާ ބެހޭ ގޮތުން އޭނާ ބުންޏެވެ. "މިއީ އެއްގޮތަކަށް ވެސް ފޮނިކަނޑަން ބުނާ ވާހަކައެއް ނޫން. ބައެއް މީހުން ބުނާނެ އަހަންނަކީ އަބަދު ވެސް ވަރަށް ފޮނިކަނޑާ މީހެކޭ. އެކަމަކު ހައްދުއާ ބެހޭ ގޮތުން މި ވަރަށް މި ވާހަކަ ދައްކަނީ ކަނޑާ ފޮނީގައި މި ފަހަރު ހަމަ މާ ބޮޑަށް ވެސް ބުރަދަނެއް ހުންނާނެތީ. އެ ޔަގީންކަން ދެން."\nފައްތާހް ބުނީ "ހައްދު" އަކީ ދިވެހިންގެ ސަގާފަތާއި އާދަކާތަކާއި ދީނާއި އެ މީހުންގެ ދިރިއުޅުމުގެ ވައްޓަފާޅި ވެސް ވަރަށް ފުރިހަމަ އަށް ދައްކުވައި ދޭނެ ފިލްމެއް ކަމަށެވެ.\n"އެއީ މީގެ ކުރިން ދިވެހި ފިލްމްތަކުގައި އުނިވެފައި އޮންނަ ބައެއް. އެކަމަކު މި ފިލްމް ބަލާ މީހުންނަށް ދިވެހިންގެ ދިވެހިވަންތަކަން ވެސް އެކްސްޕީރިއަންސްކޮށްލެވޭނެ،" އޭނާ ބުންޏެވެ. "މުޅި ފިލްމަށް ބަލާ ކަމަށް ވަންޏާ މިއީ ވަރަށް ބެސްޓް، ވަރަށް ޕާކެޓް މަސައްކަތެއް ކޮންމެ ދިމާއަކަށް ބެލިޔަސް. ހައްދުގައި އޮތީ ވަރަށް ވަރުގަދަ ޓީމެއް. އެ ޓީމްގެ މަސައްކަތް ވަރަށް ފުރިހަމަ ވާނެ. މީގައި ދެރަ އެއްވެސް ބައެއް ނޯންނާނެ."\nބެލުންތެރިން "ހައްދު" ބަލަން ދާން ޖެހޭ ސަބަބުތަކީ ކޮބައިތޯ އެހުމުން ފައްތާހު ބުނަނީ މިހެންނެވެ؛ އެންޓަޓައިންމަންޓް، އެންޓަޓައިމަންޓް އަދި އެންޓަޓައިމަންޓްއޭ އެވެ. މާނައަކީ މި ފިލްމަކީ ސިނަމާގައި ބެލުންތެރިން ހޭދަ ކުރާ ކޮންމެ ސިކުންތުކޮޅެއް ވެސް އެންޖޯއި ކުރާނެ ފިލްމެކެވެ.\n"މީތި ބަލަން އިންނަ އިރު ނޭވާ ކުރުވާ ގޮތް ވާނެ. ނޭވާ ހުއްޓޭ ގޮތް ވާނެ. ހިންދިރުވާ ނުލެވޭ ކަހަލަ ހިނދުކޮޅުތަކެއް މި ފިލްމުން އަންނާނެ،" 2014 ގައި ރިލީޒް ކުރި "އާދޭސް" އަށް ފަހު، ޑައިރެކްޓް ކުރި ފުރަތަމަ ފިލްމާ ބެހޭ ގޮތުން ފައްތާހް ބުންޏެވެ. "ޔަގީނުން ވެސް ހައްދުއަކީ ބަލާފައި އަވަހަކަށް ހަނދާނުން ފޮހެވިގެން ދާނެ ފިލްމަކަށް ނުވާނެ. ދިވެހި ފިލްމްތަކުގެ ވާހަކަ ކުރިއަށް އޮތް ތަނުގައި ދައްކާ ކަމަށް ވަންޏާ ހައްދު ބެލިންތޯ އެ ސުވާލު ކުރެވޭނެ."\nއަށާރަ އަހަރުން މަތީގެ މީހުންނަށް ހާއްސަ "ހައްދު" ގެ ލީޑް ރޯލުން ފެނިގެން ދާނީ މަރިޔަމް އައްޒަ އާއި އައިމިނަތު ރިޝްފާއާ އެކު އަލަށް ތައާރަފުވާ އަހުމަދު ޝިބާން އެވެ.\nއެއް ފަހަރާ ތިން ސިނަމާގައި ހަ ވަނަ ދުވަހު "ހައްދު" ޕްރިމިއާ ކުރާ އިރު، މި ފިލްމަކީ އިންޓަވަލްއެއް ނެތި ބެލުންތެރިން ބަލާލަން ލިބޭނެ ފިލްމެކެވެ. ފިލްމުގެ ދިގު މިނަކީ ދެ ގަޑި އިރާއި ހަތް މިނެޓެވެ.\n"ހައްދު" ގެ ޓީޒާއެއް.\n"އަހަރެންގެ ނެތް އެއްވެސް ހާސް ކަމެއް. ވަރަށް ހަމަޖެހިލައިގެން އެއްވެސް ފިކުރަކާ ނުލައި ހުރެ މި ފަހަރު މި ފިލްމް ޕްރިމިއާ ކުރަން ތައްޔާރު މި ވަނީ. އެއް ކަމަކީ ދުރާލައި ފިލްމުގެ ހުރިހާ މަސައްކަތެއް ވެސް ނިންމާލެވިފައި އޮތީމަ،" ފައްތާހް ބުންޏެވެ. "އެއީ ވަރަށް ބޮޑު ހިތްހަމަޖެހުމެއް."\nފިލްމް ރިލީޒް ކުރާ ދުވަސް ކައިރިވަމުން އަންނަ އިރު، "ހައްދު" ގެ ފޭސްބުކް ޕޭޖްގައި މިހާރު ވަނީ ކައުންޓްޑައުންއެއް ވެސް ފަށައިފަ އެވެ. އަދި އީދު ވިލޭރާ ފިލްމުގެ އެންމެ ހާއްސަ ޓްރެއިލާ ބެލުންތެރިންނަށް ދޫކޮށްލަން އޮތީ ތައްޔާރަށެވެ. އިންތިޒާރުކޮށްލަމާ ހިނގާށެވެ. މިއީ ފިލްމް އެޅުވުމުގެ ކުރިން ފެންނާނެ އެންމެ ފަހު ޓްރެއިލާ ވެސް މެ އެވެ.


މުނިފޫހި ފިލުވުން – Uthuru Oivaru\nފުރަތަމަ ސަފުހާ / މުނިފޫހި ފިލުވުން\n16/06/2017\tއާޓިކަލް, މުނިފޫހި ފިލުވުން 0\nއިންސާނުންނަކީ އަބަދުވެސް އެހެންމީހުންގެ ރުހުމާއި ލޯތްބަށް އެދޭބައެކެވެ. ތަފާތު މީހުންނަށް ލޯބި އިހްސާސަވަނީ ތަފާތު ކަންކަމުންނެވެ. ބައެއް މީހުންނަށް ލޯބި އިހްސާސްވަނީ އެހެންމީހުން އެމީހަކަށް ކަންތައް ކޮށްދިނުމުންނާއި ހަދިޔާ ދިނުމުންނެވެ. އަނެއްބަޔަކަށް ލޯބި އިހްސާސް ވަނީ ލޯބިން ބުނާ ބަސްތަކުންނާއި ލޯބީގެ އިޝާރާތްތަކުންނެވެ. ނަމަވެސް ބައެއްމީހުންނަށް ލޯބި އިހްސާސްވަނީ އެހެންމީހުން ތިމާގެ އަގުވަޒަންކުރާ ކަމުގެ އިހްސާސް ވުމުންނެވެ. މިސާލަކަށް ކުރާކަމަށް ޝުކުރު އަދާކޮށް ތަޢުރީފް ކުރުމުންނެވެ. “އޭނާ އަހަރެން ކޮއްދޭ …\n16/06/2017\tމުނިފޫހި ފިލުވުން 0\nކާށި ތެލަކީ އޭގެން ވަރަށް ގިނަ ބޭނުންތައް ހިފޭ ފައިދާހުރި ތެލެކެވެ. ރާއްޖޭގައި ކުރީ ޒަމާނުގައި ކާއެއްޗެހި ތެލުލުމަށް މުޅިންވެސް ބޭނުން ކުރަނީ ކާށި ތެލެވެ. ލޯޝަންގެ ބަދަލު ގައިގައި ލަނީވެސް ކާށި ތެލެވެ. ބޯ އޮމާންކޮށް ރީތިކުރަނީ ކާށިތެލުންނެވެ. ނަމަވެސް ޒަމާނަށް އައި ބަދަލާއި ތަފާތު ބާވަތްތަކުގެ ތަކެތި ބާޒާރުން ލިބެން ފެށުމުން ދިވެހިން ކާށި ތެޔޮ ބޭނުންކުރުން ވަރަށް ބޮޑަށް މަދުވެއްޖެއެވެ. ރާއްޖޭގެ ބާޒާރުތަކުގައި މިހާރުވެސް ކާށިތެޔޮ …\n26/05/2017\tމުނިފޫހި ފިލުވުން 0\nއާމިރު ޚާނަކީ ކޮންމެ ފިލްމަކަށް ވެސް ޚާއްސަ ތައްޔާރީތަކެއް ވާ އެކްޓަރެކެވެ. އެގޮތުން އާމިރުގެ އެންމެ ފަހުން ރިލީޒްވި “ދަންގަލް” އަށް އޭނާ ވަނީ 90 ކިލޯ އަށް ހަށިގަޑުގެ ބަރުދަން އިތުރުކޮށްފަ އެވެ. އަދި ފިލްމު ނިމުމުން އަލުން އިތުރުވި ބަރުދަން ލުއިކޮށް މިހާރު އަނެއްކާވެސް އާ ފިލްމެއްގެ ތައްޔާރީތައް އޭނާ ވަނީ ފަށާފަ އެވެ. މި ދުވަސްވަރު އަނެއްކާވެސް އާމިރު އަންނަނީ ޖޫން މަހު ފަށާ “ތަގްސް …


މޯލްޑިވްސް ކަރެކްޝަނަލް ސަރވިސް ގެ “އިންސްޓިޓިއުޓް ފޮރ ކަރެކްޝަނަލް ސްޓަޑީޒް” (އައިކޯސްޓް) އާއި ހިއުމަން ރައިޓްސް ކޮމިޝަން ގުޅިގެން ޕްރިޒަންސް އޮފިސަރުންނަށް ހިންގާ “ޓްރެއިނިންގ ފޮރ ޕްރިޒަންސް އޮފިސަރސް” ޓްރެއިނިންގ ޕްރޮގްރާމް މިއަދު މާފުށީ ޖަލުގައި ފަށައިފިއެވެ.\nމިއަދުން ފެށިގެން ދެދުވަހުގެ މުއްދަތަށް ކުރިއަށް ގެންދިއުމަށް ހަމަޖެހިފައިވާ މި ޓްރެއިނިންގ ޕްރޮގްރާމްގައި ކިޔަވައިދިނުމަށް ހަމަޖެހިފައިވަނީ އިންސާނީ ހައްގުތަކުގެ ތަޢާރަފާއި، ގާނޫނު އަސާސީ އާއި އާންމު ގަރާރުތަކާއި، އިންސާނީ ޙައްގުތަކާއި ބަންދުގައި ބައިތިއްބާ މީހުން އަދި އަންހެނުންނާއި ކުޑަކުދިންގެ ޙައްގު ތަކުގެ މައްޗަށެވެ. އަދި އެންޓި ޓޯޗަރ ގާނޫނާއި، ސިއްހީ ހައްގާއި ޖަލުތަކާއި ބެހޭ ގަވާއިދާއި، ބާރުގެ ބޭނުންކުރުމުގައި އަމަލުކުރަންޖެހޭ ގޮތުގެ މައްޗަށްވެސް މި ސެޝަންތަކުގައި އަލިއަޅުވާލައި މަޝްވަރާ ކުރާނެއެވެ.\nމި ޓްރެއިނިންގ ޕްރޮގްރާމަކީ މޯލްޑިވްސް ކަރެކްޝަނަލް ސަރވިސްގެ ދަށުން ހިންގާ ހުރިހާ ޖަލުތަކާއި ޑިޓެންޝަން ސެންޓަރުގައިވެސް ހިންގުމަށް ހަމަޖެހިފައިވާ ޓްރެއިނިންގ ޕްރޮގްރާމެކެވެ. މި ޓްރެއިނިންގ ޕްރޮގްރާމް އައްސޭރި ޖަލުގައި ވަނީ ހިންގާފައެވެ.


Health Minister Naseem Hunnevee Fayyaz Ismail aa eku! - AO News\nހެލްތު މިނިސްޓަރ ނަސީމް ހުންނެވީ ފައްޔާޒު އިސްމާޢިލް އާއެކު!\nއެމްޑީޕީގެ ޗެއަރޕާރސަންގެ އިންތިޚާބުގައި ހެލްތް މިނިސްޓަރު އަހުމަދު ނަސީމް ހުންނެވީ އިކޮނޮމިކް މިނިސްޓަރ ފައްޔާޒު އިސްމާޢިލް އާއެކުގައި ކަން ހާމަކުރައްވައިފިއެވެ.\nއެކަން ހާމަކުރައްވާ މިނިސްޓަރު ފައްޔާޒާއެކު ނަންގަވާފައިވާ ފޮޓޯއަކާއެކު ކުރެއްވި ޓްވީޓެއްގައި ކެންޑިޑޭޓު ނަމްބަރު ދޭއް އިނގިލީގެ އިޝާރާތުން މިނިސްޓަރ ނަސީމް ވަނީ ދައްކަވާފައެވެ. ފައްޔާޒަށް ކާމިޔާބަށް ވެސް ވަނީ އެދިވަޑައިގެންފައެވެ.\nAll the best Faya. pic.twitter.com/1F2RCA0O94\n— Ahmed Naseem (@KerafaNaseem) April 27, 2022\nމަޖިލީހުގެ ރައީސް އަދި ކުރީގެ ރައީސް މުޙައްމަދު ނަޝީދުގެ ވަރަށް އަރިސް ބޭފުޅެއްގެ ގޮތުގައި ފެށުނީއްސުރެ ފާހަގަކުރެވޭ މިނިސްޓަރ ނަސީމް ފައްޔާޒަށް ތާއީދު ކުރައްވާކަން ހާމަކުރެއްވިއިރު، އެމްޑީޕީގެ ޗެއަރޕާރސަން އިންތިޚާބުގައި މިނިސްޓަރ ފައްޔާޒަކީ ރައީސް އިބްރާހިމް މުހައްމަދު ސޯލިހުގެ ތާއީދާއި އެކު ވާދަ ކުރައްވާ ބޭފުޅެކެވެ.\nރައްޔިތުންގެ މަޖިލީހުގެ ރައީސް މުހައްމަދު ނަޝީދުގެ ތާއީދާއި އެކު އިންތިހާބުގައި ވާދަ ކުރައްވަނީ މާފަންނު އުތުރު ދާއިރާގެ މެމްބަރު އިމްތިޔާޒް ފަހުމީ (އިންތި) އެވެ.\nއަންނަ މެއި މަހުގެ 14 ގައި ބާއްވާ މި އިންތިޚާބުގައި ފައްޔާޒާއި އިންތިގެ ޓީމުން ދަނީ އެއްބަޔަކު އަނެއް ބަޔަކަށް ބަހުގެ ހަމަލާތައް ދެމުންނެވެ.\n(މާފަންނު އުތުރު ދާއިރާގެ މެންބަރު އަލްއުސްތާޛު އިމްތިޔާޒު ފަހުމީ (އިންތިރައީސުލްޖުމްހޫރިއްޔާ އިބްރާހިމް މުހައްމަދު ސޯލިހްރައްޔިތުންގެ މަޖިލިހުގެ ރައީސް މުހައްމަދު ނަޝީދުއަހުމަދު ނަސީމްއިކޮނޮމިކް މިނިސްޓަރު ފައްޔާޒު އިސްމާއިލް


މޯލްޑިވިއަންގެ ޓިކެޓް އަގުތައް ބޮޑުވީ އެ ކުުންފުނީގެ ދޯދިޔާ ސިޔާސަތުގެ ސަބަބުން! | Jazeera\tމޯލްޑިވިއަންގެ ޓިކެޓް އަގުތައް ބޮޑުވީ އެ ކުުންފުނީގެ ދޯދިޔާ ސިޔާސަތުގެ ސަބަބުން! - Jazeera\nމޯލްޑިވިއަންގެ ޓިކެޓް އަގުތައް ބޮޑުވީ އެ ކުުންފުނީގެ ދޯދިޔާ ސިޔާސަތުގެ ސަބަބުން!\nމޫސާ ހުސެއިން December 3, 2018 118 views0\nކުދިކުދި ޖަޒީރާ ރަށްތަކެއްގެ މައްޗަށް ބިނާވެފައިވާ މި ކުޑަކުޑަ ދިވެހިރާއްޖޭގައި އިހުޒަމާނުއްސުރެ އެންމެ އުނދަގޫ ކަމަކަށް ވެފައި ވަނީ އެއް ރަށުން އަނެއް ރަށަށް ދަތުރުފަތުރު ކޮށް އުޅުމެވެ. ފުރަތަމަ ކަނޑު މަގުން ދަތުރުތަށް ކުރެވުނުއިރު، އެކަން ވެގެން ދިޔައީ އުނދަގޫ ގޮންޖެހުންތަކެއް ހުރި ބޮޑު ކަމަކަށެވެ. ނަމަވެސް ޒަމާން ބަދަލުވެ، މިއަދު ވައިގެ މަގުން ދަތުރު ކޮށްލުން މިއޮތީ ވަރަށްވެސް ފަސޭހަ ކަމަކަށް ވެގެން ގޮސްފައެވެ. އެގޮތުން ގިނަ ރަށްތަކެއްގައި ވައިގެ ބަނދަރުތަކެއް ހަދައި ދަތުރުފަތުރުގެ ނިޒާމުން މި ޖަޒީރާ ރާއްޖެ ގުޅައިލުމަށް ވަރަށް ގިނަ މަސައްކަތް ތަކެއް ކުރެވުނެވެ. އިސްވެދިޔަ ހުރިހާ ސަރުކާރަކުންވެސް މި މަސައްކަތަށް ބޮޑު އަހައްމިޔަތު ކަމެއް ދިންނަމަވެސް، އަދާ ޖެހެންދެންވެސް އެ ނިޒާމު ފުރިހަމަ ކުރެވިފައިވާ ތަނެއް ނުފެނެއެވެ. އެތެރޭގެ އުދުހުންތަކުގެ އަގުތަށް ބޮޑުވެ ރައްޔިތުންނަށް ޖަހާ ޖޯކަކަށް އެކަން ވެގެން ދިޔައެވެ. ސަބަބުތައް ބައިވަރެވެ. އޭގެ ތެރެއިން އެންމެ ފާހަގަކޮށްލެވެނީ، ގައުމީ އެއާލައިން ކަމަށްވާ މޯލްޑިވިއަން އެއާލައިންގެ އެތެރޭގައި ހުރި ކޮރޮޕްޝަނާއި ދޯދިޔާ ސިޔާސަތުގެ ވާހަކަ އެވެ.\nގައުމީ އެއާލައިން އަކަށް މޯލްޑިވިއަން ހަމަޖެއްސުނީ ކީއްވެ؟\nދިވެހިރާއްޖޭގެ ދަތުރުފަތުރުގެ ނިޒާމަށް އިތުރު ފުރިހަމަކަމެއް ގެނެސްދިނުމުގެ ބޭނުމުގައި ކުރީގެ ރައީސް މުހައްމަދު ނަޝީދުގެ ސަރުކާރުން 2009 ވަނަ އަހަރު "މޯލްޑިވިއަން"، "ގައުމީ އެއާލައިން" އެއްގެ ގޮތުގައި ހަމަޖެއްސީ ރައްޔިތުންނަށް ފަސޭހަ، އަގުހެޔޮ ޚިދުމަތެއް ދިނުމުގެ ބޭނުމުގައެވެ. އެގޮތުން ސަރުކާރު ހިއްސާވާ ކުންފުންޏަކަށް ވެފައި އެތައް ސަބްސިޑީއެއް މޯލްޑިވިއަން އަށް ލިބޭނެތީއާ ރައްޔިތުންނަށް ޚިދުމަތެއް ދޭ ކުންފުންޏަކަށް ވުމާއިއެކު މޯލްޑިވިއަން ގެ ޓިކެޓް ތަށް އަގުހެޔޮ ވާނެ ކަމަށް ވިދާޅުވިއެވެ. ނަމަވެސް މުހައްމަދު ނަޝީދުގެ ވެރިކަމަށް ފަހު އަބްދުﷲ ޔާމިން އަބްދުލް ގައްޔޫމް ވެރިކަމާއި ހަވާލުވެވަޑައިގެންފަހުން މިކަން ބަދަލުވެގެން ދިޔައެވެެ. ކުރީގެ ރައީސް އަބްދުﷲ ޔާމިންގެ ވެރިކަމުގައި މޯލްޑިވިއަންގެ ޓިކެޓްގެ އަގުތައް ބޮޑުވެގެން ދިޔައީ ރައްޔިތުންނަށް ކުޅަދާނަ ވާ ވަރަކަށެއް ނޫނެވެ. ކިތަންމެ ބައިވަރު އެއާޕޯޓުތަކެއް ހެދި ކަމުގައިވީ ނަމަވެސް ރައްޔިތުންގެ އަތްނުފޯރާފަށަށް ޓިކެޓްގެ އަގުތަށް އަރައިގެން ދިއުމުންް އެނގެނީ އެކަން ފެއިލްވެ މަގްސަދު ހާސިލް ނުވިކަމެވެ.\nޓިކެޓްގެ އަގުތަށް ބޮޑުވީ ކުންފުނީގެ ދޯދިޔާ ސިޔާސަތުގެ ސަބަބުން\nމޯލްޑިވިއަން އެއާލައިނުން ރައްޔިތުންނަށް ފަސޭހަ ކޮށްދިނުމުގެ ނަމުގައި މަސައްކަތްތަކެއް ފެށިކަމުގައިވީ ނަމަވެސް، ޓިކެޓްގެ އަގުތައް ބޮޑުވީ އޭރުގެ ސަރުކާރާއި، މޯލްޑިވިއަންގެ މެނޭޖްމެންޓްގެ ދޯދިޔާ ކަމުންނެވެ. އޭވިއޭޝަން ދާއިރާގެ މާހިރުން ވިދާޅުވާގޮތުގައި ގައުމީ އެއާލައިނަކަށް ވުމާއިއެކު މޯލްޑިވިއަން އަށް އެކި ކަހަލަ ސަބްސިޑީސްތަކާއި، ފައިދާތައް ލިބޭއިރުވެސް އަގުތައް ކުޑައެއް ނުވެއެވެ. ޚިދުމަތް ދެނީ މާ ބޮޑު އަގެއްގައެވެ.\n"މޯލްޑިވިއަން" އިން ދޭ ޚިދުމަތުގެ އަގުތައް ކަނޑައެޅުމުގައި ވަކި ރެވެނިއު މެނޭޖްމަންޓް ނިޒާމަކަށް އަމަލު ކުރަމުން އަންނަ އިރުވެސް އަގުތަށް އެހާ ބޮޑުވާންވީ ސަބަބުތަކުގެތެރޭގައި އެކަމަށް އިސްކޮށް އުޅުއްވި ބޭފުޅުންގެ ޤާބިލްކަން ނެތުމަކީ ފާހަގަކޮށްލެވޭކަމެކެވެ. ކޮރޮޕްޝަނަށް މަގުފަހިވާ ގޮތަށް އަގުތައް ހިތު ހުރިހައި ގޮތަކަށް ކަނޑައަޅާފައި ހުރުމަކީ ހަމަ ޔަގީނުންވެސް އެ ބޭފުޅުންގެ ޤާބިލްކަން ނެތްކަން ދޭހަވާ ސަބަބެކެވެ. އަދި އޭރުގެ ސަރުކާރުން މިކަންކަން މޮނީޓާކޮށް ހައްލު ހޯދަން މަސައްކަތް ނުކުރުމީ އެ ސަރުކާރުގެ ކަމާބެހޭ ފަރާތްތަކުގެ އިހުމާލު އޮތްކަން ދޭހަވާ ކަމެކެވެ.\nކުރީގެ ރައީސް އަބްދުﷲ ޔާމިންގެ ސަރުކާރުގެ ނުފޫޒުން މޯލްޑިވިއަންއަށް ވަނީ ވަރަށް ބޮޑެތި މާލީ ގެއްލުންތަކެއް ލިބިފައެެވެ. އެގޮތުން 2018 ގެ ރިޔާސީ އިންތިހާބުގެ ކެމްޕެއިން ދަތުރުތަކަށް އަބްދުﷲ ޔާމިންގެ ޕާޓީ "ޕީ.ޕީ.އެމް" އިން މޯލްޑިވިއަންގެ ބޯޓުތަކުން ކުރި ޗާޓަރު ދަތުރުތަކުގެ ޚަރަދަށް ޖުމުލަ 4.8 މިލިއަން ރުފިޔާ އަރައެވެ. އެ ފައިސާ ނުދައްކައިގެން މޯލްޑިވިއަންއިން ވަނީ ފައިސާ ހޯދައިދިނުމަށް އެދި އިލެކްސަންސް ކޮމިޝަނަށް ސިޓީއެއްވެސް ފޮނުވައިފައެވެ.\nއާ ސަރުކާރުން ވަނީ މޯލްޑިވިއަންގެ އަގުތަކަށް ބަދަލު ގެނެސް އެތަން އިސްލާހު ކުރާނެ ކަމަށް ވައުދުވެފައި\n2018 ވަނަ އަހަރު ރިޔާސީ އިންތިހާބު ކާމިޔާބުކޮށް ރައީސް ކަމަށް ހޮޮވިވަޑައިގެން އިބްރާހިމްް މުހައްމަދު ސޯލިހް ވަނީ މޯލްޑިވިއަން އެއާލައިންގެ އަގުތައް ތިރިކޮށް އެތަން އިސްލާހު ކުރާނެ ކަމަށް ވައުދުވެ ވަޑައިގަންފައެވެ. މި ވައުދު ފުއްދުމަކީ ވަރަށްވެސް މުހިއްމު ކަމެކެވެ. ސަބަބަކީ ރާއްޖޭގެ އެކި ރަށްރަށުން މީހުން މާލެ އަންނަން ޖެހޭ މިންވަރު އިތުރުވެފައި ވާތީއެވެ. ރައްޔިތުންނަށް އަގުހެޔޮކޮށް ފަސޭހައިން ދަތުރުފަތުރު ކުރުމުގެ ހައްގު ލިބެންޖެހެއެވެ. ކޮންމެ ރަށެއްގައި ވައިގެ ބަނދަރެއް ހެދި ކަމުގައިވީ ނަމަވެސް ދަތުރުކުރެވޭނެ އަގު ކުޑަ ނުވާނަމަ އެ ބަނދަރުތަކުގެ ބޭނުމެެއް ނެތެވެ. އަގުތައް ކުޑަ ނުކުރެވިއްޖެނަމަ، ނިކަމެތި ރައްޔިތުމީހާ ޚިޔާރުކުރަން މަޖުބޫރުވާނީ ހަމަ ކަނޑުމަގުން ދަތުރުކުރުމެވެ. ޒަމާނާ އެއްގޮތަށް ގައުމުގެ ވަސީލަތްތައް ފައްކާކުރިޔަސް ރައްޔިތުންނަށް އޭގެ ބޭނުން ކުރެވޭނެ މަގު ތަނަވަސް ކޮށްދޭށެވެ. އޭރުން އެންމެންވެސް އުފާ ކުރާނެއެވެ.


Thinadhoo aa ehvaruve Maziya ah haaskan | Mihaaru\nތިނަދޫގެ ގޯލް ޖެހި ނޫމާން (ކ) އާއި އިންމަ (ވ) އަދި ރޮޑްރިގޭޒް އުފާފާޅުކުރަނީ. --ފޮޓޯ: ނިޝާން އަލީ މިހާރު\n25 އޮކްޓޯބަރ 2017 - 19:053comments\nއުރީދޫ ދިވެހި ޕްރިމިއާ ލީގުގައި މިއަދު ހަވީރު ގދ. ތިނަދޫއާ 1-1 އިން އެއްވަރުވެ، އެސްޓީއޯ މާލޭ ލީގުގެ ޗެމްޕިއަން މާޒިޔާ އަށް ހާސްކަމާ ކުރިމަތިލާން ޖެހިއްޖެ އެވެ.\nމާޒިޔާ 20 ޕޮއިންޓާ އެކު ތިން ވަނައިގައި އޮތްއިރު ދެ ވަނައިގައި 22 ޕޮއިންޓާ އެކު ޓީސީ ސްޕޯޓްސް ކްލަބް މިރޭ ދ. ކުޑަހުވަދޫ އަތުން މޮޅުވެއްޖެ ނަމަ އެ ޓީމާ ފަސް ޕޮއިންޓުގެ ފަރަގެއް އަންނާނެ އެވެ. އަދި އެއް ވަނައިގައި 24 ޕޮއިންޓާ އެކު އޮތް ނިއު ރޭޑިއަންޓް މާދަމާރޭ އއ. މާޅޮސް އަތުން މޮޅުވެއްޖެ ނަމަ އެ ޓީމާ މާޒިޔާއާ ދެމެދު ހަތް ޕޮއިންޓުގެ ފަރަގެއް އަންނާނެ އެވެ. އެހެންވެއްޖެ ނަމަ މާޒިޔާ އަށް ލީގު ޗެމްޕިއަންކަން ހޯދުމުގެ އިތުރުން ދެ ވަނަ ހޯދުމަށް ވެސް ދަތިތަކާ ކުރިމަތިލާން ޖެހޭނެ އެވެ.\nފުރަތަމަ ބުރުގައި ވެސް މާޒިޔާއާ 1-1 އިން އެއްވަރުކުރި ތިނަދޫ ވަނީ މިއަދު ހޯދި ޕޮއިންޓާ އެކު 12 ޕޮއިންޓް ހަމަކޮށް ލަނޑުގެ ތަފާތުން ހަތަރު ވަނަ އަށް އަރައިފަ އެވެ. ހަމަ އެ އަދަދަށް ޕޮއިންޓް ހޯދާފައިވާ ކްލަބް ގްރީންސްޓްރީޓްސް ފަސް ވަނަ އަށް ވެއްޓިފައިވާއިރު މާދަމާ ހަވީރު ށ. މިލަންދޫ އަތުން އެ ޓީމު ބަލިނުވެ ފަރުޖައްސާލައިފި ނަމަ އަލުން ހަތަރު ވަނަ ލިބޭނެ އެވެ.\nމިއަދުގެ މެޗުގެ ފުރަތަމަ ހާފުގައި ގޯލެއް ފެނިގެން ގޮސްފައިނުވާއިރު ދެ ޓީމަށް ވެސް ރަނގަޅު ފުރުސަތުތަކެއް ލިބުނެވެ. އެގޮތުން ހަތް ވަނަ މިނެޓުގައި އޭރިއާ ތެރެއިން މާޒިޔާގެ ކެޕްޓަން މުހައްމަދު އުމެއިރު ފޮނުވާލި ޝޮޓް ޖެހުނީ ދަނޑީގަ އެވެ. ފުރަތަމަ ހާފުގެ 40 ވަނަ މިނެޓުގައި ތިނަދޫގެ ހޯސޭ އަވީލާ އޭރިއާ ތެރެއިން ނެގި ހުރަސް ގޯލް ކުރިމަތީ ހުހަށް ހުރި އިބްރާހިމް މުބީން އަހުމަދު ރަޝީދު (މުއްކި) ޖެހުމުން މާޒިޔާގެ ޑިފެންޑަރު މިހަލޮވިޗް ބޮޔާން ވަނީ ގޯލް ރޮނގު މަތިން ސަލާމަތްކޮށްފަ އެވެ.\nތިނަދޫގެ ރިޒޭ (ކ) އާއި މާޒިޔާގެ ޔާންބެ ބޯޅައަށް މަސައްކަތްކުރަނީ. --ފޮޓޯ: ނިޝާން އަލީ މިހާރު\nދެ ވަނަ ހާފު ފަށައިގެން 59 ވަނަ މިނެޓުގައި އުމެއިރު ނުރައްކާތެރި ހިލޭ ޖެހުމެއް ފޮނުވާލި ނަމަވެސް ތިނަދޫގެ ގޯލްކީޕަރު ޒުހަނީބެކޯފް ރުސްލާން ވަނީ ސަލާމަތްކޮށްފަ އެވެ.\nމެޗުގައި ގޯލެއް ޖަހަން އެންމެ ހުސް ފުރުސަތެއް ލިބުނީ އޭގެ އިރުކޮޅެއް ފަހުން ތިނަދޫގެ މުހައްމަދު ރިސްވާނަށެވެ. އޭރިއާ ތެރެއިން މުޅިން ހުހަށް، އެކަނިމާއެކަނި ހުރެ އޭނާ ފޮނުވާލި ބޯޅަ މާޒިޔާގެ ސީރިއާ ގޯލްކީޕަރު މުހައްމަދު އަލް ޔޫސުފް ވަނީ ހުށިޔާރުކަމާ އެކު މަތަކޮށްފަ އެވެ. އަދި 58 ވަނަ މިނެޓުގައި މާޒިޔާގެ ގާސިމް ސައްމާމް (ސައްމޭ) ނެގި ހުރަހެއް އޭރިއާ ތެރެއިން ކްރޮއޭޝިއާ ފޯވާޑް ކެރިޗް އަންދްރޭ ބޮލުން ޖެހުމުން އަމާޒުވީ ދަނޑި އަށެވެ. އޭގެ މިނެޓެއް ފަހުން ތިނަދޫގެ ރިސްވާން ވަނީ އޭރިއާ ތެރެއިން އަނެއްކާ ވެސް ހުސް ފުރުސަތެއް ބޭކާރުކޮށްލައިފަ އެވެ.\nމިއަދުގެ މެޗުގައި ގޯލް ހުޅުވާލީ 62 ވަނަ މިނެޓުގައި މާޒިޔާ އިންނެވެ. މި ގޯލް އުމެއިރު އޭރިއާ ތެރެއިން ބޮލުން ޖެހީ ޔަސްފާދު ހަބީބް (މުލަކޭ) ނެގި ހުރަހަކުންނެވެ. އެކަމަކު މާޒިޔާ އަށް ލީޑު ހިފެހެއްޓުނީ ދެ މިނެޓު ވަންދެވެ.\nމެޗުގެ 64 ވަނަ މިނެޓުގައި ތިނަދޫ އަށް އެއްވަރުކޮށްދިނީ ޑިފެންޑަރު އަހުމަދު ނޫމާން (ހެލްމެޓް) އެވެ. ތިނަދޫ އިން އޭރިއާ ތެރެއަށް ކުރި ހުރަހެއް ހިފަން މާޒިޔާގެ ކީޕަރު ޔޫސުފް އެރި ވަގުތު އެ ޓީމުގެ މުހައްމަދު އިރުފާން (އިރޭ) ގައިގައި ޖެހި އޭނާ ބިންމައްޗަށް ވެއްޓުނު ވަގުތު އެ ބޯޅަ ނޫމާން ވަނީ ހުސްކޮށް އޮތް ގޯލުގެ ތެރެއަށް ވައްދާލައިފަ އެވެ.\nމެޗުގެ ފަހު ބައިގައި މާޒިޔާގެ ކުޅުންތެރިންގެ ފަރާތުން ވަރުބަލިކަން ފާހަގަވިއިރު ތިނަދޫ އިން ވަނީ ކައުންޓާ އެޓޭކުގައި ނުރައްކާކޮށް ލީޑު ނެގުމާ ގާތަށް ގޮސްފަ އެވެ. އެގޮތުން ލަނޑު ޖަހާނެ ފަސް ފުރުސަތު ލިބި ބޭކާރުވި އެވެ.\nފޯވާޑް އަހުމަދު ރިޒްވާން (ރިޒޭ) އޭރިއާ ތެރެއިން ޖެހި ޝޮޓެއް ގޯލާ އަމާޒުނުވެ ދިޔައިރު އަވީލާގެ ހުރަހަކުން އޭނާ ބޮލުން ޖެހި ބޯޅަ ވެސް ގޯލަށް ނުވަނެ އެވެ. މީގެ އިތުރުން މުއްކި އަށް ތިން ފުރުސަތެއް ލިބި ބޭކާރުވި އެވެ.\nމާޒިޔާގެ ސައްމޭ (ކ) ބޯޅަ ކޮންޓްރޯލްކުރާއިރު ތިނަދޫގެ މުއްކި ސަމާލުވެގެން. --ފޮޓޯ: ނިޝާން އަލީ މިހާރު\nތިނަދޫގެ ކޯޗު އަލީ ސުޒޭން ބުނީ މާޒިޔާ ފަދަ ވަރުގަދަ ޓީމެއްގެ އަތުން ޕޮއިންޓެއް ލިބުމުން ހިތްހަމަނުޖެހެޔޭ ބުނެފި ނަމަ، އެ މީހަކު ވާނީ ފޮނި މީހަކަށް ކަމަށާއި އެކަމަކު މެޗުގެ ހާލަތަށް ބަލާއިރު އެއްވަރުމިވީ ވަރަށް ގިނަ ފުރުސަތު ލިބިފައި ކަމަށެވެ.\n"ވަރަށް ގިނަ ފުރުސަތު އޭރިއާ ތެރެއިން މުޅިން ހުސްކޮށް ލިބި ބޭކާރުވި. ދެން މިއޮތީ ނިއު ރޭޑިއަންޓް މެޗު. އެ މެޗުގައި ވެސް މިވަރަށް ފުރުސަތު ހޯދައިފިއްޔާ ޕްރެޝަރު ކުރެވޭނެ. އެކަމަކު ނިއުގެ ފޯމަށް ބަލާއިރު އެ ފުރުސަތު ކުޑަވާނެ،" ސުޒޭން ބުންޏެވެ.\nމާޒިޔާގެ ކޯޗު މަރްޔަން ސެކުލޮސްކީ ބުނީ މިއަދު އެއްވަރުވީ ރަނގަޅަށް ކުޅެ ގޯލް ޖަހަން ވެސް ފުރުސަތު ލިބިފައި ކަމަށާއި ލަނޑު ވެސް ޖެހީ ރަނގަޅު ވަގުތު ކަމަށެވެ.\n"އެކަމަކު މައްސަލައަކަށްވީ މާ އަވަހަށް ބައިކޮޅަށް ލަނޑެއް ވަނުން. އެ ލަނޑު ނުވަން ނަމަ އަހަރެމެން އިތުރު ލަނޑެއް ޖަހައި މެޗު ނިންމާލީސް. ހަގީގަތުގައި ސީޒަނުގެ މުހިއްމު ވަގުތު އަހަރެމެންނަށް ހިތްދަތި ގޮތްތަކެއް މިވަނީ. ބައެއް ކުޅުންތެރިން ވަރުބަލިވެ އަނެއްކާ ޔާންބެ އަށް ވެސް އަނިޔާވީ މިއަދު،" ސެކުލޮސްކީ ބުންޏެވެ.\nއޭނާ ބުނީ ލީގު ހޯދުމުގެ ފުރުސަތު އެއްކޮށް ގެއްލެންދެއް އެ މަސައްކަތްކުރާނެ ކަމަށާއި އެކަން ކުރަން އުނދަގޫ ވިޔަސް މަސައްކަތްކުރާނެ ކަމަށެވެ.\n"އަހަންނަކީ ކުޅިވަރުގެ މީހެއް. އަހަރެން އުއްމީދު ދުލެއް ނުކުރާނަން،" ސެކުލޮސްކީ ބުންޏެވެ.\nއިތުރު ލިޔުންތައް އުރީދޫ ދިވެހި ޕްރިމިއާ ލީގު މާޒިޔާ ސ.ރ.ކ ގދ. ތިނަދޫ\nތިނަދޫ އަތުން ބަލިނުވެ މާޒިޔާ ސަލާމަތްވީ ފަހު ވަގުތު\nމާޒިޔާ މަގާމް ދަމަހައްޓަން ތިނަދޫއާ ދެކޮޅަށް


Hoavan Vee Dhauru Medhu Therein Inthihaabeh Genesdhey Inthigaalee Raees Eh - Dhiyana - Vaguthu\nހޮވަންވީ ދައުރުގެ މެދުން އިންތިޚާބެއް ގެނެސްދޭނެ އިންތިގާލީ ރައީސެއް – ދިޔާނާ\nހޮވަންވީ ދައުރުގެ މެދުތެރެއިން އިންތިހާބެއް ގެނެސްދޭ "އިންތިޤާލީ ރައީސެއް" ކަމަށް ކުރީގެ ބަންޑާރަ ނައިބް ދިޔާނާ ސައީދު ވިދާޅުވެއްޖެ އެވެ.\nދިޔާނާ ކުރެއްވި ޓުވީޓެއްގައި ވިދާޅުވީ ރައީސް ނަޝީދާއި، ޤާސިމް އިބްރާހިމް އަދި ޝެއިހް އިމްރާން އަބްދުﷲގެ މައްޗަށް ޣައިރު ޤާނޫނީގޮތުން ހުރަސްތައް ކުރިމަތިކޮށްފައިވާހާލު، ފަސް އަހަރުގެ މުއްދަތަށް ރައީސެއް ހޮވުމަކީ އިންސާފެއް ނޫން ކަމަށެވެ.\n"އެއީ މިނިވަން އިންސާފުވެރި އިންތިހާބަކަށް ނުވާނެ, ހޮވަންވީ ދައުރުގެ މެދުތެރެއިން އިންތިހާބެއް ގެނެސްދޭ އިންތިޤާލީ ރައީސެއް" ދިޔާނާ ވިދާޅުވިި އެވެ.\nއިންތިގާލީ ރައީސްއެއްގެ ޚިޔާލު އަނެއްކާވެސް އިދިކޮޅު ފަރާތްތަކުގެ މެދުގައި އުފަންވެފައި ވާއިރު ރައީސް ނަޝީދު 2008 ވަނަ އަހަރު ވެރިކަމަށް ވަޑައިގެންނެވީ ވެސް ދައުރުގެ މެދުތެރެއިން އިންތިޚާބެއް ބާއްވާނެ ކަމަށް ވައުދުވެގެންނެވެ. ނަމަވެސް ވެރިކަމަށް ވަޑައިގެންނެވުމަށް ފަހު ރައީސް ނަޝީދު ވިދާޅުވީ އެއީ ފަލްސަފާއެއް ކަަމަށެވެ. އަދި ފަހުން ވިދާޅުވީ އެއީ ކައުންސިލް އިންތިޚާބުގެ ވާހަކަ ކަމަށެވެ. އޭގެ ފަހުން ވިދާޅުވީ ދައުރުގެ މެދުން އިންތިޚާބެއް ބާއްވާނެ ކަމަށް ވިދާޅުވެވުނީ ޑރ.ހަސަން ސައީދު ޕްރެޝަރު ކުރެއްވުމުން ކަމަށެވެ.\nއިދިކޮޅު އެއް ކެނޑިޑޭޓަކު ނެރުމުގެ ބަހުސް ހޫނުވެފައިވާއިރު، ޤާސިމް އިބްރާހިމް ހުންނެވީ އެމްޑީޕީއަށް ދޫދިނުމަށް ތައްޔާރަށް ނޫންކަމަށް އޭނާދާދި ފަހުން ނެރުއްވި ބަޔާނުގައި ވަނީ ވިދާޅުވެފައެވެ.\nކުރިއަށްއޮތް ރިޔާސީ އިންތިޚާބު ބޯމަތިވެފައިވާއިރު، އެއް ރޫޙެއްގައި ވަރަށް އެކުވެރިކަމާއި އެކު އެއް ޖަމާޢަތެއްގެ ގޮތުގައި ނިކުތް އިދިކޮޅު ސިޔާސީ ފަރާތްތަކުގެ އެންމެ އިސް ސަފުގައި ޙަރަކާތްތެރިވަމުންދާ ފަރާތްތަކުގެ ކޯޅުން ފަހަކަށް އައިސް ވަނި ފެންމަތިވެ ހާމަވާން ފަށާފައެވެ. އިންތިޚާބު ކައިރިވާ ވަރަކަށް އިދިކޮޅު ލީޑަރުންގެ އެކުވެރިކަމަށް ނިމުން އަންނަ މަންޒަރު ދަނީ ފެންނަމުންނެވެ.\nޖޫން 11, 2018 09:39\nޖޫން 11, 2018 09:42\nދިޔާނާ ފަދަ ބޭކަބަލުން ކޮންމެވެސް އެއްގޮތަކަށް\nވާހަކަ ދެއްކެވުމުން ދަށްކާވާހަކަ މީހުންނަށް\nބަލައިގަނެވޭނި! ދެއިރު އުގުޅާ ޗޯކުހިން ދަށްކާތި\nހޮވަންވީ ފަޅު ރަށަކަށް އަރާ މޫނުގަ ވެލި އުނގުޅައިގެން އިންނަން ކެރޭ ކަހަލަ ސޮރެއް.\nޖޫން 11, 2018 09:45\nބޮޑު ވަކީލަކަށް ޤާނޫނު އަސާސީ ނޭނގުނީތީ ވަރަށް ދެރަ\nޖޫން 11, 2018 09:57\nޖޫން 11, 2018 10:04\nރާއްޖޭގެ ނިޒާމު ބަދަލުކޮށްލަންވީ، ދިޔާނާއާއި ޖާބިރު ބޭނުންވާގޮތަކަށް ކުޅޭކުޅޭ ރައީސެއް ހުރެފަ އެމީހުންނަށް އަންބަރާ ކުޅޭނެ މިނިވަންކަން އޮންނަގޮތަކަށް! އޭރުން ޙައްލުވީ.\nޖޫން 11, 2018 10:10\nބަލަ ދިޔާނާ ވެރިކަމާނުވިސްނާ ފިރިކަލުންގެ މިހާރު ނުވަތަކުރީގާވެސް އުޅުއްވާ ނުރަގަޅު ނުވަތަ ހޮޑާދޫ ކަހަލަ ؟؟؟ދެންތިޔައީސީދާ ރޯނުއެދުރު\nޖޫން 11, 2018 10:12\nޜާބޯ ޖާބިރު ކިހިނެއް ވާނެ.\nޖޫން 11, 2018 10:16\nތިޔައޮތީ ރަނގަޅަށްވެސް އަތަށް ގޮވާފަ!\nޖޫން 11, 2018 10:32\n2 އިރު ކައިބޭހެއްހެން އިންތިހާބު ބައްވަން، ފައިސާ ގިނަވެގެން ހަދާނެގޮތް ހުސްވެގެންވިއްޔަ މިއުޅެނީ!\nޖޫން 11, 2018 10:33\nހޮވަންވީ، އިސްލާމީ ޝަރީޢަތް ގާއިމްކުރާ ގާނޫނު އަސާސީގައިވާ މުއްދަތަށް ވެރިކަންކުރާނެ ގާބިލް ކެރޭ ލީޑަރެއް.\nޖޫން 11, 2018 10:38\nތެދެއް. މިކަމަނާ އަކީ ފިސާރި ބޮޑާ ކިބުރުވެރި އަނެްހެނެއް. އެވިދާޅުވާޚިޔާލަކީ އަލަށް މި ޤައުމަށް އުފަންވި ޚިޔާލެއް ނޫން. އެކަމކު ވެރިަކްނ ލިބެންދެން ދައުރުގެ މެދުން އިންތިޚާބު ބާއްވާނެ ކަމާއި އެންމެ ރިސޯޓަކުން ދައްކާ ޓެކުހުން ޤައުމު ހިންގަން އައި މީހުން އެންމެ ފަހުން ފިލާ ރައްކާވީ........\nޖޫން 11, 2018 10:51\nއެއީ ކާކު ކެނެރީގޭ އަންނި؟؟ ވެރިކަން ލިބުމުގެ ކުރިން އެންމެ ގަދަޔަށް ތިވާހަކަ ދައްކާފަ ވެރިކަން ލިބުނީމަ އެކަން ހަނދާންނެތި ވެރިކަން ކުރާނީ ތިމަންނަ ބޭނުން ގޮތަކަށޭބުނެ ރައްތިރުންނަށް ބޮޑުދޮގުހެދި މީހަކީ ކެނެރީގޭއަންނި! އަނެއްކާވެސް ވެރިކަމަށް އަރުވަން ތިފައިވިއްދަނީ ހަމަ މިބުނާ ކަލޭގެ! ނުވާނެ ތިކަމެއްދެން!\nބަލަ ދިޔާނާ ވަކީލުކަމުގެ ފާސްނެގީ ގަނެގެންތަ؟ ކިޔަވައިގެން އެއްޗެއް އެނގިގެންތަ؟ ކޯއްޗެކޭތަ ތި ކިޔަނީ. ތިކަން ވާގޮތަކަށް އަދި ނެތް\nޖޫން 11, 2018 10:53\nކިހާބޮޑު މުސީބާތެއް... އަބަދު ވޯޓު ފޮށިކައިރީގަ ރައްޔިތުން ބާއިތިއްބަންދޯ ރަގަޅީ.. ކާންބޯން މަސައްކަތެނުކޮށް ކަލޭމެންގެ ސިޔާސީ ފޮނިކެޑުން އަޑުއަހަން ހަރުގެތަކުގަ ޒުންބާ ޖައްސަންދޯ ތިބެންވީ... ނުވާނެތިކަމެ... ހޮޑާއިދޫ އެއޮތީ.. އެތަނުގަ އާމިނާބީއަށްވެގެން އިންނަންދޭ ކަލޭ...\nޖޫން 11, 2018 11:27\nޢަންނި ތިކަމަށް ބަރާބަރު ވާނެ.\nޖޫން 11, 2018 11:36\nރައީސުލް ޖުމުހޫރިއްޔާގެ މަޤާމަކީ، ތިބޭފުޅުން ކުޅޭކުޅެން އޮންނަ މަޤާމެއްތަ؟ ދެއިރު ކާބޭހެއްހެން އިންތިޚާބު ބާއްވަން ތިކަމަށް ޚަރަދުކުރަނީ ކަމަނާގެ ޖީބުފުޅުންތޯ؟ ހަމަ ބުއްދި ފިލައިގެން ދިޔައީތޯ؟\nޖޫން 11, 2018 11:37\nތިޔަކަހަލަ ރައީސެއް 2008 ގައިވެސް ހޮވީމެވެ. އިންތިޚާބު ވުމުން ދެއްކި ބަހަނާވެސް އަޑުއެހީމެވެ.\nޖޫން 11, 2018 11:42\nކަލެއަށް އަދިވެސް ދިވެހިން ނޭނގެނީތޯއެވެ؟ ދައުރުގެ މެދުތެރެރޭގައި އިންތިޚާބެއް ބޭއްވުމަކީ އަވާމެންދުރެކެވެ. އެކަންދެމިއޮނޮންނާނީ އިންތިޚާބުވުމާއި ހަމައަށެވެ.\nޖޫން 11, 2018 13:42\nޙޮވަންވީ ދައުރުގެ މެދުތެރެއިން އިސްތިއުފާދީފަ ލޮލީ ވިއްކާނެ މީހަކު..\nޖޫން 11, 2018 14:16\nހަމަ ތިގޮތަށް އަހަރު ދެކޮޅު ވަރިކުރެވޭ އިންތިޤާލީ އަންބަކަށް ވުމަށް ޖާބިރަށް ދަންނަވަންވީނޫންތޯ!


ރައީސުލްޖުމްހޫރިއްޔާގެ ނައިބާއެކު މަސައްކަތްކުރައްވަމުން ގެންދަވަނީ ވަރަށް ހިތްޕުޅު ހަމަޖެހިވަޑައިގެން – ރައީސް – Maldivian Democratic Party\n28 މެއި 2010\nރައީސުލްޖުމްހޫރިއްޔާގެ ނައިބާއެކު މަސައްކަތްކުރައްވަމުން ގެންދަވަނީ ވަރަށް ހިތްޕުޅު ހަމަޖެހިވަޑައިގެން – ރައީސް\n28 މެއި 2009\nރައީސުލްޖުމްހޫރިއްޔާގެ ނައިބު ޑރ. މުޙައްމަދު ވަހީދު ހަސަން މަނިކާއެކު މަސައްކަތްޕުޅު ކުރައްވަމުން ގެންދަވަނީ ވަރަށް ހިތްޕުޅު ހަމަޖެހިވަޑައިގެން ކަމަށާއި މިދަނޑިވަޅުގައި ސަރުކާރުގެ ކަންކަމުގައި ހެޔޮ ލަފާ ދެއްވުމަށް ޑރ.ވަހީދު ހުންނަވާ ކަމީ އިތުބާރާއެކީ ސަރުކާރު ހިންގެވޭ ސަބަބު ކަމުގައި ރައީސުލްޖުމްހޫރިއްޔާ މިއަދު ދެއްވި ރޭޑިއޯ ޚިޠާބުގައި ވިދާޅުވެއްޖެއެވެ.\nރައީސުލްޖުމްހޫރިއްޔާގެ ރޭޑިޔޯ ޚިޠާބުގައި، ޤައުމީ އިއްތިހާދު ޕާޓީއާއި އެމް.ޑީ.ޕީ.އާ ދެމެދު ވެވިފައިވާ އެގްރީމަންޓް ބާޠިލުކުރުމަށް އެމް.ޑީ.ޕީ.ގެ ޤައުމީ މަޖިލީހުން ކަނޑައެޅުމާ ގުޅިގެން، އެކަމުގެ މައްޗަށް ބައްލަވާލައްވަމުން ވިދާޅުވީ ނުރުހުންވާ ކޮންމެ ފަހަރަކު އެކަމެއް ގެންގޮސް އެކަމެއްގައި އޮތް އެންމެ ފަލަމިނަށް ނިންމުމަކީ ބުއްދިވެރިކަމެއް ނޫން ކަމަށެވެ. އަދި ނައިބު ރައީސްގެ ކިބައިން އެދިވަޑައިގަންނަވާ ކަންކަން، ނައިބު ރައީސް ވަރަށް ފުރިހަމައަށް ކޮށްދެއްވާ ކަމުގައި ވިދާޅުވިއެވެ.\n“އަޅުގަނޑުމެން ކަމަކާ ނުރުހުންވާ ކޮންމެފަހަރަކު، އެކަމެއް ގެންގޮސް އޭގައިއޮތް އެންމެ ފަލަމިނަށް ނިންމުމަކީ، އަޅުގަނޑުގެ ނަޒަރުގައި ބުއްދިވެރި ކަމެއްނޫން. އަޅުގަނޑު މަސައްކަތްކުރަމުން ގެންދަނީ، އަދި ކުރިއަށްއޮތްތަނުގައިވެސް ގެންދާނީ، ވިސްނުންތެރިކަމާއި، ޙިކްމަތްތެރިކަމާއި، ކެތްތެރިކަމާއެކީގައި.” ރައީސުލްޖުމްހޫރިއްޔާ ވިދާޅުވިއެވެ.\nއެމްޑީޕީ އާއި ޤައުމީ އިއްތިހާދު ޕާޓީއާ ދެމެދު ވެފައިވާ ހުރިހާ އެއްބަސްވުންތަކެއް އުވާލުމަށް އެމްޑީޕީގެ ޤައުމީ މަޖިލީހުން ނިންމާފައިވަނީ މިދިޔަ ބުދަ ދުވަހު ހަވީރު ބޭއްވި އެމަޖިލީހުގެ 78 ވަނަ ޖަލްސާއިން ފާސްކުރި ޤަރާރަކުންނެވެ. މިޤަރާރުގައި ޤައުމީ އިއްތިހާދު ޕާޓީއަށް ނިޞްބަތްވާތީވެ، އެކިއެކި ފަރާތްތަކަށް ދީފައިވާ ސަރުކާރުގެ ސިޔާސީ މަޤާމުތަކުން ޤައުމީ އިއްތިހާދު ޕާޓީއަށް ނިސްބަތްވާ ފަރާތްތައް ވަކިކުރުމަށް ވެސް އެމްޑީޕީގެ ޤައުމީ މަޖިލީހަށް ފެންނަކަމަށް ރައީސުލްޖުމްހޫރިއްޔާއަށް ދެންނެވުމަށް އެމަޖިލީހުގެ އިއްތިފާޤުން ވަނީ ފާސްކޮށްފައެވެ.


Translations < Dhivehi < Twenty Eleven < GlotPress — WordPress\nTranslation of Twenty Eleven: Dhivehi\nFilter ↓ • Sort ↓ • All (133) • Untranslated (31) • Waiting (0) • Fuzzy (0) • Warnings (0)\n↑\t Twenty Eleven\t ޓްވެންޓީ އެލެވަން\t Details\nTag Archives: %s\t ޓެގް އަރުޝީފް: %s\t Details\nޓެގް އަރުޝީފް: %s\nNext →\t ޖެހިގެން ކުރިޔަށް →\t Details\n← Previous\t ← ޖެހިގެން ފަހަތަށް\t Details\n← ޖެހިގެން ފަހަތަށް\n2015-07-18 11:59:12 GMT\nArchives\t ރަރުޝީފް\t Details\nRecent Posts\t ފަހުގެ ލިޔުންތައް\t Details\nFeaturing: %s\t ފީޗަރކޮށްދެނީ: %s\t Details\nFeatured Post\t ފީޗާޑް ޕޯސްޓް\t Details\nSorry, but nothing matched your search criteria. Please try again with some different keywords.\t މާފުކުރައްވާ، ތި ހޯދުމާ ގުޅޭ ލިޔުމެއް ނެއް. އެހެން ބަސްތަކެއް ބޭނުން ކޮށްގެން ހޯދާ\t Details\nމާފުކުރައްވާ، ތި ހޯދުމާ ގުޅޭ ލިޔުމެއް ނެއް. އެހެން ބަސްތަކެއް ބޭނުން ކޮށްގެން ހޯދާ


Hulhumale' gai accident eh hingai dhe car akah bodethi gehllun thakeh - One Online\n14 ފެބްރުއަރީ 2020، ރޭ ފަތިހު ހުޅުމާލޭގައި ހިނގި އެކްސިޑެންޓު --- ފޮޓޯ: ޕޮލިސް\nހުޅުމާލޭގައި އެކްސިޑެންޓެއް ހިނގައި ދެ ކާރަކަށް ބޮޑެތި ގެއްލުންތަކެއް\nހުޅުމާލޭގައި ދެ ކާރެއްޖެހި އެކްސިޑެންޓެއް ހިނގައިފި އެވެ.\nފުލުހުން މައުލޫމާތު ދިން ގޮތުގައި ދެ ކާރު ޖެހި ހިނގި މި އެކްސިޑެންޓުގައި އެއްކާރުގައި ތިބީ ތިން މީހުންނެވެ. އަނެއްކާރުގައި އިނީ ޑްރައިވަރު އެކަންޏެވެ. ދެ ކާރުގައި ތިބި މީހުންނަށް ވެސް އެކި ވަރުގެ އަނިޔާ ލިބިފައިވާ ކަމަށް ފުލުހުން ބުނެއެވެ.\nއެކްސިޑެންޓުވި ދެކާރު ވަނީ ވަރަށް ބޮޑަށް ހަލާކުވެފަ އެވެ. އެކްސިޑެންޓުގެ ފޮޓޯތަކަޑް ބަލާ އިރު، ޖެހިފައި ވަނީ އެއް ކާރުގެ ކުރީކޮޅުން އަނެއްކާކުރެ ޑްރައިވަރު އިންނަ ހިސާބާ ދިމާ އަރިމަތީން ކުރިމަތީގަ އެވެ.\nރޭ ފަތިހު 4:10 ހާއިރު މި އެކްސިޑެންޓު ހިނގާފައިވަނީ ހުޅުމާލޭ ރީތިގަސްމަގުން އުތުރުން ދެކުނަށް ދުއްވާފައި ދިޔަ ކާރެއްގައި، އެމަގުގެ ދެކުނުން އުތުރަށް ދުއްވާފައި ދިޔަ ކާރެއް ޖެހިގެން ކަމަށް ފުލުހުން ބުނެއެވެ.\nމި ދެ ކާރު ވެސް ދުއްވަން ތިބީ ދިވެހީން ކަމަށާއި އޭގެން އެކެއްގެ އަތުގައި ލައިސަންސް ނެތް ކަމަށް ވެސް ފުލުހުން ބުނެއެވެ.\nގުޅޭ ޓެގު ޕޮލިސް ހުޅުމާލެ މަގުމަތީގެ އެކްސިޑެންޓް


ތިމަރަފުށީ ބިންހިއްކުމާއި، އެއަރޕޯޓް ހެދުމުގެ މަޝްރޫޢުގެ ޢަމަލީ މަސައްކަތް، ސްޕެޝަލް އެންވޯއީ އޮފް ދަ ޕްރެޒިޑެންޓް ފަށްޓަވައި ދެއްވައިފި – Maldivian Democratic Party\n21 އޮކްޓޯބަރު 2010\nތިމަރަފުށީ ބިންހިއްކުމާއި، އެއަރޕޯޓް ހެދުމުގެ މަޝްރޫޢުގެ ޢަމަލީ މަސައްކަތް، ސްޕެޝަލް އެންވޯއީ އޮފް ދަ ޕްރެޒިޑެންޓް ފަށްޓަވައި ދެއްވައިފި\n21 އޮކްޓޯބަރ 2010\nމެދު ދެކުނު ޕްރޮވިންސްގެ ކޮޅުމަޑުލު ތިމަރަފުށީ ބިންހިއްކުމާއި، އެ ރަށުގައި އެއަރޕޯޓް ހެދުމުގެ މަޝްރޫޢުގެ ޢަމަލީ މަސައްކަތް، ސްޕެޝަލް އެންވޯއީ އޮފް ދަ ޕްރެޒިޑެންޓް އިބްރާހީމް ޙުސައިން ޒަކީ މިއަދު ފަށްޓަވައި ދެއްވައިފިއެވެ.\nމި މަސައްކަތް ފަށްޓަވައިދެއްވުމަށްޓަކައި މިއަދު ހަވީރު ތިމަރަފުށީގައި އޮތް ރަސްމިއްޔާތުގައި، ސްޕެޝަލް އެންވޯއީ އޮފް ދަ ޕްރެޒިޓެންޓް އިބްރާހީމް ޙުސައިން ޒަކީ ދެއްކެވި ވާހަކަފުޅުގައި، މި މަޝްރޫޢުގެ ސަބަބުން މުޅި ރާއްޖެއަށް ވަރަށް ބޮޑެތި ފައިދާތަކެއް ކުރާނެ ކަމުގައި ވިދާޅުވިއެވެ. އަދި ޚާއްޞަ ގޮތެއްގައި ތިމަރަފުށްޓާއި އެ ޕްރޮވިންސްގެ އެހެން ހުރިހާ ރަށްރަށަށް ތަރައްޤީގެ އިތުރު ފުރުޞަތުތަކެއް ހުޅުވި، އެ ސަރަޙައްދުގައި އިޤްތިޞާދީ މަސައްކަތް އެތައްގުނައަކަށް އިތުރުވެގެންދާނެ ކަމުގައި އެމަނިކުފާނު ވިދާޅުވިއެވެ.\nތިމަރަފުށީ ބިންހިއްކުމާއި، އެއަރޕޯޓް ހެދުމުގެ މަސައްކަތް ޙަވާލުކުރައްވާފައިވަނީ ދެކުނު ކޮރެއާގެ ކުންފުންޏެއްކަމުގައިވާ ހޭންސެންގއާއެވެ. މި މަޝްރޫޢުގެ ދަށުން އެރަށުގައި އެއަރޕޯޓް ހެދުމަށް ބޭނުންވާ 31 ހެކްޓަރާއި، ރަށަށް އިތުރު ކުރެވޭ 10 ހެކްޓަރާއެކު މުޅި ޖުމްލަ 41 ހެކްޓަރ ހިއްކުމަށް ހަމަޖެހިފައިވެއެވެ. ޢަމަލީ މަސައްކަތް ފެށޭތާ4މަސްދުވަހުގެ ތެރޭގައި ބިންހިއްކުމުގެ މަސައްކަތް ނިމޭނެއެވެ.


Virus aa Gulhigen UK ge Miskiyy Thakuga Jamaa athuga Namaadhu Kurun Medhu Kandaalaifi | Dhiislam\nހަލުވި ކަމާއެކު ފެތުރެމުންދާ ކޮރޯނާ ވައިރަހާއި ގުޅިގެން އިނގިރޭސިވިލާތުގެ 375 މިސްކިތެއްގައި ޖަމާޢަތުގައި ނަމާދުކުރުން މެދު ކަނޑާލައިފިއެވެ.\nމިކަމާއި ގުޅެގޮތުން އެޤައުމުގެ މުސްލިމް ކައުންސިލްއިން ބުނެފައިވައިނީ ހުކުރުނަމާދުވެސް ހިމެނޭ ގޮތަށް މިސްކިތްތަކުގައި ޖަމާއަތުގައި ނަމާދުކުރުން މެދުކަނޑާލާފައިވާ ކަމަށާއި އެގޮތުން މިސްކިތްތަކާއި ކޮމިއުނިޓީ ސެންޓަރުތަކުގައި ޖަމާއާތުގައި ނަމާދުކުރުމުގެ އިތުރުން ގިނަ މީހުން އެއްވެގެން ބާއްވާ ކައިވެނި ހަފްލާތައް ފަދަ ކަންކަންވެސް ވައިރަހާއި ގުޅިގެން މެދުކަނޑާލާފައިވާ ކަމަށެވެ.\nމިނިންމުމާއެކު އިނގިރޭސިވިލާތުގެ ބޮޑެތި މިސްކިތްތަކުގައިވެސް ޖަމާޢަތުގައި ނަމާދުކުރުން މެދުކެނޑިގެންދާނެއެވެ. އެގޮތުން 7000 މީހުންގެ ޖާގައިގެ އީސްޓް ލަންޑަން މިސްކިތާއި 5000 މީހުންގެ ޖާގައިގެ ލަންޑަން ސެންޓްރަލް މިސްކިތުގައިވެސް ޖަމާޢަތުގައި ނަމާދުކުރުން މެދުކެނޑިގެންދާނެއެވެ.\nމުސްލިމް ކައުންސިލްގެ ސެކްރެޓަރީ ޖެނެރަކް ހާރޫން ޚާން ވިދާޅުވެފައިވަނީ ނުރައްކާތަކުން މީސްތަކުން ސަލާމަތްކުރުމަކީ ދީނީ ގޮތުންވެސް ކުރަންޖެހޭ ކަމެއް ކަމަށާއި ނަމާދުގެ ޖަމާޢަތް މެދުކަނޑާލަން ނިންމީ ހުރިހާ ރައްޔިތުންގެ ރައްކާތެރިކަމަށް ކަމަށެވެ.\nއިނގިރޭސިވިލާތުން މިހާތަނަށް 177 މީހަކުވަނީ ކޮވިޑް 19 އަށް ފައްސިވެފައެވެ.


A'level imthihaanu October/November gai - One Online\nދަރިވަރުންތަކެއް އިމްތިހާން ހޯލެއްގެ ތެރޭގައި ---- ފޮޓޯ: ވަން އާކައިވް\nއޭލެވެލް އިމްތިހާން އޮކްޓޫބަރު/ނޮވެމްބަރުގައި\nސްކޫލުތަކުން އެދިފައިވާގޮތަށް އޭ ލެވެލް އިމްތިހާނު އޮކްޓޯބަރު/ނޮވެންބަރުގައި ކުރިއަށް ގެންދިއުމަށް ނިންމައިފިއެވެ.\nއެޑިއުކޭޝަން މިނިސްޓްރީން މިއަދު ނެރުނު ސާކިއުލާއެއްގައި ވަނީ، އޭ ލެވެލް އިމްތިހާން މެއި/ޖޫންގައި ހަދާ ގޮތަށް ކުރިން އޮތް ނަމަވެސް، އޯގަސްޓް މަހު ދިރާސީ އަހަރު ފަށާފައި، ޖޫން މަހުގެ އިމްތިހާނަށް ދަރިވަރުން ތައްޔާރުކުރުމުގައި ދަތިތަކެއް މެދުވެރިވާ ކަމަށް ސްކޫލުތަކުން ފާހަގަކޮށްފައިވާ ކަމަށެވެ.\nއެގޮތުން އޭލެވެލް ހަދާ ހުރިހާ ސްކޫލުތަކެއްގެ ޕްރިންސިޕަލުންނާއެކު އެކަމާ ގުޅޭ މަޝްވަރާތައް ކޮށްފައިވާ ކަމަށާއި ސްކޫލުތަކުން ފާހަގަކުރާގޮތުގައި، މެއި/ޖޫންގައި އިމްތިހާން ހަދާނަމަ ގައިޑެޑް ލާނިންގެ ގޮތުގައި ދަރިވަރުންނަށް ބޭނުންވާ 180 ގަޑިއިރު ހަމަކުރުމަށް ދަތިވާނެ ކަމަށެވެ.\nއެހެންކަމުން ސްކޫލުތަކުން ހުށަހަޅާފައިވާ ގޮތަށް މިއަހަރުގެ އޭލެވެލް އިމްތިހާނު އަންނަ އޮކްޓޫބަރު/ނޮވެންބަރުގައި ކުރިއަށް ގެންދިއުމަށް ނިންމާފައިވާ ކަމަށް އެ ސާކިއުލާގައިވެއެވެ.\nދިރާސީ ކަލަންޑަރަށް ބަދަލުތަކެއް ގެންނަން ޖެހިފައިވަނީ ކޮވިޑާ ގުޅިގެން ގިނަ ދުވަސްތަކެއް ވަންދެން ސްކޫލުތައް ބަންދުކުރަން ޖެހުމުންނެވެ. އެކަމާ ގުޅިގެން ދިރާސީ އާ އަހަރުގެ ކިޔެވުން ފެށޭ ތާރީހާއި އިމްތިހާނުތައް ބާއްވާ ތާރީހުތަކަށް ވެސް ބަދަލުތަކެއް ގެނެސްފައިވެއެވެ.


ކާމިޔާބު5އަހަރާއިއެކު ސިބުކޯ ކުރިއަށް – Mikal News\nމީގެ5އަހަރު ކުރިން ޖެނުއަރީ 10 ވަނަ ދުވަހު އުފެދުނު ސިބުކޯއިން ތަފާތު އެކި ބާވަތް ބާވަތުގެ ކާނާގެ ސާމާނާއި އާންމު ދިރިއުޅުމަށް ބޭނުންވާ އެކިއެކި ސާމާނު ރާއްޖެއަށް އެތެރެކޮށް މާކެޓުކުރުމުގައި ގިނަ ކުރިއެރުންތަކެއް ހޯދައިފިއެވެ. ފާއިތުވި5އަހަރުތެރޭ އެ ކުންފުނީގެ ވިޔަފާރި ފުޅާވެ5ފިހާރަ މިހާރުވަނީ ހުޅުވާފައެވެ. އަދި 100 އަށްވުރެ ގިނަ މުވައްޒަފުން އެކުންފުނީގައި މިވަގުތު ހަރަކާތްތެރިވަމުންދެއެވެ.\nމުޅިދުނިޔެއަށް ކުރިމަތި ސިއްހީ ވަބާކަމަށްވާ ކޯވިޑާއި ގުޅިގެން ގިނަ ވިޔަފާރިތަކަށް ގޮންޖެހުންތައް ކުރިމަތިވިޔަސް ސިބުކޯއިން މިސިއްހި ކާރިސާގައިވެސް އެކުންފުނީގެ ވިޔަފާރިވަނީ ފުޅާކޮށްފައެވެ. ސިބުކޯގެ ވިޔަފާރު ފުޅާވެ ސިބްކޯގެ ސަބުސިޑިއަރީ ކުންފުނި ސިބްކޯ ރީޓެއިލް އިން ވަނީ ފެމިލީ ގްރޯސާގެ ނަމުގައި ސްޕާމާކެޓެއްވަނީ މިސިއްހީ ވަބާގެތެރެގައި ހުޅުވާފައެވެ. މިސްޕާމާކެޓުން ފެންވަރުރަގަޅު ތާޒާ މޭވާއާއި ތަރުކާރީގެ ބާވަތްތަކުގެ އިތުރުން އާންމުދިރިއުޅުމަށް ބޭނުންވާ ފެންވަރު ރަގަޅު އިތުބާރު ހިފޭ މަރުކާތަކުގެ ތަފާތު މުދާ ލިބެންހުރެއެވެ. މިސްޕާމާކެޓު ހުޅުވިފައި ހުންނަނީ ހެދުނު 8 އިން ރޭގަނޑު 11 އަށެވެ.\nސިބުކޯގެ ވިޔަފާރި ފުޅާކޮށްފައިވަނީ ހަމައެކަނި ރީޓެއިން ވިޔަފާރިއަކަށް ނޫނެވެ. ގަނޑުކޮށް މުދާ ނަންގަވާ ފަރާތްތަކަށް ދެވޭ ޚިދުމަތުގެ ފެންވަރު ރަގަޅުކުރުމުގެ ގޮތުން ސިބުކޯއިން ވަނީ މދިޔައަހަރު ފަހުކޮޅުގައި “ވަންބާޒާރު” ނަމުގައި ފަރީދީމަގުގެ މ.ގްލޯރީއާގޭގައި ހޯލްސޭލް ފިހާރައެއް ހުޅުވާފައެވެ. ހެދުނު9އިން ރޭގަނޑު 9އަށް ހުޅުވިފައި ހުންނަ މިފިހާރާގައި ސިބުކޯއިން ވިއްކާ ހުރިހާ މުދަލެއް ލިބެންހުންނާނެއެވެ. އަދި ގަނޑުކޮށް މުދާ ނަންގަވާ ފަރާތްތަކަށް އެމުދާ ފަސޭހައިން ފެންނަގޮތަށް ރެކުތަކުގައި އަތުރާލާފައި ހުންނަ މިފިހާރައަކީ ސިބްކޯއިން ހުޅުވި5ވަނަ ފިހާރައެވެ. ވަން ބާޒާރުގެ އިތުރުން ސިބުކޯގެ ފިހާރަތަކަކީ މާލޭގައި ހުންނަ ސިބްކޯ ބާޒާރާއި އެބާޒާރުގެ ފުވައްމުލަކާއި، އައްޑޫ ބްރާންޗުގެ އިތުރުން މާލޭގައި ހުންނަ ފެމިލީ ގްރޯސާއެވެ.\nމުޅި ދުނިޔެއަށް ކުރިމަތި ސިއްހީ ކާރިސާއާއި ގުޅިގެން ގިނަ ވިޔަފާރިތަކުން މުވައްޒަފުން މަދުކޮށް މުސާރައަށް ބަދަލު ގެނައިނަމަވެސް، ސިބުކޯއިން އެއްވެސް މުވައްޒަފެއްގެ މުސާރައަށް އުނިކަމެއް ނުގެއެވެ. އަދި މިކާރިސާއާއި ގުޅިގެން އެއްވެސް މުވައްޒަފެއް މަދުކޮށްފައިނުވާއިރު މިކާރިސާގައިވެސް ސިބްކޯއިން މުވައްޒަފުން ވަނީ އިތުރުކޮށްފައެވެ.\nސިބްކޯ އަކީ ރާއްޖޭގެ ބާޒާރުގައި މަޝްހޫރު އަލްމުދިޝް ހިކިކިރާއި އަލްމުދިޝް ޓޮމާޓޯ ޕޭސްޓް، ފަލަކް ބާސްމަތީ ހަނޑޫ، ޑެޑީ ބްރޭންޑްގެ ނޫޑްލްސް، ކުޑަކުދިންނަށް ޚާއްޞަ ނެޕީއެއްކަމުގައިވާ މަމީ ޕޮކޯ ޕޭންޓްސް، ޑިއުރަސެލް ބެޓަރި އާއި ޓެޓްލީ ޓީ، ވޮންޑާ ކޮފީ ފަދަ ބްރޭންޑްތަކުގެ އޮތޮރައިޒްޑް ޑިސްޓްރިބިއުޓަރެވެ.\nމިއަހަރު ފުވައްމުލައް ސިޓީ ކައުންސިލްގެ ބަޖެޓަކީ 113.6 މިލިޔަން ރުފިޔާ


މާލޭ ގެއެއްގައި ފުޅާ ދާއިރާއެއްގައި ބަނގުރާ ކައްކައި އޭގެ ވިޔަފާރި ކުރަމުން ދިޔަ ބަންގްލަދޭޝްގެ އަށް މީހަކު ފުލުހުން ރޭ ހައްޔަރުކޮށްފި އެވެ.\nބިދޭސީންނާ ގުޅޭ ކަންކަންކުރުމަށް ނަގަނީ އާ މުވައްޒަފުން\nރާއްޖެ އެތެރެވާ ބިދޭސީންނާ ގުޅޭ މައިގަނޑު މަސައްކަތްތައް މޯލްޑިވްސް އިމިގްރޭޝަންގެ އަތުން އަތުލައި އިކޮނޮމިކް މިނިސްޓްރީ އަށް ބަދަލުކުރުމުން، ބިދޭސީންނާ ބެހޭ ކަންކަން ކުރުމަށް ނަގާނީ އާ މުވައްޒަފުން ކަމަށް އެ މިނިސްޓްރީން މިއަދު ބުނެފި އެވެ.\nއިމިގްރޭޝަންގެ ހިސާބުތައް އާންމުކުރަން ފަށައިފި\nމޯލްޑިވްސް އިމިގްރޭޝަންގެ ތަފާސްހިސާބުތައް މިއަދުން ފެށިގެން އާންމު ކުރަން ފަށައިފި އެވެ.


Budget faas kuranee kunfunithakah badhalu dhee hus kuran: Idhikolhu | Mihaaru\nމާވަށު ދާއިރާގެ މެމްބަރު މުހައްމަދު ސައީދާއި ނައިފަރު ދާއިރާގެ މެމްބަރު އަހުމަދު ޝިޔާމް މަޖިލިހުގެ ޖަލްސާއެއްގައި ވާހަކަ ދައްކަވަނީ. --- ފޮޓޯ: މަޖިލިސް\nބަޖެޓު ފާސްކުރަނީ ކުންފުނިތަކަށް ބަދަލުދީ ހުސް ކުރަން: އިދިކޮޅު\n27 އޯގަސްޓް 2019 - 14:27 14 comments\nދައުލަތުގެ ބަޖެޓަށް ފައިސާ އިތުރު ކުރަން ފިނޭންސް މިނިސްޓްރީން ރައްޔިތުންގެ މަޖިލިހަށް ހުށަހެޅުއްވި މައްސަލަ އަށް ބަހުސް ކުރައްވަމުން ނައިފަރު ދާއިރާގެ ޕީޕީއެމް މެމްބަރު ޝިޔާމް ވިދާޅުވީ މި އަހަރަށް ފާސްކުރި 30.2 ބިލިއަން ރުފިޔާގެ ބަޖެޓު ހުސްވެފައިވާ ކަމަށެވެ. އެއީ ވެސް ބަދަލުގެ ގޮތުގައި އެކި ފަރާތްތަކަށް ފައިސާ ދީގެން ކަމަށް އޭނާ ވިދާޅުވި އެވެ.\nއެކަމަކު ފިނޭންސް މިނިސްޓްރީން ކުރިން ބުނެފައި ވަނީ ސަޕްލިމެންޓަރީ ބަޖެޓެއް ހުށައެޅީ ބަޖެޓް ހުސްވެގެން ނޫން ކަމަށެވެ.\nSupplementary budget eh fonuvee budget husvegenneh noon: Finance Ministry\nޝިޔާމް ވިދާޅުވި ގޮތުގައި ކުރީގެ ރައީސް އަބްދުﷲ ޔާމީންގެ ސަރުކާރުގައި ބަދަލުގެ ގޮތުގައި އަބަދުވެސް ބަޖެޓްގައި ކަނޑައަޅަނީ 50 މިލިއަން ރުފިޔާ އެވެ. އެކަމަކު މި ސަރުކާރުން ބަދަލުގެ ގޮތުގައި އެކި ކުންފުނިތަކަށް 570 މިލިއަން ރުފިޔާ ދީފައި އޮތް ކަމަށް އޭނާ ތުހުމަތުކުރެއްވި އެވެ. އަދި ރައްޔިތުންގެ ފައިސާ އިން އެފަދަ ކަންކަން ނުކުރުމަށް ސަރުކާރަށް ގޮވާލެއްވި އެވެ.\n"އަނެއްކާވެސް ކޮންޓެންޖެންސީ ބަޖެޓުގައި ހުރި ފައިސާ ސަރުކާރުގެ ކޮންމެވެސް ބޭފުޅަކާ ގުޅުން ހުރި ކުންފުންޏަކަށް ބަދަލު ދީ ހުސްވަނީ. ބަދަލު ދެވިގެން ގޮސް ހޭދަކުރާ ފައިސާ އަރާނެ ކަމަށް ބެލެވެނީ އެއް ބިލިއަން ރުފިޔާ އަށް،" މަޖިލިހުގައި ހިމެނިވަޑައިގަންނަވާ މަދު އިދިކޮޅު މެމްބަރުންގެ ތެރެއިން ސަރުކާރަށް އެންމެ ބޮޑަށް ފާޑުވިދާޅުވާ އެއް މެމްބަރު ވިދާޅުވި އެވެ.\nކޮންޓެންޖެންސީ ބަޖެޓުގައި އޮތް 225 މިލިއަން ރުފިޔާއަކީ، ޝިޔާމް ތުހުމަތުކުރެއްވި ގޮތުގައި، ބަދަލުގެ ގޮތުގައި އެކި ކުންފުނިތަކަށް ފައިސާ ދޭން ކަނޑައަޅާފައި އޮތް އަދަދެވެ.\nރައްޔިތުންގެ މަޖިލިހުގެ ޖަލްސާއެއް ކުރިއަށް ދަނީ. ސަރުކާރުން ހުށަހެޅި ސަޕްލިމެންޓްރީ ބަޖެޓަށް އިދިކޮޅު މެމްބަރުން ފާޑު ވިދާޅުވި. --- ފޮޓޯ: މަޖިލިސް\nމާވަށު ދާއިރާގެ ޕީއެންސީ މެމްބަރު އަދި ކުރީގެ އިކޮނޮމިކް މިނިސްޓަރު މުހައްމަދު ސައީދު ވިދާޅުވީ ސަޕްލިމެންޓްރީ ބަޖެޓުގައި މަސްވެރިކަމުގެ ސިނާއަތަށް އެއްވެސް ފައިސާއެއް ހިމަނާފައި ނުވާ ކަމަށެވެ. އަދި ކޮންޓެންޖެންސީ ބަޖެޓުގައި ހުރި ފައިސާއަކީ ބަދަލުގެ ގޮތުގައި ދޭ ފައިސާ ކަމަށް އޭނާ ވެސް ތުހުމަތުކުރެއްވި އެވެ.\nއެހެންވެ، ކޮންޓެންޖެންސީ ބަޖެޓުގައި ހުރި ފައިސާގެ ތެރެއިން 100 މިލިއަން ރުފިޔާ މަސްވެރިންނަށް ކަނޑައަޅަން ސައީދު ވަނީ ހުށަހަޅުއްވައިފަ އެވެ. އަދި މަސްވެރިކަމުގެ ސިނާއަތް ކުރިއެރުވުމަށް އެއްވެސް ފައިސާއެއް ބަޖެޓުގައި ޖަހާފައި ނެތީމަ، ސައީދު ކަންބޮޑުވުން ފާޅުކުރެއްވި އެވެ.\nސައީދު ވިދާޅުވީ ބަޖެޓަށް އާމްދަނީ އިތުރު ކުރުމަށް އެއްވެސް ގޮތެއް ހިމަނާފައި ނެތް ކަމަށެވެ. ހަމައެކަނި ބިލްގައި އޮތީ ޓީ ބިލާއި ހިލޭ އެހީ ހޯދައިގެން އާމްދަނީ އިތުރު ކުރަން ކަމަށް ވިދާޅުވި އެވެ. އާމްދަނީގެ ގޮތުގައި ބަޖެޓުގައި ފާހަގަކުރަނީ، އޭނާ ވިދާޅުވި ގޮތުގައި، ގަވައިދާ ހިލާފަށް ޕާކްކުރާ އުޅަނދުތަކުގައި ސްޓިކާ ޖަހައިގެން ލިބޭ 23 މިލިއަން ރުފިޔާ އެކަންޏެވެ.\nސައީދު ވިދާޅުވީ އަންނަ އަހަރުގެ ބަޖެޓުގައި އިމްޕޯޓު ޑިއުޓީ އަށް ބަރޯސާ ވުން ކުޑަކޮށް، ރާއްޖެއަކީ ފްރީ ޕޯޓަކަށް ވުމުން އިގްތިސާދީ ގޮތުން އިތުރު ކުރިއެރުންތަކެއް ގެނުވާނެ ކަމެކެވެ. ހާއްސަކޮށް ވެލާނ އިންޓަނޭޝަނަލް އެއާޕޯޓަށް ގެންނަ ކުރިއެރުންތަކާއި ފްރީ ޕޯޓެއްގެ ގޮތުގައި ޕްރޮމޯޓްކޮށްފި ނަމަ، އިގްތިސާދަށް ވަރަށް ބޮޑު ކުރިއެރުންތަކެއް އަންނާނެ ކަމަށް ވިދާޅުވި އެވެ.\nޝިޔާމް ވިދާޅުވީ ޕީއެސްއައިޕީގެ ބަޖެޓު ބޭނުންކޮށްގެން މި ސަރުކާރުން ރައްޔިތުންނަށް ކޮށްދޭ ކަމެއް ނުފެންނަ ކަމަށެވެ. އަދި "ހއ. އަތޮޅުން ފެށިގެން އައްޑުއާ ހިސާބަށް ތަރައްގީގެ ނަމުގައި ހިއްލާލި އެއްވެސް ގާކޮޅެއް" ނުފެންނަ ކަމަށް ވެސް ވިދާޅުވި އެވެ.\n"އަޅުގަނޑުމެންނަށް އެނގެނީ އަދި ކިރިޔާ ދެ ބިލިއަން ރުފިޔާގައި ސޮއިކުރެވެނީ ޕްރޮޖެކްޓްތަކަށް. މިއީ ކަންބޮޑުވާ ކަންކަން. ދެއިރު ދެ ދަޅައަށް ސަޕްލިމެންޓްރީ ބަޖެޓުގެ ނަމުގަ އާއި ބަޖެޓަށް އިތުރު ކުރާ ފައިސާގެ ނަމުގައި ކަރުދާސްތައް ފޮނުވައިގެން ބަޖެޓަށް އިތުރު ކުރެވިދާނެ،" ޝިޔާމް ވިދާޅުވި އެވެ.\nއިތުރު ލިޔުންތައް ފިނޭންސް މިނިސްޓްރީ ރައްޔިތުންގެ މަޖިލިސް މަޖިލީހުގެ މެމްބަރުން ދައުލަތުގެ ބަޖެޓް މެމްބަރު މުހައްމަދު ސައީދު (މާވަށް) މެމްބަރު އަހުމަދު ޝިޔާމް (ނައިފަރު) ދައުލަތުގެ ބަޖެޓު 2019